
~  organ  pentru  ştiinţa  şi  viaţa  bisericească.  — 


ABONAMENTUL:  Pe  an  an  200  Lei.  Pe  o  jumătate  de  an  100  Lei. 

~  Un  număr  ÎS  Lei.  —  - - 


APPONY1  ŞI  BISERICA  ROMÂ¬ 
NEASCĂ. 

IL 

Dar  contele  Apponyi  nu  şi-a  aruncat  săgeţile 
veninoase  numai  asupra  preoţimei  române,  factorul 
principal  în  politica  naţională  română  din  Ungaria, 
ci  asupra  tuturor  instituţiunilor  bisericeşti  şi  şcolare. 

In  baza  art  de  lege  XXXVIII  din  1868  confe¬ 
siunile  aveau  dreptul  să  ridice  şi  să  susţină  şcoala 
primare  şi  normale  confesionale.  Conducerea  şcoalei 
şi  pregătirea  învăţătorilor  era  exclusiv  în  mânile  au¬ 
torităţilor  bisericeşti.  In  baza  dispoziţiilor  Statu¬ 
tului  Organic  şi  a  regulamentelor  congresuale  pentru 
organizarea  învăţământului,  comunele  bisericeşti  îşi 
alegeau  pe  învăţători,  iar  disciplinarea  învăţătorului 
cădea  în  atribuţiile  consistoarelcr  eparhiale.  Prin 
ari  de  lege  XVIII  din  1878  sa  introdus  limba  ma¬ 
ghiară  ca  studiu  obligator  în  toaie  şcoalele  confe¬ 
sionale,  fără  să  se  atingă  însă  drepturile  limbei 
române  în  aceste  şcoale.  Starea  şcoalelor  ro¬ 
mâne  în  acele  vremuri  era  suportabilă. 

A  trebuit  să  ajungă  la  anul  1906  contele  Ap¬ 
ponyi  ministru  al  instrucţiei,  ca  să  dea  şcoalei  ro¬ 
mâne  lovitura  de  moarte.  Prin  faimoasa  lege  şco¬ 
lară  [Art  de  lege  XXVII  din  1907]  a  contelui  Ap¬ 
ponyi,  activitatea  şcoalei  române  e  cu  totul  parali- 

zată,  pentrucă  e  pusă  la  discreţia  ministrului  in- 
strucţiimei  care  o  putea  închide  sub  diferite  pretexte. 
Biserica  română  ajunsese  într’o  dilemă  grea.  Se 
vorbea  serios  de  desfiinţarea  tuturor  şcoalelor  ro¬ 
mâneşti.  Statul  oferea  ajutor  şi  şcoalelor  confesio¬ 
nale  române,  dar  cu  condiţiuni  foarte  grele  şi  jig¬ 
nitoare  pentru  mersul  învăţământului.  Se  cerea 
anume,  ca  în  şcoalele  cu  ajutor  de  stat  să  se  pro¬ 
pună  afară  de  limba  maghiară  într’un  număr  de 
ore  foarte  mare,  încă  următoarele  studii  în  aceeaş 
limbă:  Aritmetica,  Geografia,  Istoria  patriei,  Dreptul 
şi  datorinţeie  cetăţeneşti,  după  un  plan  de  învăţă¬ 
mânt  aprobat  şi  de  ministru,  un  număr  de  ore  sta- 
torit  de  ministru  şi  pe  lângă  exclusiva  întrebuin¬ 
ţare  a  manualelor  şi  mijloacelor  de  învăţământ  admise 
de  ministru,  apoi  să  se  întrebuinţeze  în  şcoale  numai 
cărţi  de  cetire  de  conţinut  patriotic  şi  rechizite  de 
învăţământ  aprobate  de  ministru. 

Până  aci  întreaga  disciplină  a  învăţătorilor  cădea 
exclusiv  în  dreptul  Consistorului  eparhial ;  prin  legea 
lui  Apponyi  se  asigură  şi  dreptul  de  disciplinare 
al  Ministrului  în  următoarele  5  cazuri: 

1.  Pentru  neglijenţă  în  învăţarea  limbei  ma¬ 
ghiare. 

2.  Pentru  folosirea  cărţilor  şi  rechizitelor  oprite. 

3.  Pentru  tendinţe  contra  statului,  cari  se  ma¬ 
nifestă  contra  constituţiei  patriei,  contra  caracterului 
naţional,  contra  integrităţii  teritoriale  şi  independenţei, 
apoi  contra  folosirii  limbei  statului  în  înţelesul  legii 
şi  contra  folosirii  emblemei  şi  steagului  maghiar. 

4.  Pentru  agitaţii  contra  confesiunilor,  contra 
naţionalităţilor,  contra  claselor  sociale,  contra  drep¬ 
tului  de  proprietate,  contra  instituţiei  căsătoriei,  pentru 
manifestări  în  favorul  împărţirii  averilor  publice  şi 
private,  precum  şi  pentru  expresiuni  vătămătoare 
faţă  de  religiunea  elevilor  din  clasă. 

5.  Pentru  propagandă  în  favorul  emigrării  ce¬ 
tăţenilor. 

Dar  ministrul  nu  se  mulţumeşte  să-şi  asigure 
dreptul  de  disciplinare  faţă  de  învăţătorii  români,  ci 

în  §  27  îşi  extinde  acest  drept  şi  asupra  preoţimei, 
enunţând  în  lege,  că  procedura  disciplinară  pentru 
delictele  amintite  se  poate  introduce  şi  contra  preo¬ 
ţilor,  iar  pedeapsa,  ce  li  se  aplică  este  reţinerea 
congruei  pentru  un  anumit  timp  ori  pentru  totdeauna 
şi  lipsirea  de  dreptul  de  a  mai  putea  fi  catihetL 

Nu  putea  lăsa  contele  Apponyi  nici  un  moment 
priincios  nefolosit,  ca  să  lovească  în  preotimea  ro¬ 
mână. 

Se  mai  lasă  în  legea  Iui  Apponyi  o  uşită  des¬ 
chisă,  ca  să  se  nimicească  şcoalele  nemaghiare.  Se 
dispunea  adecă  în  lege,  că  în  cazul,  dacă  părinţii 
majorităţii  elevilor  îşi  exprimă  dorinţa  ca  limba  de 
propunere  în  şcoală  să  fie  cea  maghiară,  Ministrul 
în  baza  declaraţiei  părinţilor  să  aibă  dreptul  a  de¬ 
creta  limba  maghiară  ca  limbă  de  propunere.  înar¬ 
maţi  cu  această  armă,  revizorii  şcolari,  cu  ajutorul 
administratorilor  de  plasă  şi  al  notarilor  comunali 
s’au  năpustit  asupra  satelor  române,  mai  ales  cele  din 
granija  militară,  unde  şcoalele  erau  decretate  de 
ş coaie  comunale,  şi  au  introdus  aproape  în  100  de 
şcoale  româneşti  limba  maghiară  ca  limbă  de  pro¬ 
punere  în  baza  unor  declaraţii  false  sau  stoarse 
dela  popor  cu  terorizări  sau  minciuni.  In  cele  mai 
multe  cazuri  poporul  nu  ştia  ce  semnează,  sau  li  se 
spunea,  că  cer  ca  în  şcoala  lor  să  se  predea  şi 
limba  maghiară-  In  modul  acesta  a  fost  scoasă 
limba  română  din  şcoalele  româneşti,  iar  guvernul 
trimetea  învăţători  şi  învăţătoare  cari  nu  cuno¬ 
şteau  de  loc  limba  română  şi  nu  erau  nici  de  re¬ 
ligia  copiilor.  In  urma  acestor  dispoziţii  ale  legii  şi 
pe  baza  declaraţiilor  stoarse  dela  popor  s’au  de¬ 
clarat  în  toate  părţile  tării  foarte  multe  şcoale  ne¬ 
maghiare,  ca  şcoale  cu  limba  de  propunere  ma¬ 
ghiară  şi  autorităţile  bisericeşti  sau  comunale  erau 
puse  în  imposibilitate  contra  unor  ticăloşii  şi  înşelă¬ 
torii,  comise  pe  baza  legii  iezuitice  a  contelui  Ap¬ 
ponyi. 

Prin  legea  şcolară  a  lui  Apponyi  şcoala  ro¬ 
mână  era  pusă  cu  totul  la  discreţia  Ministrului,  care 

putea  desfiinţa  şcoalele  române  sub  orice  pretext 
Sute  de  şcoale  confesionale  române  au  fost  închise 
în  urma  acestei  legi,  iar  comunele  româneşti  erau 
silite  să  înfiinţeze  pe  spesele  lor  şcoale  comunale 
cu  limba  de  propunere  maghiară. 

Biserica  ortodoxă  română  avea  pe  teritorul  Un¬ 
gariei  3  şcoale  normale:  la  Caransebeş,  Arad  şi 
Sibiu.  Aceste  şcoale  erau  sub  cea  mai  aspră  su- 
praveghiare  a  guvernului  şi  nu  primiau  dela  statul 
maghiar  nici  un  ajutor  sub  nici  o  formă.  Se  înce¬ 
puse  prin  anul  1913 — 14  tratative  cu  guvernul 
pentru  a  se  întregi  din  partea  statului  şi  salarul 
profesorilor  dela  aceste  şcoale,  nu  s’a  ajuns  însă  la 
nici  un  rezultat,  pentrucă  guvernul  nu  pretindea  nici 
mai  mult  nici  mai  puţin  decât  ca  să  se  propună  1 
studii  principale  în  limba  maghiară,  aşa  ca  aceste 
şcoale  încetau  de  a  mai  avea  caracterul  de  şcoale 
româneşti,  dacă  primeau  ajutorul  oferit  de  guvern. 
Biserica  ortodoxă  s’a  lipsit  de  ajutorul  de  stat  şi  şi-a 
susţinut  şi  mai  departe  şcoalele  normale  din  sărăcia 
tradiţională. 

Văzând  Apponyi  că  nu  poate  nimici  şcoalele 
normale  române  prin  oferirea  ajutorului  de  stat,  a 
recurs  Ia  un  mijloc  drastic  şi  nepedagogic,  care  s  ar 
mai  fi  putut  folosi  numai  în  cele  mai  întunecoase 
părţi  ale  Africei. 

Indatăce  a  ajuns  contele  Apponyi  a  douaoară 
Ministru  de  culte,  sub  pretext,  că  profesorii  şi  elevii 
şcoalelor  normale  româneşti  nu  sunt  destul  de  buni 
patrioţi,  a  numit  pe  lângă  fiecare  şcoală  normală 
câte  un  comisar  guvernial,  care  avea  să  participe 
la  toate  oarele  de  prelegere,  conferenţele  profeso¬ 
rale  şi  să  controleze  tot  mersul  învăţământului  dela 
aceste  şcoale.  Comisarul  guvernial  era  ca  un  jan¬ 
darm  pus  în  coastele  profesorilor  şi  elevilor.  Mai 
aveau  aceşti  comisari  îndatorirea  să  spioneze  tot 
ce  se  petrece  în  oraşul  şi  şcoala  respectivă  şi  să 
raporteze  Ministrului. 

Şcoalele  normale  române  erau  puse  sub  curatelă- 

Tot  contele  Apponyi  a  inventat  şi  teoria  zonei 
culturale  în  părţile  locuite  de  Români.  Avea  să  se 
facă  o  zona  culturală  maghiară  dela  munţii  Ardea¬ 
lului  până  la  Orşova,  ca  aşa  să  se  rupă  legătura 
dintre  poporul  român  din  Ardeal  şi  Regatul  român. 
Numeşte  comisar  guvernial  pentru  Sibiu  un  armean 
renegat,  pe  baronul  Emil  Petricevici-Horvâth  şi  trimite 
mai  mulţi  funcţionari  superiori  din  Ministeriul  in¬ 
strucţiei,  ca  să  facă  lucrările  pregătitoare.  Pretextul 
era  tot  cel  vechiu:  învăţătorii  români,  cam  400  la 
număr,  dela  hotarele  ţării  nu  sunt  destul  de  buni  pa¬ 
trioţi,  nu  ştiu  înfăptui  ideea  de  stat  maghiar  şi  din 
aceste  motive  şcoala  confesională  română  trebue 
desfiinţată  şi  înlocuită  cu  şcoală  de  stat  cu  limba 
de  propunere  maghiară.  Şi  pentru  înfăptuirea  unor 
idei  atât  de  scrintite  contele  Apponyi  afla  momentul 
potrivit  chiar  în  toiul  răsboiului. 

Lucrările  s’au  început  la  Sibiu  şi  aveau  să  se 
continue  la  episcopiile  din  Blaj,  Lugoj  şi  Caransebeş. 

Comisarul  guvernial  şi  delegaţii  Ministerului  au 
folosit  toate  mijloacele  permise  şi  nepermise  pentru 
ajungerea  scopurilor.  Au  îndepărtat  dela  posturile 
lor  pe  învăţătorii  confesionali,  au  terorizat  pe  membrii 
comitetelor  parohiale  ca  ei  să  predea  şcoalele  con¬ 
fesionale  şi  dupăce  s’au  convins  că  poporul  român 
e  destul  de  treaz  şi  nu  predă  şcoalele  confesionale, 
oamenii  lui  Apponyi  sau  năpustit  asupra  membrilor 
Consistorului  din  Sibiu,  ca  să  stoarcă  un  decis  con¬ 
sistorial  favorabil  intenţiunilor  lui  Apponyi  şi  prin 
ameninţări  şi  terorizări  s’a  ajuns  la  un  decis  con¬ 
sistorial  luat  cu  unanimitate  de  voturi,  prin  care  din 
motive  de  oportunitate  şcoale  confesionale  cerute 
de  Apponyi  au  fost  predate  guvernului,  ca  să  facă 
din  ele  şcoale  de  stat,  cu  limba  de  propunere  ma¬ 
ghiară. 

E  interesant  poate  să  mai  amintim,  că  după 
stoarcerea  decisului  consistorial  favorabil  Ministrului, 
acesta  a  numit  la  şcoalele  de  stat  ca  învăţători  de 
stat  pe  toţi  învăţătorii  români  excepţionaţi,  deşi  Ap¬ 
ponyi  motivase  zona  culturală  tocmai  cu  aceea,  că 

învăţătorii  dela  şcoalele  confesionale  sunt  escepţio- 
nabiH  din  punctul  de  vedere  al  intereselor  de  stat. 
învăţătorii,  cari  nu  erau  buni  patrioţi  ca  învăţători 
confesionali,  erau  patrioţi  buni  ca  învăţători  de  stat. 
Tot  sub  era  lui  Apponyi  s’a  început  în  Ardeal  o 
agitaţie  pentru  trecerea  Românilor  dela  legea  orto¬ 
doxă  la  cea  catolică  şi  reformată.  Toţi  preoţii  ro¬ 
mâni  au  fost  îndepărtaţi  din  comune  şi  internaţi  la 
Şopron  şi  în  absenţa  lor  trimişii  episcopului  catolic 
şi  reformat  cu  ajutorul  prefecţilor  şi  administrato¬ 
rilor  de  plasă  au  terorizat  poporul,  care  îşi  pierduse 
şi  limba,  ca  să- şi  părăsească  şi  legea  ortodoxă. 
Chiar  şi  episcopul  reformat  din  Dobriţin,  Balthazar, 
a  umblat  în  acest  scop  prin  Ardeal,  şi  când  mitro¬ 
politul  român  a  cerut  voie  guvernului  să-şi  viziteze 
credincioşii,  nu  i  s’a  permis.  De  aci  se  vede,  că  în¬ 
treaga  acţiune  pornise  dela  centru. 

Ultima  lovitură  a  dat-o  contele  Apponyi  bise¬ 
ricii  ortodoxe  la  sinoadele  eparhiale  dela  Dumineca 
Tomii  din  1918.  Era  lovitura  măgarului  dată  leului 
crezut  mort.  In  era  constituţională  de  60  de  ani  a 
bisericii  ortodoxe  nu  s’a  îniâmplat  niciodată,  ca  la 
sinoadele  eparhiale  sau  congresele  naţionale-biseri- 
ceşti  să  se  fi  trimis  comisari  regeşti  sau  guverniali. 
Contele  Apponyi  a  fost  cel  dintâi  dintre  toţi  mini¬ 
ştrii  maghiari,  care  a  săvârşit  şi  această  fărădelege. 
Cu  3  zbe  înainte  de  ţinerea  sinoadelor  la  Sibiu, 
Arad  şi  Caransebeş  ministrul  a  încunoştiinţat  epar¬ 
hiile,  că  la  fiecare  sinod  a  trimis  pentru  control  câte 
un  comisar  guvernial  Biserica  ortodoxă  şi  în  rândul 
acesta  a  protestat  cu  toată  energia  contra  ameste¬ 
cului  contelui  Apponyi. 

Aceasta  a  fost  cea  din  urmă  săgeată  a  lui  Ap¬ 
ponyi,  îndreptată  contra  bisericii  române,  pentrucă 
în  câteva  zile  a  plecat  dela  guvern,  ca  apoi  la  ju¬ 
mătate  de  an  să  vadă  prăbuşirea  Ungariei  şi  înfăp¬ 
tuirea  idealului  milenar  al  poporului  român. 

VASILE  NEGURĂ. 

PENTRU  „CEI  ALEŞI”. 

Curăţenia  vieţii  personale  este  o  mare  cali¬ 
tate  morală  a  păstorului.  Când  Mântuitorul  spune 
apostolilor  Săi:  «Eu  vam  ales  pe  voi  din  lume», 
fixează  ordinea  morală,  care  ne  separă  pe  noi  de 
lume.  De  aceea  lumea  cu  năravurile  ei,  evită  to¬ 
vărăşia  preoţilor  buni.  Pentruce?  Pentrucă  există 
o  diferenţă  de  nivel  sufletesc  între  laici  şi  preoţi, 
diferenţă  pe  care  Sf.  apostol  Pavel  o  cere  eviden¬ 
ţiată  chiar  înainte  de  hirotonire:  «Episcopul  să  aibă 
mărturie  bună  dela  cei  din  afară»  [I  Timot.  3,  7]. 
Curăţenia  vieţii  morale  ne  arată  pe  noi,  nu  ca  pe 
nişte  dărâmători,  sau  ruinători  cu  propriile  noastre 
mâni  ai  edificiului  clădit  de  înaintaşi,  sau  pe  care 
am  vrea  să-l  clădim  noi,  sau  pe  care  ar  vrea  să-l 
clădească  cu  sudoare  alţi  fraţi  ai  noştri,  ci  ca  pe 
nişte  pietri  frumos  cioplite  care  prin  perfecţiunea 
cioplirei  suntem  vrednice  de  temelia  clădirei  spiri¬ 
tuale. 

Cei  care  sunt  lipsiţi  de  această  calitate,  „sunt 
păstori  fără  autoritate"  cum  îi  numeşte  autorul  vieţii 
sf.  Grigore  de  Nazianz. 

Păstorul  „trebue  să  fie  în  toate  împrejurările, 
în  tot  locul  şi  timpul  întocmai  ca  aurul  sau  argintul 
curat,  fără  sunet  fals  şi  fără  amestec  de  alte  me¬ 
tale  mai  tari,  care  au  nevoe  de  un  foc  mai  puternic 
pentru  a  le  topi"  (Viaţa  sf.  Grigore  de  Pr.  N.  Donos 
p.  54]. 

De  aceea  stărue  atât  sf.  Apostol  Pavel  asupra 
acestei  însuşiri  capitale:  Dacă  ai  «credinţă  şi  cuget 
bun«  (I.  Timot.  1,  19]  « păzeşîe-te  pe  tine  însuţi  şi 
învăţătura»  [I  Timot.  4,  16]  şi  « păstrează-te  pe  tine 

curat »  [I  Timot.  5,  22),  adică,  fereşte-te  de  « poftele 
tineveţelory>  [II  Timot.  2,  22)  şi  te  arată  «pildă  de 
fapte  bune *  [Timot.  2,  7j. 

Rezumând  aceste  îndemnuri  xntr’o  singură  frază, 
spunem:  Voi,  preoţilor,  să  trăiţi  în  mijlocul  lumii  ca 
nişte  oameni  ai  lui  Dumnezeu,  care  trăind  pe  pământ 
au  o  viaţă  ca  a  celor  de  sus. 

Privind  la  roadele  rele  pe  care  le  aduc  vieţii 
păcatele  păstorilor,  autorul  vieţii  sf.  Grigorie,  zice: 

„Nu  se  prinde  aşa  uşor  văpseaua  cea  mai  bună 
de  o  pânză,  nu  capătă  aşa  uşor  lucrurile  mirosul 
—  urât  sau  plăcut  —  al  altor  lucruri  mirositoare 
din  apropiere,  nu  se  răspândeşte  aşa  de  uşor  prin 
aer  sămânţa  unei  boale,  cum  ar  fi  de  pildă  ciuma, 
pe  cât  de  uşor  se  prind  de  păstoriţi  păcatele  pă¬ 
storilor;  iar  ce  este  şi  mai  rău,  mult  mai  uşor  se 
prind  păcatele  decât  virtuţile*1. 

Pentru  frumuseţa  şi  adevărul  cuprins  în  ele, 
voiu  cita  şi  rândurile  următoare: 

„Răutatea  este  foarte  molipsitoare  şi  foarte  uşor 
de  imitat,  încât  poţi  foarte  uşor  păcătui,  chiar  dacă 
n’ar  fi  nimeni,  care  să  te  împingă  spre  rău;  deprin¬ 
derea  cu  virtutea  dimpotrivă  este  foarte  grea  şi 
anevoioasă,  oricât  am  fi  îndemnaţi  şi  împinşi  spre 
dânsa11.  Adică,  ademenirile  spre  rău,  sunt  mult  mai 
atrăgătoare  decât  cele  spre  bine.  „Mai  greu  se 
aprinde  un  lemn  ud  decât  paiele  uscate1'.  Oamenii 
sunt  ca  paiele  pe  care  le  cuprinde  repede  focul 
păcatului. 

Mai  repede  se  molipseşte  omul  de  un  rău  mic 
decât  de  o  virtute  mare.  Adevărul  acesta  este  iz¬ 
bitor  când  încercăm  puterea  amară  a  pelinului  şi 
dulceaţa  mierei.  „Puţin  pelin  amăreşte  îndată  mierea, 
pe  când  mierea,  chiar  în  cantitate  îndoită,  nu  izbu¬ 
teşte  să  îndulcească  pelinul11. 

Noi  preoţii  suntem  la  temelia  Bisericii,  şi  avem 
rostul  pietrilor  din  iezătură.  Dacă  suntem  curaţi, 
deci  bine  aşezaţi  în  temelie,  păstrăm  apele  în  matca 
lor.  Dacă  se  mişcă  peatra  numai  din  iezătură,  prin 

spărtura  aceea  se  scurge  tot  iazul.  Unitatea  morală 
a  Bisericii  trăeşte  sau  se  perde  prin  virtuţile  sau 
păcatele  noastre.  Ce  zăgaz  puternic  trebue  pentru 
a  opri  şi  iezi  o  apă  mică! 

S’a  produs  în  iezătura  Bisericii  spărtura  cu  ca¬ 
lendarul  şi  vedeţi  ce  puteri  trebue  pentru  a  stăvili 
ignoranţa,  îndărătnicia,  mândria  şi  alte  apucături  ale 
calendariştilor. 

Un  singur  zăpăcit  îţi  cere  îndoite  puteri  de 
muncă.  Dar  când  ar  fi  mai  mulţi?  Dar  când  aceia 
ar  fi  rezultatul  păcatelor  noastre?  Nu-i  aşa  că  rui¬ 
narea  Bisericii  ar  fi  opera  noastră  nenorocită? 

De  aceea  sf.  apostol  Pavel  scrie:  «Nu  fi  nepă¬ 
sător  faţă  de  darul  care  este  întru  tine »  [L  Timot 
4, 14],  ci  ^  deprinde- te  cu  bună  cucernicie » [I  Timot  4, 7]. 

Pr.  A.  C.  COSMA. 


<SM2) 

UN  CODICE  MANUSCRIS. 


La  codicii  manuscrişi  cuprinzând  Minunile  Maicii 
Domnului  în  versiune  românească  şi  descrişi  de 
dl  Dr.  Dumitru  Stănescu  în  studiul  „Cultul  Maicii 
Domnului  la  Români",  trebue  adăugat  şi  un  codice 
aflător  în  Biblioteca  Societăţii  de  lectură  „Andrei 
Şaguna"  a  studenţilor  dela  Academia  de  Teologie 
din  Sibiu  şi  purtând  de  prezent  Nr.  115  I.  Este  un 
codice  scris  pe  hârtie  mai  groasă  de  calitate  infe¬ 
rioară,  cu  caractere  cirilice  şi  de  mărimea  22'5/18 
cm.  Afară  de  paginile  scrise,  numerotate  cu  cifre 
arabe,  în  număr  de  294,  codicele  mai  cuprinde  2 
folii  goale  la  început  şi  8  la  sfârşit  nenumerotate 
şi  din  aceeaş  hârtie.  Textul  minunilor  se  sfârşeşte 
propriu  zis  cu  pagina  286,  cu  pagina  următoare 
începând  Scara  sau  tabla  cuprinsului.  Pereţii  sunt 
de  carton,  iar  iegătura  de  piele  galbenă  închisă. 

Scrierea  deşi  este  ciriiică,  păstrează  totuşi  con¬ 
secvent  pentru  O  mare  cursiv  forma  latină,  iar  uneori 
prezintă  şi  în  locul  vre  unei  alte  litere  cirile  cores¬ 
pondenţa  ei  latină  [ex.  t].  Cuvintele  sunt  toate  accen¬ 
tuate  cu  accentul  ascuţit  sau  grav,  iar  cele  începă¬ 
toare  cu  vocală  au  pe  respectiva  vocală  spiritul 
lin.  Cuvintele  cari  exprimă  substantive  mai  impor¬ 
tante  sunt  scrise  cu  literă  mare  iar  numirile  divine 
sunt  scrise  prescurtat. 

Titlurile  sunt  toate  scrise  cu  roşu,  în  fiecare 
titlu  deosebind  întâi  stereotipul :  Minunea  1,  Minunea 
2,  etc.  scris  cu  caracter  de  tipar  şi  apoi  titlu  propriu 
zis,  scris  cu  caractere  cursive. 

Titlul  general  al  cărţii  este  „Minunile  Preacestii" 
imprimat  şi  pe  cotor  şi  scris  şi  pe  prima  pagină, 
unde  se  adaugă:  „scoasă  din  izvodul  S  [fe]  tagorii"- 

Ce  va  fi  înţeles  scriitorul  codicelui  prin  cuvântul 
„scoasă",  deocamdată  nu  putem  spune.  Tradusă, 
prelucrată  sau  scos  un  anumit  număr  de  minuni 
dintr  un  manuscris  care  cuprindea  mai  multe  şi  poate 
şi  alte  lucruri? 

Aceasta  s’ar  putea  vedea  dintr’o  comparaţie 
a  codicelui  nostru  cu  ceilalţi.  Dacă  „scoasă"  va  fi 
însemnând  „tradusă",  sau  cel  puţin  „şi  tradusă", 
întrebarea  este  iarăşi  de  pe  ce  original  s’a  tradus  şi 
din  ce  limbă.  După  titlu  s’ar  părea  că  din  limba 
slavonă.  Cu  toate  acestea  sunt  o  mulţime  de  nume 
proprii  şi  apelaţiuni  cari  îşi  păstrează  cea  mai 
perfectă  formă  grecească  [Irinicos,  cliric,  etc],  ceeace 
cu  greu  s’ar  fi  putut  întâmpla  trecând  textul  grecesc 
printr’o  versiune  slavonă  spre  a  ajunge  la  cel  românesc. 
{De  altă  parte  numele  Soluneanul,  echivalentul  slav 
pentru  Tesaloniceanul  ar  fi  o  dovadă  pt.  traducerea 
din  limba  slavonă]. 

Prin  notiţa  aceasta,  a  cărei  interpretare  exactă 
deocamdată  n’o  putem  stabili,  şi  prin  numărul  minu¬ 
nilor  cuprinse  în  codicele  nostru,  el  se  deosebeşte 
de  toate  cele  descrise  de  dl  D.  Stănescu  în  studiul 
amintit.  Codicele  sibian  cuprinde  61  de  minuni,  pe 
când  toate  celelalte  cuprind  un  număr  stereotip  de 
69.  N’am  posibil itatea  să  colaţîonez  cuprinsul  mi¬ 
nunilor  din  acest  codice  cu  cel  din  codicii 
descrişi  de  di  Stănescu  şi  aflători  la  Academia 
Română  şi  nu-mi  este  accesibilă  nici  ediţia  făcută 
de  Domnia  Sa  după  Codicele  M.  Constantinescu, 
aşa  că  nu  pot  spune  daca  cele  61  de  minuni  află¬ 
toare  în  codicele  sibian  se  acopere  întru  totul  cu 
minuni  cuprinse  în  ceilalţi  codici.  Pentru  ceice  vor 
avea  ocazia  să  facă  această  colaţiune  dau  mai  jos 
titlurile  minunilor  cuprinse  în  codicele  sibian,  aşa 
cum  se  află  ele  în  Scara  dela  sfârşit.  înainte  însă 
fie  spuse  câteva  cuvinte  despre  persoana,  timpul  şi 
locul  scrierii  acestui  codice.  La  pg.  286  după  ultima 
minune  cetim  cu  roşu  următoarele :  Sfârşit  cu  Darul 
lui  Dmnezeu  ai  Minunilor  Preacestii.  Sibiu  în  27  zile 
ale  lunii  lui  Avgust.  In  Anui  1821. 

O  am  scris  ia  dumneaei  cinstita  Koksâna  Zinka 
în  casă,  când  eram  retor  în  Anul  1821,  în  Lima  şi 
ziua  precum  mai  în  sus  stă. 


Scară  sau  adunare  despre  ceale  ce  să  află  întru  această 

carte. 


1  Faţa 

2  „ 

3  „ 

4  „ 

5  „ 

6  * 

7  „ 

8  „ 

9  , 

10  „ 
11  , 
12  „ 

13  „ 

14  . 

15  „ 

16  „ 

17  „ 

18  „ 

19  „ 

20  „ 
21  „ 

22  „ 

23  „ 

24  „ 


1  Pentru  mutarea  Născătoarei  de  Dmnezeu  din  Lumea 
aceasta. 

5  Pentru  Muiarea  cea  moartă,  carea  şau  hrănit  cu 
Lapte  Pruncul  ei,  şi  după  un  an  au  înviat. 

10  Pentru  oare  carele  Ioan  vedeare  de  folos. 

14  Pentru  Bisearica  Preacestii  de  la  Neoria. 

18  Pentru  Orbul  carele  Iau  tămăduit  şi  Iau  luminat 
Apa  Izvorului  celui  de  viaţă  prirnitoriu. 

21  Pentru  prea  Inţăleptul  împărat  Leon. 

23  Pentru  Soluneanul  celce  au  înviat  din  Apa  Izvo¬ 
rului  celui  de  viaţă  prirnitoriu. 

26  Pentru  român  cântăreţul  carele  au  făcut  Condacele 
tuturor  Sfinţilor. 

28  Pentru  Grigorie  Arhiepiscopul  Neokesdriei  făcătoriu 
de  minuni. 

34  Pentru  Ioan  Damaschin  căruia  Mâna  cea  tăiată  o 
tămăduit  cea  întru  tot  curata  Stăpână. 

43  Pentru  Împărăteasa  ţării  frânceşti,  ale  căriia  Mâni 
tăiate  le  au  tămăduit  prea  puternica  Stăpână. 

57  Pentru  o  fecoară  Călugăriţă,  carea  şau  scos  okii 
casaşi  păzească  fecioria  şi  curăţia  trupului. 

66  Pentru  ceiace  şau  tăiat  Buzele  şi  Nasul,  pentru 
casaşi  păzască  fecioria,  care  şau  făgăduit. 

71  Pentru  nevenovatele  feceoare,  cărora  prea  cântata 
stăpână  Leau  trimis  cununi  din  Ceri. 

76  Pentru  Călugărul  cel  ce  sau  înbătat. 

79  Pentru  celce  era  supărat  de  Dracul  curviei,  şi  de 
Maica  Iui  Dmnezeu  sau  izbăvit. 

88  Pentru  că  Cinstitul  Nume  al  pururea  feceoarei  Mă¬ 
riei  pierde,  şi  goneşte  pre  Draci. 

86  Asemenea  ca  cea  trecută. 

88  Pentru  Nestorianul  cel  ce  au  înviat. 

92  Pentru  Ioan  Cucuzăl. 

99  Pentru  Sfta  Lavra,  şi  pentru  a  prea  Cuviosului  Pă¬ 
rintelui  Nostru  Atanasie  cel  dela  Aton. 

109  Pentru  celce  sau  lepădat  de  Hs.  cu  scresoare. 

116  Alta  aseaminea  pentru  Theofil,  carele  sau  lepădat 
de  Hs.  cu  scresoare. 

126  Pentru  cel  ce  au  văzut  pre  Preacesta  pricestuind 
cu  pâine  cerească,  pre  Călugării  cei  ce  să  ostăniau. 

Pentru  ceace  au  născut  Copilul  negru,  şi  din  Apă 
Copilul  sau  izbăvit  de  Maica  lui  Dmnezeu. 

Pentru  oare  carea  Mănăstire  ajutorită  prea  slăvit 
de  Maica  lui  Dmnezeu  Ia  nevoiia  cea  mai  de  apoi. 
Pentru  râmleanul  carele  au  înviiat. 

Pentru  celce  nau  putut  să  înveaţe  Carte  fără  numai 
Bucurăte  Mărio. 

Pentru  Pruncul  Irinicosului,  carele  sau  izbăvit  din 
Apa  râului. 

Pentru  jidovul  carele  sau  izbăvit  din  Legături,  şi 
au  crezut  în  Dmnul. 

Pentru  Copilul  jidovului,  pre  carele  Iau  omorât 
tatăsău,  şi  au  înviat,  şi  pre  Preacesta  Născătoare 
de  Dmnezeu  au  mărturisit. 

Pentru  bolnavul  cel  bătrân,  carele  sau  întărit  de 
au  venit  în  vârtute  de  tânăr. 

Pentru  fraţii  carii  sau  certat,  iară  prea  Sfnta  Stă¬ 
până  iau  împăcat. 

Pentru  ostaşul  cel  Curvariu,  căruia  Dmnul  de  ru- 
găciniile  Maicii  sale  fiind  plecat,  iau  dăruit  ertă- 
ciune. 

Pentru  nespusa  fruinseaţe  a  pururea  feceoarei,  carea 
sau  învrednicit  a  o  vedea  un  cliric  cu  bună  cucer¬ 
nicie  şi  îăcătoriu  de  bunătăţi. 

Pentru  Copilul  celce  au  înviiat,  şi  au  mărturisit  pre 
celce  Iau  omorât  pre  el. 

Pentru  Copilul  jidovului,  carele  sau  cuminecat,  şi 
nu  Iau  ars  focul  Cuptorului. 

Pentru  amestecătoarea  de  sânge,  şi  omorâtoarea 
de  Copil,  pre  carea  o  au  izbăvit  Preacesta  de  cle¬ 
vetire. 

Pentru  cel  ce  sau  îndoit  de  fecioria  Maicii  lui 
Dmnezeu,  şi  Iau  izbăvit  pentru  oarea  carea  facere 
de  minune. 

Buiguire  sau  viclenie  minunată  cum  că  o  picătură 
din  Stăpânescul  Sânge  covârşeşte  păcatele  oame¬ 
nilor. 

Pentru  celce  sau  îndoit  la  Tainele  Cuminecăturii, 
şi  pre  Hs  Iau  văzut  cu  Trup  ca  pre  un  Prunc. 
Pentru  cel  Omorât  de  jidovi  şi  înviat  de  Maica 
lui  Dmnezeu. 

Pentru  că  Icoana  Născătoarei  de  Dmnezeu  au 
pierdut  Ciuma  din  râmu,  şi  pre  toţi  iau  tămăduit. 
Pentru  Minunea,  cu  Zugravul. 

Pentru  oarea  care  Muiere  cucernică  al  căruia 
kip  Iau  luat  stăpâna,  şi  o  au  izbăvit  de  răutatea 
Diiavolului. 

Pentru  o  fecioară  carea  prin  Buiguire  au  văzut 
pre  Hs.  în  rai  slugind  Liturgie. 

Pentru  ceiace  sau  învrednicit  a  vedea  pre  Domnul 
purtătoriu  de  Trup  de  Trei  Ani  precum  ia  au  poftit. 
Pentru  un  Bărbat  cu  Muiarea  lui,  cari  au  păzit 
fecioriia  petrecând  amândoi  dinpreună. 

Pentru  vătavul  Tâlharilor,  carele  pentru  Evlavia 
lui  cea  câtră  Preacesta  au  dobândit  ertare  şi  minu¬ 
nată  îngropare. 

Pentru  oare  carele  hulitoriu,  pre  carele  Iau  certat 
Domnul  intru  această  viiaţâ  cu  groasnică  moarte 
a  trupului. 

Pentru  oare  carele  hulitoriu,  pre  carele  Dumne- 
zăiasca  judecată  Iau  omorât 
Pentru  ceace  au  înviat  din  morţi  ca  săşi  ispo- 
vediască  păcatul  cel  ascuns. 

Pentru  Cliricul  carele  au  curvit,  şi  în  rău  sau 
înecat,  şi  din  morţi  a  înviat. 

Pentru  un  ostaş  Tâlhariu,  carele  în  toate  zilele 
să  ruga,  pentru  aceia  nu  Iau  omorât  Diavolul. 
Pentru  văduva  cea  săracă  al  căreia  Suflet,  Iau 
luat  prea  nevinovata  Stăpână,  iară  la  moartea 
bogatului  au  venit  Diavolul. 

Pentru  cei  doi  Copii  cari  surupându-se  casa  de 
cutremur  sau  izbăvit  nevătămaţi. 

Pentru  celce  au  căzut  depe  zid  şi  sau  strucinat 
şi  Născătoarea  de  Dumnezeu  Iau  vendecat. 

Pentru  celce  Iau  dat  Mumăsa  Dracului  la  Zămislire. 
Pentru  ascultarea  de  Părinţi,  şi  pentru  Sfnta 
Liturgie,  minune  înfricoşată. 

Pentm  Minunea  cea  dela  fântâna  Trapsacului, 
încă  şi  pentru  neşte  Ape  cu  fire  minunată. 

Videnie  minunată  cumcă  Dmnul  cătră  noi  să 
îmblânzeaşte  fiind  plecat  pentru  rugăciunile  Maicii 
sale. 

* 

*  * 


După  scară  urmează  cu  litere  latine,  întro 
scriere  relativ  recentă,  această  notită :  Nutritam  noi 
gând  prea  cucernic  a  continua  cu  sfântă  şi  lăcră- 
mătoare  muncă  trudnică  această  cuvioasă  carte.  I. 
şi  M.  M.  G. 

Dr.  D.  STĂNILOAE. 

CÂNTAREA  ÎNFRÂŢIREI.' 

O,  doamne-al  veşnicei  puteri, 

Ce-aprinzi  şi  rândueşti 
Viafa  fragedelor  flori 
Şi-a  stelelor  cereşti, 

La  tine  spaţ  şi  timp  îşi  pierd 
Nemărginirea  lor 
Şi  pentru  tine  nu-i  trecut 
Şi  nu  e  viitor 
Şi  nu  e  neam  cu  alte  legi 
Nici  ţară  fără  scut, 

Nu-i  nimeni  fiu  al  nimărui 
Şi  nici  necunoscut. 

Rugămu-ne  trimite  iar 
Apostolii  tăi  buni 
Subt  sfântu-ti  acoperemânt 
Pe  toţi  să  ne’mpreuni. 

O,  Domn  al  veşnicei  iubiri, 

Ce  duh  înnoitor 

1  Sec(ia  artistică  de  propagandă  religioasă  a  Federaţiei  confesiunilor 
protestante  din  America  a  stabilit  un  premiu  pentru  cel  mai  bun  imn  mi¬ 
sionar,  conceput  in  spirit  modern.  Au  răspuns  la  acest  apel  peste  una  mie 
de  candidaţi  din  toate  continentele.  Comisia  de  experţi  a  decernat  pre¬ 
miul  profesorului  de  teologie  de  la  universitatea  Jale.  Dr.  H.  H.  Tweedy. 
Aceeaş  Societate  a  publicat  un  nou  premiu  pentru  cea  mai  bună  melodie 
a  imnului  ales.  Şi  la  acesta  au  candidat  peste  1300  de  compozitori,  iar 
câştigătorul  e  compozitorul  din  Londra,  Thomas  Rbys. 

Traducerea  verbală  a  imnului  pe  care-1  publicăm  tn  numărul  de  faţă 
al  „R.  T."  a  făcut-o  păr.  Tr.  Scorobeţ,  iar  turnarea  în  forme  admirabile 
e  opera  poetului  I.  U.  Soricu.  Dl  prof.  N.  Oancea,  dela  Liceul  Gh,  Lazăr 
a  studiat  melodia,  găsind-o  de  o  măreaţă  simplicitate.  Imnul  slăveşte 
pe  Dumnezeul  tăriei,  al  iubirei,  ştiinţei,  frumuseţii  şi  al  harului,  care  e 
în  toate  şi  peste  toate.  Redacţia. 

Trezeşti  din  duhul  tău  înalt 
în  orice  muritor, 

A  ta  e  raza  cea  de  foc 
Din  sufletul  uman, 

La  tine  gându  ’nviforat 
îşi  caută  liman. 

Ajută-ne  să  răspândim 
In  lumi  cuvântul  tău. 

Să  ’nfrângem  ura  dintre  fraţi. 
Cu  duhul  ei  cel  rău, 

In  inimi  dragostea  să-şi  ia 
Prin  tine-aşezământ 
Să  vină  bunele’nvoiri 
Şi  pacea  pe  pământ 
O,  Doamne,  caren  adevăr 
Can  zea  te-ai  îmbrăcat. 

Pe  care- a  noastre  năzuinţi 
Te  cată  ne’ncetat. 

Tu,  care  trudnicelor  minţi 
Deschizi  cărări  de  foc 
Şi  tinzi  cerescul  tău  alin 
In  ori-ce  timp  şi  loc, 

A  neştiinţei  noapte  grea 
Alung-o  dela  noi 
Şi  fă  să’nfrângem  teama  ei 
Cu  suflet  de  eroi. 

Şi  nţelepciunea  cea  de  sus 
A  îngerilor  tăi, 

Să  lumineze,  îndreptând 
Ale  vieţii  căi. 

O,  Doamne-al  dulcei  frumuseţi 
Pe  care  o  visăm 
Şi-o  rază  din  comoara  ei 
In  artă  întrupăm, 

Şi  uneori  în  ritmul  cald 
Al  versului  sonor. 

Găseşte  inima  alin 
Şi-avântul  nou  izvor, 
Desbracă-ne  de  ori  ce  gând 
Urît  şi  mânios, 

Ce  ne  coboară  din  senin 
în  pulberea  de  jos. 

Ai  înfrăţirei  gând  să  dea 
Căldură  tuturor, 

Ca  fraţii,  liberi  să  muncim 
Popor  lângă  popor... 

O,  Doamne-al  veşnicei  dreptăţi 
Arată-ni-te  iar, 

Şi’mparte-ne,  întru  Hristos 
Al  milei  tale  har. 

El  pentru  neamul  omenesc 
Pe  lemn  sa  răstignit 
Şi  voia  ta,  prin  moartea  lui. 

Părinte,  a’mplinit 
Arată  crainicilor  tăi. 

Al  jertfei  drum  senin, 

Pănă-ce  omul  pe  Hristos 
II  va  urma  deplin. 

Şi  până  când  cuvântul  tău 
In  noi  se  va’ntrupa 
Şi  pe  pământ  veni-va  iar 
împărăţia  ta, 

Amin!... 

i.  u.  SORICTL 


(£H2) 

într’o  vreme,  când  unii  oameni  aleargă  după 
averi  mari  de  câştigat,  alţii  după  probleme  mari  de 
rezolvat,  se  pare  că  lucrurile  mici  —  în  aparenţă  — 
şi-au  pierdut  actualitatea  şi  valabilitatea.  Căutându-se 
cele  mari,  s’au  uitat  cele  mici,  —  cu  toate  că  şi 
cele  mai  uriaşe  construcţii  arhitectonice  sau  volume 
editate,  se  compun  tot  din  elemente  minuscule. 

Cam  aşa  stăm  şi  cu  principiile  morale  ale  sfintei 
Evanghelii.  Fiind  clare  şi  curate,  foarte  uşor  şi  des 
se  permite  obicinuinţa  de  a  le  nesocoti  De  aceea 
nu  greşim  dacă  trecând  pe  lângă  lucrurile  mari  — 
In  aparenţă  —  ne  oprim  şi  ne  împrospătăm  câteva 
din  „cele  mici"  adevăruri,  desprinse  din  Predica 
de  pe  Munte  a  Mântuitorului 

* 

1.  „Pe  cum  voiţi  să  vă  facă  vouă  oamenii  faceţi 
şi  voi  lor  asemenea “  [Luca  6,  31].  Cât  de  simplu  şi 
cât  de  grăitor  adevăr!  Nu  propoziţii  mari,  nu  teorii 
şi  teoreme  înalte,  sau  argumentaţii  subtile  şi  con¬ 
fuze,  ci  mai  simplu  şi  precis  —  graiu  de  Evanghelie. 
Tot  ceeace  ai  dori  şi  ai  vrea  să-ţi  facă  oamenii 
toate  faptele  pe  cari  aştepţi  să  le  vezi  la  aproapele, 
toată  purtarea  morală  pe  care  vrei  tu,  omule,  să  o 
aibă  vecinul  tău  faţă  de  tine,  în  sfârşit  tot  ce  ai  vrea 
să-ţi  facă  ţie  omul  şi  vecinul  tău,  —  fă-i  şi  tu  lui 
asemenea  Şi  pe  cum  ţie  totdeauna  îţi  voeşti  binele, 
aşa  fă-1  şi  aproapelui  tău,  totdeauna. 

De  multe  ori  în  conversaţiile  zilei,  cu  multă 
uşurinţă  de  atenţie  şi  judecată,  toată  doctrina  mo¬ 
rală  creştină  se  reduce  la  cuvintele:  „Ce  ţie  nu-ţi 
place,  altuia  nu  face“.  Ca  şi  când  aceste  cuvinte  ar 

fi  luate  din  Scriptură.  La  prima  vedere  s’ar  părea 
că-i  aşa,  dar  în  fond  e  altfel.  Maxima:  „Ce  ţie  nu-ţi 
place,  altuia  nu  face“  nu  se  află  în  Biblie  şi  nu-i 
nici  măcar  exprimarea  negativă  a  cugetării  pozitive 
citate  din  Evanghelie.  Maxima  „ce  ţie  nu-ţi  place- “ 
are  un  înţeles  mai  îngust,  mai  redus,  mai  comod. 
Aproape  ca  şi  când  ai  ziGe:  să  nu  faci  nimic,  ca 
nici  vecinul  tău  să  nu-ţi  facă  nimic,  nici  odată.  Până 
când  cugetarea  evanghelică:  „Pe  cum  voiţi  să  vă 
facă  oamenii,  faceţi  şi  voi  lor  asemenea",  cuprinde 
un  adevăr  pozitiv,  o  poruncă  şi  o  lege  mai  largă, 
mai  activă,  mai  superioară  şi  mai  nobilă.  Nu-i  destul 
să  nu  faci  aproapelui,  ce  ţie  personal  nu-ţi  convine, 
nu-ţi  place  şi  nu  ai  dori  să-ţi  facă.  Din  contră  fă-i 
tu  lui,  ceeace  ai  vrea  să-ţi  facă  şi  el  ţie. 

A  te  mulţumi  cu  a  nu  face  nici  un  rău,  sau 
chiar  nimic  aproapelui,  nu-i  evanghelic.  Sf.  Evan¬ 
ghelie  este  Viaţă  pusă  în  serviciul  omului  şi  al  vieţii. 
Ea  nu  îndeamnă  pe  om  la  comoditate,  la  şedere  şi 
izolare,  nu-i  dă  porunci  negative.  Evanghelia  e  forţă 
de  mişcare.  Ea  cere  acţiune,  cere  faptă  pozitivă. 
Deci  nu  te  opri  mimai  la  a  nu  face  fthhămă  nici  un 
rău,  ci  mergi  mai  departe :  fă-i  bine.  Iată  un  adevăr 
specific  evanghelic,  original,  pe  care  mi-1  găsim  nici 
In  morala  laică  antică,  nici  în  morala  liberă  şi  atee 
a  zilelor  noastre.  E  un  simplu  dar  minunat  adevăr 
creştin. 

* 

2.  In  contest  Sf.  Evanghelie  ne  înfăţişează  un 
adevăr  tot  atât  de  simplu,  dumnezeesc  de  simplu 
şi  absolut  orijpnal.  „Iubiţi  pe  vrăşmaşii  voştri,  bine 
faceţi  celorce  vă  urăsc  pe  voi.  Binecuvântaţi  pe 
ceice  vă  blastemă  pe  voi  şi  vă  rugaţi  pentru  ceice 
vă  fac  vouă  năcaz“  [Lc.  6,  27—28].  —  Ce  iubire 
largă,  ce  ocaziuni  de  fapte  bune,  ce  mijloace  de  a 
atinge  desăvârşirea!  Iubirea  vrăşmaşilor,  facerea  de 
bine  pentru  ceice  ne  urăsc,  binecuvântarea  pentru 
ceice  ne  blastemă  şi  rugăciunea  pentru  ceice  ne 
fac  nouă  năcaz,  —  nu  sunt  aceste  virtuţi  semnele 

unei  morale  desăvârşite?  Nu  sunt  ele  legile  unei 
societăţi  aşezate  pe  baze  perfecte?  Nu  sunt  ele 
condiţiile  celei  mai  sublime  mulţumiri  sufleteşti  şi 
ale  supremei  fericiri?  —  Credem  că  da!  De  o  sută 
şi  de  o  mie  de  ori  da!  Nu  va  fi  pace  eternă  între 
popoare,  nici  fericire  deplină  între  oameni,  câtă 
vreme  aceste  principii  evanghelice,  simple  şi  nobile, 
nu  vor  primi  trup  şi  suflet,  în  trupul  şi  sufletul  nea¬ 
murilor  şi  al  oamenilor.  Nici  pace  pe  pământ,  nici 
bunăvoire  între  oameni  nu  va  fi  atâta  timp,  cât 
aceste  norme  sfinte,  nu  se  vor  înfăptui  în  toată  cu¬ 
răţenia  lor  divină  şi  în  toată  simplicitatea  lor  ori¬ 
ginală.  Numai  iertarea  creştină,  iertarea  de  şapte¬ 
zeci  de  ori  câte  şapte,  adecă  de  totdeauna,  poate 
garanta  pacea,  liniştea  şi  fericirea  pe  pământ.  In 
nici  un  caz  însă  violenţa  sau  răsboiul.  Iar  dacă  Ia 
temelia  tribunalelor  internaţionale  de  pace  !  nu  va 
sta  acest  duh,  adecă  duhul  păcii,  Hristos  cu  sfânta 
sa  Evanghelie  a  iertării,  lumea  va  încheia  pace  dar 
numai  pentruca  să  se  pregătească  de  un  nou  răshoi 
de  răsbunare. 

Iubirea  vrăşmaşilor,  —  ce-i  drept,  sar  părea  o 
imposibilitate  de  realizat.  Să  iubeşti  pe  răuvoitorul 
tău?  Da!  Altfel  nu  eşti  creştin.  Creştinul  iartă  fiindcă 
şi  Dumnezeu  iartă.  Şi  Mântuitorul  nostru  a  iertat 
şi  s’a  rugat  pentru  cei  ce-i  răstigneau.  Creştinul  iu¬ 
beşte  pe  vrăşmaşi,  binecuvânta  pe  cei  ce-1  blastemă, 
face  bine  celor  ce-i  fac  rău  şi  se  roagă  pentru  cei 
ce-1  prigonesc.  De  ce?  Fiindcă  e  creştin,  şi  omul 
dacă  e  creştin  poate  ierta,  poate  mai  iute  şi  mai 
uşor  să  iubească  decât  să  urască,  fiind  mai  plăcut 
sufletului  a  iubi  decât  a  urî.  Legea  lumească  nu 
poate  opri  pe  om  să  fie  îngăduitor,  iar  dragostea 
îndulceşte  legea,  dragostea...  „toate  le  rabdă". 

_  * 

1  Dl  N.  Titulescu  ales  preşedinte  al  Ligii  Naţiunilor  a  răspuns  unei 
delegaţii,  care  a  venit  să-l  felicite  în  numele  Alianţei  universale  pentru 
unirea  popoarelor  prin  Biserică,  pentru  înalta  demnitate  ce  o  ocupa,  că 
Liga  Naţiunilor  nu  e  decât  încercarea  de  a  aplica  doctrina  lui  Isus,  la 
relaţiunile  internaţionale  dintre  popoare. 

3.  „Şi  de  iubiţi  pe  ceice  vă  iubesc  pe  voi...? 
De  faceţi  bine  celorce  vă  fac  vouă  bine...?  Şi  de 
daţi  împrumut  celor  dela  cari  nădăjduiţi  a  lua,  ce 
dar  este  vouă?"  [Lc.  6,  32 — 34).  Toate  aceste  lu¬ 
cruri  le  fac  şi  păgânii  şi  păcătoşii  Voi  faceţi  mai 
mult  Tu,  frate,  trebue  să  faci  mai  mult,  pentrucă 
eşti  creştin.  Tu  trebue  să-ţi  iubeşti  vrăşmaşii,  să  le 
faci  bine,  să  te  rogi  pentru  ei,  să-i  binecuvintezi.  Tu 
trebuie  să  ierţi  pentrucă  aşa  a  făcut  şi  Domnul  şi 
Mântuitorul  tău,  şi  aşa  îi  place  şi  inimii  tale. 

De  sigur,  astfel  de  principii  în  frenezia  mişcă¬ 
rilor  veacului  de  acum,  s’ar  părea  nişte  iluzii,  vi¬ 
suri  şi  utopii  deşarte.  Şi  totuşi  nu  e  aşa.  Fiindcă 
noi  credem  şi  suntem  convinşi  că  este  mai  uşor  a 
iubi  decât  a  urî,  —  dupăcum  grăia  şi  sf.  Apostol 
Favel:  „Nu  vă  lăsaţi  ispitiţi  de  rău,  ci  biruiţi  răul 
prin  bine".  Cine  răsplăteşte  rău  pentru  rău  măreşte 
răul,  iar  cine  răsplăteşte  răul  cu  binele,  sporeşte 
pe  acesta.  Feste  tot,  cine  iartă  dă  dovadă  de  cea 
mai  superioară  şi  mai  statornică  dragoste,  fără  de 
care  totul  în  lume  şi  viaţă  nu  e  decât  aramă  sună¬ 
toare  şi  chimval  răsunător. 

* 

4.  In  concluzie,  Sf.  Evanghelie  ne  spune:  «Fiţi 
deci  milostivi ,  pe  cum  şi  Tatăl  vostru  este  milostiv* 
[Lc.  6,  36J.  —  O  mai  frumoasă  manifestare  a  dra¬ 
gostei  nici  că  se  poate,  ca  în  milă  şi  milostivire. 
Milă  pentru  durerile,  nevoile  şi  suferinţele  oame¬ 
nilor,  —  şi  milostivire,  îndurare,  compătimire  şi  fa¬ 
cere  de  bine  pentru  tămăduirea  lor.  —  Astăzi  pe 
cum  sunt  „duşmani  ai  Crucii  lui  Hristos",  sunt  du¬ 
şmani  şi  ai  milei  şi  milostivirei.  Se  încearcă  să  se 
scoată  mila  şi  din  viaţa  şi  chiar  şi  din  însuşi  voca¬ 
bularul  moral  al  omului.  Cel  tare  să  trăiască.  Cel 
slab  să  piară,  —  aşa  învaţă  o  anumită  filozofie  a 
vremii  noastre.  Totuşi,  se  face  un  lucru  zadarnic, 
o  bravură  cât  se  poate  de  iraţională.  Pentrucă  unde 
găseşti  un  sentiment  mai  firesc  şi  prin  urmare  mai 
ioglc,  ca  mila  şi  cu  corolarul  ei,  milostivirea?  Noi 

nici  nu  facem  apel,  decât  la  sentimente  adânc 
înrădăcinate  în  sufletul  omenesc,  la  sentimente  fireşti, 
aşa  cum  este  şi  iubirea,  mila  şi  toate  celelalte 
sentimente  şi  virtuţi  creştineşti.  Dar  spre  a  ne  con¬ 
vinge  mai  bine  să  folosim  şi  un  exemplu.  Punem 
cazul  că  ne  aflăm  în  faţa  unei  crude  dureri.  Ce  se 
întâmplă?  Conştiinţa  în  chip  spontan,  ne  mişcă. 
Prin  tainicele  şi  înfricoşatele  ei  şoapte  ne  zbuciumă, 
ne  înmoaie,  ne  înduioşează  şi  adeseori  ne  fac  să 
îngenunchem,  să  suspinăm  ori  să  plângem.  Ori,  în 
faţa  acestui  fapt  misterios,  ori  ce  teorii  superficiale 
şi  explicaţii  potrivnice  delicatului  şi  duiosului  senti¬ 
ment  al  milei  rămân  neîndestulătoare.  Fiindcă  am 
spus :  mila  e  im  sentiment  firesc,  care  se  manifestă 
de  voie  de  nevoie  în  sufletul  nostru,  —  iar  ten¬ 
dinţa  de-a  o  smulge  din  suflet,  se  ridică  împotriva 
firii  şi  a  conştiinţă  noastre  umane. 

Fiţi  deci  milostivi,  —  pe  cum  şi  Tatăl  vostru  din 
ceriuri  este  milostiv,  —  şi  pe  cum  voiţi  să  vă  facă 
vouă  oamenii,  faceţi  şi  voi  lor,  asemenea. 

Preot  ILARION  V.  FELEA. 

Onorat  Congres, 

Provinciile  pământului  românesc,  cari  în  ziua 
bucuriei  celei  mari,  după  veacuri  îndelungate  de 
silită  despărţenie,  şi-au  dat  mâna  pentru  a  trăi 
împreună,  au  adus  cu  sine  aşezăminte  şi  tradiţii 
diferite,  cari  se  cereau  reorganizate  şi  îndrumate 
în  alvia  aceleiaşi  vieţi  naţionale. 

Biserica  a  purces  încet  cu  reorganizarea  insti¬ 
tuţiilor  Sale.  Lucru  firesc,  pentrucă  este  în  tradiţia 
aşezământului  sacru  să  nu  se  grăbească.  Totuşi 
autoritatea  bisericească  sa  ocupat  încă  din  cei  dintâi 
ani  ai  erei  celei  nouă  şi  de  reorganizarea  învăţă¬ 
mântului  teologic. 

In  Ardeal,  vechilor  Institute  teologice  li  sa  dat 
o  nouă  organizare  academică.  încă  din  1924.  In 
1926  Sfântul  Sinod  a  instituit  prima  comisiune  che¬ 
mată  să  pregătească  un  proiect  de  lege  pentru 
reorganizarea  învăţământului  teologic  din  întreagă 
ţara.  Proiectul  a  fost  pregătit  fără  să  mulţumească 
lumea.  I-a  urmat  altul  al  Ministerului  de  Culte,  iarăşi 
altul  al  Sfântului  Sinod  ş.  a.  m.  d.  Insfârşit  după  o 
serie  de  amânări  şi  de  reluări  ultima  comisiune 
sinodală,  al  cărei  raportor  era  I.  P.  S.  Sa  Mitropo¬ 
litul  Nicolae  al  Ardealului,  a  pregătit  un  proiect  de 
lege  care  a  întrunit  sufragiile  unanime  ale  ierarhilor 
Sfintei  noastre  Biserici.  Unanimitatea  cu  care  a 


1  Referat  citit  in  Congresul  Asociaţiei  Clerului  „Andrein  Şaguna" 
ţinut  la  Braşov  în  zilele  de  11  şi  12  Noemvrie  1930. 

fost  primit  acest  proiect  de  lege  era  explicabilă : 
proiectul  era  zidit  pe  principii  cari  asigurau  o  nor¬ 
mală  evoluţie  a  învăţământului  sacru  şi  o  temeinică 
pregătire  a  viitorului  nostru  cler.  Dar  mai  presus 
de  toate  el  deschidea  perspectivele  reparaţiei  celei 
mari  faţă  de  trecut,  căci  aşeza  şcoalele  noastre  teo¬ 
logice  sub  cârmuirea  directă  şi  esclusivă  a  autori¬ 
tăţii  bisericeşti,  curmând  anomalia  de  pân  acum,  cu 
tot  cortegiul  ei  de  neajunsuri. 

Astfel,  proiectul  întocmit  a  fost  depus  pe  birou¬ 
rile  parlamentului.  Senatul  l-a  votat  şi  el  ar  fi  trecut 
de  bunăseamă  şi  prin  Cameră,  dacă  un  grup  de 
profesori  dela  facultăţile  teologice  şi  câţiva  preoţi 
din  Capitală  nu  s’ar  fi  alarmat  şi  n’ar  fi  făcut  in¬ 
tervenţiile  pe  cât  de  desperate  pe  atât  de  inespli- 
cabile  pentru  amânarea  lui. 

Luată  dela  ordinea  zilei  în  asemenea  împre 
jurări  problema  reorganizării  învăţământului  teologic 
pare  a  fi  intrat  într’o  fază  de  nouă  zăbavă;  credem 
însă  că  nu  pentru  prea  multă  vreme,  căci  o  nouă 
comisie  ravizueşte  şi  nu  e  exclus  ca  încă  în  iarna 
aceasta  să  fie  depus  din  nou  proiectul  în  Parla¬ 
mentul  ţării. 

Având  încredere  în  competenţa  episcopatului 
nostru,  noi  nici  n’am  fi  discutat  aici  această  problemă, 
dacă  ea  n  ar  fi  fost  agitată  de  Congresul  Asociaţiei 
generale  a  clerului,  ţinut  la  Bucureşti  în  zilele  de 
21  —22  Oct.  a.  c.  Datoria  noastră  de  a  relua  problema 
şi  de  a  ne  spune  cuvântul  în  legătură  cu  ea  se 
impune  astăzi  cu  atât  mai  mult,  cu  cât  Congresul 
dela  Bucureşti  a  ajuns  la  concluzii  de-adreptul 
stranii  cu  privire  la  această  aşa  de  importantă  che¬ 
stiune. 

Congresul  amintit  —  recte  profesorii  Facultăţii 
de  teologie  şi  câţiva  preoţi  din  Capitală  —  crede 
că  şcoalele  teologice  trebue  să  rămână  şi  pe  mai 
departe  sub  cârmuirea  statului,  deci  a  Ministerului 
de  Instrucţiune,  cu  amestecul  firesc,  dar  iluzoriu  — 
adăogăm  noi  —  al  Sf.  Sinod.  Insuficienţa  presti¬ 
giului  didactic  şi  a  mijloacelor  materiale  de  care 

dispune  Biserica  noastră  —  a  spus  un  domn  prof. 
de  Facultate  teologică  [preot]  —  pretinde  ca  învă¬ 
ţământul  teologic  să  rămână  sub  conducerea  sta¬ 
tului.  Cu  alte  cuvinte  Biserica  noastră  nare  nici 
oameni  învăţaţi  în  stare  să-i  propoveduiască  doctrina, 
nici  mijloace  materiale  cu  cari  să-şi  susţină  şcoalele. 
Concluzia :  Minora  trebue  pusă  sub  tutelă. 

Dar  atunci  ne  întrebăm :  dacă  Biserica  n  are  fii 
pregătiţi  pentru  a-i  propovedui  doctrina,  unde  sunt 
zecile  de  generaţii  de  absolvenţi  ai  Seminariilor  şi 
Facultăţilor  de  teologie?  Ori  ei  nu  sunt  fiii  şi  slu¬ 
jitorii  Bisericii,  ei  sunt  numai  ai  Statului?  —  Vorba 
Sf.  Pavel:  „Să  nu  fie“.  Altfel  e  rău.  E  rău  şi  pentru 
şcoalele  cari  i-a  pregătit  astfel,  şi  e  rău  şi  pentru 
ei  înşişi,  că  aşa  au  învăţat,  să  slujească  numai  Chesa- 
rului.  Nu  că  am  crede  în  realitatea  afirmaţiei  pesi¬ 
mistului  profesor  universitar,  dar  aceasta  este  între¬ 
barea  ce  ne-o  impune  motivarea  atitudinii  Congre¬ 
sului  dela  Bucureşti. 

Că  Biserica  nare  mijloace  materiale  pentru 
susţinerea  şcoalelor  e  adevărat  Dar  cine  a  despo- 
iat-o  de  aceste  mijloace  ?  Toată  lumea  o  ştie :  Statul. 
Chiar  Statul.  O  recunoaşte  el  însuşi;  de  aceea  şi-a 
şi  luat  de  bună  voie  sarcina  de  a  ajuta  Biserica  în 
scopurile  sale  şi  de  a-i  subvenţiona  aşezămintele 
culturale,  convins,  că  activitatea  Bisericii  e  şi  în 
folosul  său. 

Dar  motivarea  nu  e  dreaptă  nici  pentru  altă 
pricină.  Noi  ştim  care  este  situaţia  economică  a 
cultelor  minoritare  din  ţară.  In  orice  caz  ea  este 
mult  mai  bună  decât  a  celui  ortodox.  Şi  Statul  le 
ajută  totuşi  cu  subvenţii,  proporţional  incomparabil 
superioare.  Fără  să  se  amestece  în  rosturile  interne 
ale  acestor  culte  şi  fără  să  reclame  pentru  sine 
conducerea  şcoalelor  lor  teologice. 

Ori  numai  Bisericii  ortodoxe  să  i  se  ceară  con¬ 
cesiile  cele  mai  umilitoare  şi  cele  mai  nefireşti  în 
schimbul  ajutorului  pe  care  îl  primeşte  dela  Stat? 
Este  nedrept,  profund  de  nedrept.  E  jignitor. 

Ia  închipuiţi-vă,  că  Ministerul  şi-ar  reclama 
dreptul  să  controleze  învăţământul  teologic  dintre 
şcoală  minoritară,  să  censureze  metoda  şi  măsura 
în  care  au  să  se  propună  materiile  învăţământului 
teologic  şi  atitudinea  religioasă  a  corpului  didactic 
şi  a  învăţăceilor!  Ce  mai  proteste  ar  urma  la  Socie¬ 
tatea  Naţiunilor  şi  în  ce  friguri  ar  intra  Ministerul! 
Noi  însă  suntem  gata  să  facem  toate  concesiile* 
pentrucă  marele  sinedriu  dela  Geneva  încă  nu  sa 
gândit  să  înfiinţeze  şi  o  secţie  pentru  apărarea 
intereselor  majorităţilor  naţionale  şi  confesionalei 
Dar  aici  este  vorba  şi  de  altceva:  e  vorba  de 
rânduielile  canoanelor  şi  ale  tradiţiei.  Aceste  rân¬ 
duieli  se  cer  respectate.  Legile  Statului  {Consti¬ 
tuţia,  Legea  de  organizare  bisericească  şi  Legea 
cultelor]  le  ia  sub  ocrotirea  lor.  Mai  rămâne,  ca  şi 
bărbaţii  de  stat  să  le  respecte.  Şi  rămâne,  mai  ales, 
ca  Biserica  însăşi  să  pretindă  respectarea  acestor 
legi  de  către  bărbaţii  de  stat. 

Ori,  în  vârtutea  acestor  rânduieli  unitatea  doc¬ 
trinei  Bisericii  este  asigurată  prin  unitatea  episco¬ 
patului.  In  Biserica  ortodoxă  episcopul  este  supremul 
învăţător  şi  nime  nu  poate  propovedui  Evanghelia 
fără  delegaţie  dela  episcop.  Concluzia  e  clară: 
Şcoalele  teologice  trebue  să  stea  sub  cârmuirea  in¬ 
tegrală  şi  exclusivă  a  episcopatului.  Aşa  e  ortodox 
şi  aşa  e  legal.  Orice  altă  situaţie  e  anticanonică, 
deci  neortodoxă. 

Dar  sa  observat  —  tot  la  Bucureşti  —  că  Bi¬ 
serica  noastră  a  mai  tolerat  situaţii  anticanonice. 
N  are  deci  decât  să  le  tolereze  şi  de  aci  înainte. 
Că  de  aceea-i  „dominantă1*  —  adaogăm  noi... 

Iată  la  ce  punct  straniu  s’a  ajuns  pe  chestia 
reorganizării  învăţământului  teologic. 

Cum  trebue  să  se  facă  deci  această  reorga¬ 
nizare?  Care  e  procedeul? 

Cei  mai  mulţi  zic:  prin  lege  de  stat  Normal  ar 
fi  prin  lege  bisericească,  pentrucă  în  vârtutea  auto¬ 
nomiei  sale  Biserica  îşi  organizează  aşezămintele; 

numai  ea.  Aşa  cum  crede  de  cuviinţă  conform  sco¬ 
purilor  sale.  Dar  presupunem  că  se  convine  totuşi 
să  se  facă  prin  parlament.  Legea  asta  n  ar  avea 
decât  să  repete  unele  dispoziţii  ale  legii  de  orga¬ 
nizare  a  Bisericii  ortodoxe,  ca  cea  cu  privire  la 
jurisdicţia  exclusivă  a  Bisericii  asupra  acestor  şcoale, 
apoi  la  angajamentul  statului  de  a  le  subvenţiona. 
Tot  rostul  organizării  interne  a  acestor  şcoale  este 
de  competinţa  exclusivă  a  autorităţii  bisericeşti,  care 
e  chemată  să  regulamenteze  legea.  Căci  ar  fi  ciudat, 
ca  un  parlament  în  componenţa  căruia  intră  şi  de¬ 
putaţi  catolici,  uniaţi,  luterani,  calvini,  musulmani, 
mozaici,  francmazoni  etc.  etc.  să  voteze  o  lege  [sau 
regulament]  menită  să  arete  Bisericii  ortodoxe  cum 
să-şi  crească  slujitorii  —  preoţii,  cateheţii  şi  anga¬ 
jaţii  din  administraţia  eclesiastică. 

Şi  iarăşi  mă  întorc  la  raportul  dintre  Statul 
român  şi  cultele  minoritare  pentru  a  mă  întrebai 
Reclamatu-şi-a  vre-odată  Statul  dreptul  de  a  orga¬ 
niza  el  şcoalele  teologice  ale  confesiunilor  minori¬ 
tare,  sau  de  a  le  controla  măcar  sub  raportul  pe¬ 
dagogic,  administrativ  etc.  [nu  sub  cel  financiar  şi 
patriotic,  căci  aici  are  tot  dreptul]?  Evident  că  nu. 
Pentrucă  Statul  e  învăţat  să  respecte  autonomia 
bisericească  a  cultelor  minoritare  cu  o  exagerată 
delicateţe,  nu  respectă  însă  această  autonomie  când 
e  vorba  de  Biserica  dominantă,  cu  toată  inferiori¬ 
tatea  ajutorului  material  pe  care  i-1  dă  ei  în  raport 
cu  ajutorul  acordat  celorlalte  Biserici.  Ori,  când 
Statul  nare  motive  să-şi  reclame  un  drept  ca  cel  de 
mai  sus,  e  cu  atât  mai  straniu  că  se  găsesc  preoţi, 
cari  să  i-1  îmbie. 

Sunt  sigur  că  pe  urma  acestor  consideraţii  şi 
concluzii  vom  fi  acuzaţi  din  nou  [cum  am  mai  fost 
cu  prilejul  protestului  profesorilor  şi  preoţilor  din 
capitală]  că  dorim  separarea  Bisericii  de  Stat  Pe 
noi  nu  ne  emoţionează  această  acuză,  pentrucă  ea 
e  lipsită  de  temeiu.  Noi  nu  dorim  separarea  de  Stat 
cum  n’am  dorit-o  nici  odată ;  dar  asta  nu  din  motive 
de  ordin  bugetar,  ci  din  motive  mult  mai  adânci. 

Biserica  ortodoxă  na  fost  şi  nu  este  legată  de 
Statul  român  numai  prin  buget,  ci  mai  ales  prin 
inimă  şi  prin  aspiraţiile  superioare  ale  credincioşilor 
ei,  cari  sunt  în  acelaş  timp  şi  cei  mai  buni  cetăţeni 
ai  Statului.  Biserica  ortodoxă  a  cre'at  Statul  român, 
fiindcă  ea  a  existat  înainte  de  a  exista  el.  Ea  l-a 
susţinut  prin  jertfele  sufleteşti  şi  de-alungul  istoriei. 
Şi  ea  l-ar  ajuta  în  străduinţele  lui  bune  şi  atunci, 
când  —  ferească  Dumnezeu  —  el  n’ar  mai  ajuta-o 
cu  nici  un  ban.  Şi  daţi- mi  voie  să  mă  îndoiesc,  că 
sar  putea  spune  exact  acelaş  lucru  despre  cultele 
minoritare,  pe  cari  Statul  român  le  alintă  dupăcum 
ştim  cu  toţii. 

Conducerea  şcoalelor  teologice,  a  căror  func¬ 
ţionare  o  va  organiza  deci  autoritatea  bisericească, 
îi  revine,  în  chip  firesc,  tot  sinodului  episcopesc. 
Din  motivele  amintite :  Biserica  prin  episcopatul  său 
ars  dreptul  şi  datoria  de  a  se  îngriji  de  creşterea 
clerului  şi  a  slujitorilor  săi  în  general.  Ea  nici  nu-şi 
poate  lua  răspunderea  misiunii  sale  decât  în  măsura 
în  care  are  libertatea  de  a-şi  creşte  slujitorii.  E  clar. 

Şi  acum,  dupăce  credem  că  am  lămurit  destul 
de  documentat,  cine  are  dreptul  şi  datoria  de  a  or¬ 
ganiza  şi  conduce  învăţământul  teologic,  să  vedem 
în  ce  fel  de  şcoale  ar  trebui  să  se  încadreze  acest 
învăţământ. 

Natural,  pentru  o  temeinică  pregătire  cărtură¬ 
rească  şi  o  solidă  educaţie  morală  a  viitorului  cler 
al  Bisericii  noastre  vor  trebui  organizate  şcoale  de 
două  grade. 

1.  Seminarii  [cu  programa  liceului  de  8  ani,  cu 
învăţământ  religios  mai  larg].  Seminariile  vor  fi 
şcoale  secundare  bisericeşti  de  caracter  pregătitor 
pentru  învăţământul  secundar  de  orice  categorie- 
Cea  mai  mare  parte  a  absolvenţilor  de  seminarii 
suntem  convinşi  că  vor  intra  în  învăţământul  teo¬ 
logic  superior,  unde  îşi  vor  face  pregătirea  profe¬ 
sională  pentru  a  intra  în  slujba  Bisericii.  O  altă  parte 
va  intra  în  învăţământul  superior  al  Statului  Bise- 

rica  îşi  va  avea  în  felul  acesta  cărturari  crescuţi  în 
duhul  religios  al  seminariilor  sale,  în  toate  domeniile 
vieţii  obşteşti.  Statul  pe  de  altă  parte,  suntem  siguri 
că  încă  n  ar  avea  decât  să  câştige  pe  urma  acestei 
situaţii. 

2.  învăţământul  teologic  superior  se  va  face  în 
şcoale  superioare  cu  patru  ani  de  studii  In  aceste 
şcoale  [zică-li-se  cum  li  se  va  zice,  numele  nu  im- 
poartă]  —  Academii  teologice  —  vor  fi  primiţi 
bacalaureaţii  seminariilor  şi  liceelor  [cu  studii  cla¬ 
sice].  Titraţii  acestor  şcoale  vor  avea  dreptul  să 
între  în  cler,  sau  în  învăţământul  religios  secundar 
ori  chiar  superior,  dacă  împlinesc  condiţiile  recla¬ 
mate  de  dispoziţiile  speciale  ale  legilor  de  organi¬ 
zare  bisericeşti  şi  şcolare.  Accentuez:  şi  în  învă¬ 
ţământ,  pentrucă  absolvenţii  Academiilor  teologice 
nu  sunt  admişi  astăzi  ia  examenele  de  capacitate 
pentru  catedrele  de  religie  din  învăţământul  secundar, 
cu  toate  că  au  ia  baza  învăţământului  teologic  de 
4  ani,  bacalaureatul  de  liceu,  sau  diploma  de  absol¬ 
vire  a  unui  seminar  teologic.  Regretăm  că  suntem 
siliţi  să  amintim,  că  Bisericilor  minoritare  li  se  re¬ 
cunoaşte  şi  în  această  privinţă  dreptul.  Absolvenţii 
Academiilor  teologice  unite  sunt  admişi  la  examenul 
de  capacitate  pentru  învăţământul  religios  din  şcoa- 
iele  secundare.  Ba  pentru  ultima  sesiune  din  No- 
emvrie  a.  c.  a  acestor  examene  a  fost  numit  de 
către  minister  în  comisia  de  examinare  chiar  un 
profesor  dela  Academia  teologică  din  Gherla.  E  şi 
normal.  Dar  la  noi  de  ce  nu  se  intră  în  normali- 
tate? 

Să  recunoaştem  sincer,  că  episcopatul  nostru 
na  insistat  pe  lângă  autoritatea  Statului  pentru  ca 
drepturile  Bisericii  să  fie  respectate  în  această  pri¬ 
vinţă.  Astfel  Biserica  ortodoxă  e  adusă  în  situaţia 
delicată  de  a  fi  avizată  să  numească  în  slujbele  de 
profesori  de  învăţătură  şi  educaţie  ortodoxă  oameni 
pregătiţi  în  şcoale  mai  mult  sau  mai  puţin  laice, 
întrucât  aceste  şcoale  nu  stau  sub  conducerea  au¬ 
torităţii  bisericeşti. 

E  o  situaţie  paradoxală,  anticanonică.  Şi  ea 
trebue  să  înceteze. 

Am  ajuns  la  sfârşitul  expunerilor  noastre  Su¬ 
punem  deci  aprobării  onoratului  congres  următoarele 
desiderate  principiale  [în  amănunte  nu  intrăm]. 

1.  Reforma  învăţământului  teologic  să  fie  pusă 
din  nou  la  ordinea  zilei  şi  să  se  soluţioneze  Cât 
mai  grabnic. 

2.  Reorganizarea  unitară  a  învăţământului  teo¬ 
logic  să  se  facă  de  autoritatea  bisericească,  în  con¬ 
formitate  cu  rânduielile  sfintelor  canoane  şi  cu  auto¬ 
nomia  bisericească  asigurată  prin  legile  de  stat. 

3.  Şco alele  teologice  vor  fi  conduse  exclusiv 
de  autoritatea  bisericească  reprezentată  prin  Sfântul 
Sinod. 

4.  Aceste  şcoale  vor  fi  de  două  grade:  a)  Se- 
minarii  [similare  liceelor  confesionale],  ca  şcoale 
secundare,  cu  caracter  pregătitor  şi  b)  Academii 
teologice,  cu  caracter  superior. 

5.  Fiecare  şcoală  teologică  [indiferent  de  gradul 
ei]  va  avea  internat. 

6.  Frecventarea  cursurilor  de  către  elevi  sau 
studenţi  va  fi  obligatorie.  Tot  aşa  locuirea  în  internat. 

7.  Angajarea  corpului  didactic  al  Academiilor 
teologice  se  va  face  în  condiţii  similare  cu  cele  din 
legea  învăţământului  superior  al  Statului,  iar  anga¬ 
jarea  corpului  didactic  al  seminariilor  se  va  face 
în  condiţii  similare  cu  cele  din  legea  învăţământulin 
secundar  al  Statului. 

8.  Controlul  învăţământului  teologic  se  va  face 
prin  chiriarhii  cu  reşedinţa  în  oraşele  unde  funcţio¬ 
nează  şcoalele,  ca  reprezentanţi  ai  Sf.  Sinod  —  direct 
sau  prin  delegaţn  lor  [deci  fără  sinedriu  de  inspectori 
speciali],  iar  pentru  reforme  în  materie  de  învă¬ 
ţământ  teologic  Sf.  Sinod  va  avea  la  dispoziţia  sa 
Consiliul  rectorilor  Academiilor  teologice  şi  al  di¬ 
rectorilor  Seminariilor,  sau  chiar  congresul  corpului 
didactic  dela  toate  şcoalele  teologice. 

9.  Prin  aceste  desiderate  noi  nu  cerem  desfiin¬ 
ţarea  Facultăţilor  de  teologie  de  sub  conducerea 
Statului.  Mai  mult :  ne  bucurăm  chiar,  că  Statul  atribue 
învăţământului  teologic  o  atât  de  mare  importanţă, 
încât  susţine  şi  conduce  el  însuşi  asemenea  şcoale, 
în  cari  se  cultivă  ştiinţa  sacră.  Dar  acest  fapt  nu-i 
poate  lua  Bisericii  dreptul,  nici  nu  o  poate  scoate 
de  sub  obligaţia  de  a-şi  avea  ea  însăşi  şcoalele 
menite  să-i  crească  slujitori  devotaţi 

Praf.  NICOLAE  COLAN. 


DUIOŞII  MISIONARE. 

1.  Lucrarea  misionară  creştină  ortodoxă  s’a  în¬ 
ceput  în  insulele  Aleute  [între  Asia  şi  America} 
în  anul  1793.  Aceasta  a  fost  cea  dintâi  încercare 
de  a  sădi  creştinismul  în  acele  ţinuturi.  Opt  călugări 
au  luat  atunci  aceasta  sarcină  asupra  lor,  sub  câr¬ 
muirea  Arhimandritului  losafat.  Cinci  din  aceştia 
au  murit  mir  o  călătorie  de  întoarcere  în  ţara  lor. 
Numai  trei  au  putut  desfăşura  o  lucrare  mai  sta¬ 
tornică  şi  de  lungă  dăinuire.  Aceştia  au  fost  iero¬ 
monahii  Macarie,  luvenalie  şi  monahul  Gherman. 
luvenalie  a  murit  moarte  mucenicească  în  insula 
Kadiak.  Cerând  de] a  locuitori  să-i  trimită  copiii  acasă 
la  ei  ca  să-i  înveţe  carte,  unora  din  aceştia,  păgâni 
şi  neînţelegători,  li  sa  părut  că  le  fură  copiii.  Deci 
au  venit  după  el  pe  drum  şi  l-au  omorât.  Amintirea 
sa  însă  a  rămas  sfântă  şi  na  perit.  20  de  ani  n’a 
mai  călcat  nimenea  pe  acolo  cu  doruri  misionare. 
Dar  după  20  de  ani  a  venit  acolo  Părintele  Ino- 
chentie  Veniamincv ,  sfinţit  mai  apoi  ca  cel  dintâi 
episcop  al  acestor  ţinuturi,  ajuns  mai  târziu  mitro¬ 
polit  ai  Moscovei,  despre  care  am  scris  în  Revista 
Teologică  din  1921,  în  studiul  nostru  Studiul  Pasto¬ 
ralei  in  Biserica  Românească.  Când  Părintele  Ino- 
chentie  a  ajuns  acolo,  a  simţit  bucuria  nemăsurată 
că  sămânţa  evangheliei  nu  se  împrăştiase  înzădar. 
A  găsit  închinători  care  ţineau  încă  credinţa  împăr¬ 
tăşită  lor  de  cel  dintâi  apostol  al  acelor  ţinuturi. 
Mucenicul  luvenalie. 

Iată  un  fapt  de  o  rara  duioşie,  o  d  scoperire 
sfântă,  mai  scumpă  decât  descoperirea  unei  mine 
de  diamante. 1 

1  Cules  din  Wegweise r  zum  Mimmelreich  de  lohannes  Veniaminoff. 
Odesa,  1848,  p.  5—7. 

O  faptă  la  fel  sa  întâmplat  în  Africa,  la  răs¬ 
timp  însă  şi  mai  lung. 

Intr’o  carte  misionară  de  curând  apărută,  misi¬ 
onarul  francez  Frederic  Chvistol  povesteşte  că  mi¬ 
sionarul  Georg  Schmidt  a  predicat  Hotentotiior  în 
ţinuturile  Coloniei  Capului  din  Africa.  Această  lu¬ 
crare  a  început-o  el  în  1737.  N’a  putut-o  duce  la 
capăt,  fiindcă  s’au  sculat  păgânii  împotriva  lui  şi  a 
trebuit  să  plece.  Dar  ce  a  făcut  a  rămas,  50  de  ani 
nu  s’a  mai  auzit  propoveduire  acolo.  Ceice  o  auzi¬ 
seră  au  murit.  După  50  de  ani,  mai  era  în  viaţă  o 
singură  bătrână.  Când  au  venit  acolo  fraţii  Moravi, 
au  mai  găsit  pe  această  bătrână,  cu  numele  Mag- 
dalena.  Ea  avea  la  dânsa  Noul  Testament,  primit 
cu  jumătate  de  veac  înainte  dela  Georg  Schmidt,  şi 
l-a  arătat  noilor  misionari,  spunând  că  din  această 
carte  şi-a  hrănit  credinţa  ei.  Chipul  acesteia  este  dat 
în  revista  Societăţii  Biblice  Britanice  din  Londra 
The  Bible  in  The  World  pe  Octomvrie  a.  c.,  din 
care  luăm  aceste  date. 

După  50  de  ani  şi  să  mai  găseşti  un  credin¬ 
cios!  Iată  alt  fapt  duios. 

Şi  câte  vor  mai  fi  fiind! 

Arhira.  SCRIBAN. 


(SK2) 

CĂRŢI  DE  AFURISANIE  SAU 
DE  BLÂSTEM 

[Urmare]. 

Avem  la  îndemână  şi  această  afurisanie,  în  tra¬ 
ducere  românească,  pe  care  o  reproducem  dease- 
menea,1  în  limba  de  atunci: 

„Prin  plenipotenţa  atotputernicului  Dumnezeu,  a  Fiului  şi 
a  Sfântului  Spirit,  şi  a  sfintelor  canoane  şi  a  nemaculatei  fe¬ 
cioare  Maria,  Maicii  răscumpărătorului  nostru,  şi  a  puterilor 
cereşti,  arhanghelilor,  tronurilor,  oştilor,  puterilor,  cheruvimilor 
şi  serafimilor,  şi  a  sfinţilor  patriarhi,  profeţi,  şi  a  tuturor  sfin¬ 
ţilor  celor  nevinovaţi,  cari  s’au  învrednicit  a  cânta  imnuri  nouă 
înaintea  sfântului  Miel;  şi  a  sfinţilor,  martiri  spirituali,  virgine 
şi  a  tuturor  sfinţilor,  dimpreună  cu  binecuvântaţii  şi  aleşii  Dom¬ 
nului,  îl  escomunicâm  şi-l  anatemizăm  pre  dânsul,  şi-l  exchidem 
din  biserica  cea  sfântă  a  atotputernicului  Dumnezeu;  să  fie 
torturat  în  munca  cea  eternă  cu  Dathan,  Adriam  (?)  şi  cu  toţi 
aceia,  cari  cătrâ  Dumnezeu  Domnul  zic:  „Du-te  dela  noi  ■ — 
noi  nu  voim  a  umbla  pe  calea  ta“.  Şi  precum  se  stinge  focul 
şi  apa,  aşa  să  se  stingă  lumina  lui  pentru  totdeauna  1  Afuri- 
sească-1  Tatăl  care  l-a  creiat  l  Afurisească-1  Fiul,  care  a  pătimit 
pentru  noi!  Afurisească-I  Spiritul  sfânt,  întru  carele  ne-am  bo¬ 
tezat  !  Afurisească-l  sfânta  Cruce,  pe  care  s’a  suit  Hristos  spre 
a  ne  rescumpăra  pre  noi  şi  spre  a  triumfa  asupra  contrarilor! 
Afurisească-I  sfânta  fecioară  Maria,  maica  lui  Dumnezeul  Afu¬ 
risească-1  sfântul  Mihail,  păzitorul  spiritelor  celor  sfinte!  Afuri¬ 
sească-l  îngerii  şi  arhanghelii,  puterile  şi  potentâţile  şi  toate 

1  Publicată  în  revista  „Speranţa"  dela  Arad,  an.  III  [1S72],  Nr,  4, 
„organul  teologilor  români  din  Arad". 

oştile  cereşti!  Afurisească-1  si.  Ioan,  Inainte-mergătorul,  sîântui 
Ioan  Botezătorul,  sfântul  Petru,  sfântul  Pavel,  sf.  Andrei  şi  toţi 
ceilalţi  apostoli  ai  lui  Hristosl  Afurisească-1  şi  ceilalţi  învă¬ 
ţăcei  şi  evanghelişti  (cari  prin  cuvânt  au  învăţat  lumea  toată) 
şi  sfânta  şi  minunata  oaste  a  martirilor  şi  spiritualilor  (cari  cu 
sacrificiul  sângelui  au  apărat  pe  Dumnezeu  atotputernicul)! 
Osândească-1  Corurile  Virginelor  cereşti,  cari  din  amoare  cătră 
Hristos  au  urît  lumea!  Nu-1  suferă  pământul  şi  sfintele  lucruri 
ce  se  află  întrânsul.  Osândit  să  fie  acasă  şi  în  tabără,  pe  stradă 
publică  şi  pe  căi  laterale,  în  pădure,  în  apă  şi  în  biserică !  Afu¬ 
risit  să  fie  în  naşterea  lui,  în  moartea  lui,  în  mâncare  şi  bău¬ 
tură,  în  postire  şi  săturare,  în  liniştea  şi  în  somnul  lui,  în  pri¬ 
veghere  şi  în  umblare,  în  lucru  şi  în  odihnă,  în  escrementele  ( ! ) 
şi  în  sângele  lui !  Afurisit  să  fie  în  toate  puterile  corpului  Iui ! 
Afurisit  să  fie  dinlăuntru  şi  din  afară!  Afurisit  să  fie  în  părul 
lui!  Afurisit  în  creerii  lui!  Afurisit  în  acoperemântul  capului  şi 
pe  tâmplele  lui !  Afurisit  pe  gene  şi  în  ochi !  Afurisit  pe  obraze 
şi  în  nări!  Afurisit  pe  dinţi  şi  măsele!  Afurisit  în  grumazi  şi 
pe  buzele  lui!  Afurisit  în  umerii  şi  în  pulzurile  lui!  Afurisit  în 
braţe,  mâni  şi  degete !  Afurisit  în  gură,  pept,  în  inimă !  Afurisit 
să  fie  în  toate  maţele  trupului  lui,  în  vinele  şi  arterele  lui,  în 
coapse  şi  genitalii  ( ! ),  în  genunchi,  în  fluerile  picioarele  şi  un¬ 
ghiile  lui !  Afurisit  să  fie  în  toate  îndoieturile  şi  mădulările,  dela 
cap  până  la  picioare !  Să  nu  aibă  sănătate  de  fel !  Afurisească-l 
Fiul  lui  Dumnezeu  celui  viu  în  toată  splendoarea  majestăţii  lui! 
Ceriul  cu  toate  puterile  sale  să  se  unească  în  contra  Iui,  spre 
a-1  afurisi  şi  osândi!  Amin*. 


Am  reprodus  aceste  două  documente  oficiale, 
şi  grăbim  să  adăogăm,  că  asemenea  „cherem“-uri 
papale  sunt  prevăzute  şi  în  noul  Codice  de  Drept 
al  Romei  papale  —  vezi  canonul  2257  din  „Codex 
juris  canonici"  dela  1917.  Ele,  aşa  se  vede,  se 
vor  mai  păstra  şi  practica  şi  în  viitor,  nu  numai 
ca  măsură  disciplinară,  de  excludere  din  Biserică, 
ci  şi  ca  blăstem  ce  însoţeşte  excluderea. 


Canonul  menţionat  prevede  un  anumit  ritual. 


prescris  în  „Pontificale  Romanum". 

BISERICA  ROMÂNEASCĂ  Şt  CEA  GRECEASCĂ  IN 

CHESTIUNE. 

După  cele  expuse  în  desfăşorarea  ce  a  pre¬ 
cedat,  aşa  credem,  va  fi  la  locul  său  ca  să  ne  oprim 
pentru  a  consulta  în  chestiune  şi  unele  dispoziţii 
legislative  bisericeşti  de  ale  noastre  şi  ale  Bisericii 
greceşti. 

Veacul  XVII  ne-a  dat  nouă  Românilor  trei 
Pravile  sau  codici  de  legiuire  bisericească  şi  civilă: 
cea  dela  Govora  [1640],  cea  alui  Vasile  Lupu  din 
Moldova  [1646]  şi  Pravila  lui  Matei  Basarab  din 
Muntenia  [1652],  In  nici  una  din  aceste  n’am  găsit 
urmă  sau  vre-o  indicaţie,  care  ar  putea  lăsa  să  se 
presupună  existenţa  nici  a  cărţilor  de  afurisanie  din 
Ardeal,  dar  nici  în  sensul  practicilor  penale  —  de 
excludere  din  Biserică,  însoţite  de  blăstem  —  ale 
Romei  papale. 

Anatema  sau  afurisania,  cum  este  ea  înfăţişată 
mai  de  aproape  în  capitolele  [giavele]  33 — 40  ale 
Pravilei  lui  Matei  Basarab,  este  un  act  de  juris¬ 
dicţie  disciplinară,  exercitată  de  episcopul,  căruia-i 
revine  dreptul  de  a  reglementa  pe  fiii  săi  duhov¬ 
niceşti  —  clerici  şi  mireni  —  cari  se  abat  dela  re- 
guiele  de  credinţă  şi  de  vieţuire  aie  Bisericii.  Dar, 
repetăm,  excluderea  de  acest  fel  din  rândul  credin¬ 
cioşilor  nu  se  vede  a  fi  împreunată  cu  nici  un  fel 
de  ritual  pentru  blăstem.  Din  contră,  după  doctrina 
invocată  în  Pravilă  din  rostul  unor  Sfinţi  Părinţi,  ca 
de  ex.  Sf.  Ioan  Gură-de-Aur  [la  glava  34],  se  impune 
multă  precauţie  şi  cruţare  faţă  de  păcătoşii,  cari 
cad  în  prevederile  anatemei-  [Să  nu  uităm,  că  Pra¬ 
vila  se  ocupă  de  această  chestiune  întro  vreme, 
când  se  exercita  mult  mai  multă  disciplină,  decât 
azi,  în  Biserica  noastră!]  Cât  despre  preoţi.  Pra¬ 
vila  spune  [glava  38],  că  dânşii  n’au  voie  să  afuri¬ 
sească  —  adecă  să  scoată  din  comunitatea  religi¬ 
oasă  —  pe  nimenea  fără  voia  arhiereului  lor.  De 

aceea,  în  glava  38  a  Pravilei  lui  Matei  Basarab  se 
cuprinde  următorul  avertisment: 

«(Caută,  o  Preote).  Iară  care  preot  va  afurisi 
pe  vre-un  creştin  fără  voia  Arhiereului  său,  acela 
va  să  dea  seamă  Domnului  nostru  lis.  fis.  la  a  doua 
venire,  că  ce  au  despărţit  pre  creştini  de  slava  lui 
Dumnezeu,  că  afurisania  este  despărţire  de  Dum¬ 
nezeu". 

Evident,  cărţile  de  afurisanie  din  Ardeal,  privite 
în  sensul  geografic  mai  larg,  nu  sunt  de  natura  ce- 
lorce  vin  sub  oprelişte  prin  acest  capitol  al  Pra¬ 
vilei  târgoviştene.  Afurisaniile  —  mai  bine  zis:  blă- 
stemele  ardelene  pornesc  dela  alt  motiv,  decât 
cel  disciplinar-bisericesc,  adecă  de  a  garanta  disci¬ 
plina  bisericească;  —  ele  pleacă,  cum  am  mai 
spus-o,  dela  ideia  justiţiară,  de  a  vădi  pe  păcătoşii 
nedescoperiţi,  vinovaţi  de  înstrăinarea  bunului  ma¬ 
terial  al  deaproapelui,  şi  pe  complicii  şi  tăinuitorii  lor. 

Cărţile  de  blăstem,  ardelene,  aşadar,  îşi  au  un 
caracter  specific  propriu,  care  nu  porneşte  din  nici 
o  legiuire  concretă,  canonică-bisericească,  ci  din 
nevoi  de  ordin  social-moral  şi  justiţiar  din  vremuri 
şi  locuri,  când  n’aveam  o  legiuire  în  toată  regula, 
bisericească,  a  locului. 

Să  privim,  acum  chestiunea  şi  din  altă  parte, 
în  legătură  cu  Biserica  Greciei. 

Cel  mai  bun  şi  imparţial,  poate,  dintre  toţi  apu¬ 
senii  cari  s’au  ocupat  de  trecutul  Bisericii  ortodoxe 
răsăritene,  ducele  de  Saxonia  Max,  profesor  de 
teologie  romano-catolică,  într’o  remarcabilă  lucrare 
a  sa,1  constituită  din  prelegerile  sale  ţinute  la  uni¬ 
versitatea  din  Freiburg  [Elveţia]  în  1910,  ne  dă  ur¬ 
mătoarele  informaţii  în  materie.  Sf.  Sa,  caie  cu¬ 
noaşte  Orientul  şi  din  călătoriile  ce  le-a  făcut  pe 
acolo,  ne  aminteşte,  că  asemenea  blăsteme,  cari  se 
practicau  şi  în  Apus  în  evul  mediu,  pentru  a  ocroti 


*  Max,  Herzog  zu  Sachsen:  Das  christliche  Hellas,  Leipzig  1918, 
pag.  279  sq. 

dreptul  de  proprietate,  şi  erau  trecute  şi  în  Ponţi 
ficatul  Roman,  şi-ar  avea  originea  încă  în  epoca  de 
subjugare  din  partea  Turcilor,  şi  că  au  fost  practi¬ 
cate  în  Biserica  ort.  a  Greciei,  în  veacul  XIX  chiar, 
pe  urma  unor  hotărâri  de  ale  Sfântului  Sinod  de 
acolo,  la  adresa  făcătorilor  de  rele  nedescoperiţl 
Şi  cu  aceasta  am  găsit,  aşadar,  un  sigur  punct  de 
întâlnire  între  practicele  dela  noi,  necodificate  de 
legiuirea  bisericească,  şi  între  actele  oficiale  ale 
unui  Sfânt  Sinod  al  unei  Biserici  surori. 

Prin  urmare,  în  ideia  şi  scopul  lor,  « a  furişa - 
niile»  ardelene  cunoscute  îşi  primesc  o  justificare 
istorica  şi  morală  —  mai  bine  zis:  moralizătoare  — 
şi  rămân  la  aprecierea  autorităţii  canonice,  să  le 
reglementeze  pe  înţelesul  şi  după  necesităţile  vre¬ 
murilor  noastre. 

„Afurisanii“  de  acest  fel,  a  rostit  Sf.  Sinod  al 
Greciei,  în  veacul  trecut,  de  ex.  împotriva  unor  ne¬ 
cunoscuţi,  cari  incendiaseră  o  pădure.  Tot  astfel 
s’a  procedat  şi  cu  prilejul  unui  furt  de  arme,  ce  se 
săvârşise  în  Atena,  la  arsenalul  militar.  Se  pro¬ 
cedase  astfel,  deoarece  faptul  săvârşit  s’a  consi¬ 
derat  ca  un  păcat  şi  împotriva  Statului  şi  a  Patriei 

Dar  în  România  noastră  —  cea  bântuită  de 
atâtea  fărădelegi  săvârşite  împotriva  bunului  privat 
şl  mai  ales,  a  celui  public  —  ce  teren  larg  se  oferă 
Sfântului  nostru  Sinod  să  acţioneze,  pentru  stânge- 
nirea  atâtor  jafuri  şi  prădăciuni  în  bunul  public!  O, 
numai  de  ar  învia  Dumnezeu  aceasta  conştiinţă  şi 
îndrăzneală,  de  a  acţiona,  şi  în  sufletele  membrilor 
Sfântului  nostru  Sinod! 

Iată,  de  pildă,  încheierea  unei  hotărâri  a  Sfân¬ 
tului  Sinod  din  Grecia,  adusă  împotriva  criminalilor 
anonimi  şi  cuprinsă  la  pag.  425  a  Colecţiunei  de 
hotărâri  sinodale  greceşti: 

„  . . .  Aceia  dintre  voi,  cari  în  mod  intenţionat,  sau  din  des¬ 
considerare,  sau  pentru  câştig,  sau  spre  paguba  şi  spre  stricarea 
altora  nu  daţi  ascultare  acestor  părinteşti  şi  mântuitoare  admo- 
niţii  şi  sfaturi  ale  Sinodului  şi  rămân  pe  lângă  propusul  lor  în.~ 

dărătnic,  şi  toţi  aceia,  cari  săvârşesc  asemenea  lucru  impios  şi 
urât  lui  Dumuezeu,  precum  şi  aceia,  cari  îi  cunosc  pe  făcă¬ 
torii  de  rele,  sau  au  aflat  despre  dânşii  dela  alţii  şi  nu-i  denunţă, 
sau,  neavând  frică  de  Dumnezeu,  pentru  frică  ori  pentru  prie¬ 
tenie  ori  pentru  pofta  de  câştig  nu  mărturisesc  adevărul  du- 
păcum  se  cuvine,  —  unii  ca  aceştia,  oricine  ar  fi  dânşii,  se  ex¬ 
comunică,  ca  şi  călcători  de  lege  şi  făcători  de  rele,  cari  aduc 
stricăciune  societăţii,  dimpreună  cu  aceia  cari  nu  îi  descopăr» 
Să  fie  blăstemaţi,  să  nu  primească  iertare  şi  să  nu  poată  fi  des- 
legaţi  nici  după  moarte.  Stâncile  şi  ferul  să  se  topească,  ei 
însă  nu.  Să  suspine  şi  să  tremure  pe  pământ, (}ca  şi  Cai n.^ Pă¬ 
mântul  să  se  desfacă  şi  să-i  înghiţă,  ca  pe^Datan  şi  Aviron. 
Să  moştenească  ei  lepra  lui  Ghiezi,  şi  partea  lor  să  fie  cu|Iuda 
vânzătorul.  îngerul  Domnului  să-i  prigonească  cu  sabie  de  foc. 
Mânia  lui  Dumnezeu  să  apese  d’apururi]  deasupra  capetelor  lor, 
şi  în  îndeletnicirile  lor  să  nu  facă  nici  un“pas  înainte.  Lucrurile 
lor  să  fie  spre  stricare  (surpare),  locuinţele“Ior -să  ajungă? pustii 
şi  nici  unul  să  nu  mai  locuiască  în  ele.  Să  fie  peste?  ei  blăste- 
mele  tuturor  sfinţilor  şi  de  Dumnezeu  purtătorilor  [Părinţi  ai 
Bisericii". 

Evident,  cărţile  de  „afurisanie"  româneşti  din 
Ardeal  se  deosebesc  în  stilizare  de  textul  din 
Biserica  grecească ;  dar  amândouă  au  comună  ten¬ 
dinţa  fundamentală  de  a  veni  în  sprijinul  justiţiei 
şi  a  moralizării  poporului.  Prin  urmare,  textele 
ardelene,  pe  lângă  justificarea  lor  istorică,  mai  pri¬ 
mesc  o  notă  de  bine,  prin  apropierea  lor  in  scop, 
de  hotărârile  sinodale  ale  unei  Biserici  surori 

Şi-atunci,  cu  drept  cuvânt  ne  putem  întreba: 
Ce  atitudine  să  observe  autoritatea  noastră  biseri¬ 
cească ,  de  acum  înainte,  faţă  de  cărţile  noastre  de 
blăstem  ?  Şi  ca  întregire,  vine  dela  sine  şi  urmă¬ 
toarea  întrebare:  împrejurările  atât  de  tulburi  ale 
vieţii  poporului  nostru,  care  şi-a  păstrat  încă  res¬ 
pectul  şi  frica  de  cele  sfinte,  nu  ar  cere,  oare,  ca 
şi  Sfanţul  nostru  Sinod  să  caute  chipuri  de  ho¬ 
tărâri,  prin  care  să  presioneze  asupra  societăţii 
noastre  ? 


455 


REVISTA  TEOLOGICĂ 


Eu,  o  mărturisesc,  cred  mult  în  corectitudinea 
şi  eficacitatea  uhor  asemenea  măsuri,  la  cari  m’am 
gândit  dela  începutul  scrierii  acestui  studiu. 

Dar,  se  nţelege  dela  sine,  că  adaptarea  ideii 
disciplinare  şi  justiţiare  —  ce  trece  ca  un  fir  roşu 
prin  „cărţile  de  afurisanie11  despre  cari  am  tratat  — 
la  împrejurările  şi  necesităţile  vieţii  noastre  de  azi , 
ar  cădea  în  sfera  altor  studii.  Aceste  studii  ar 
trebui  să  plece  dela  legiuirile  canonice  şi  biseri¬ 
ceşti  de  mai  apoi,  cari  reglementau  viaţa  indivi¬ 
duală  şi  socială  a  creştinilor  noştri,  şi  să  se  oprească, 
oblu,  la  întrebarea:  Dacă  nu  cumva  e  vremea  su¬ 
premă,  pentruca  Sf.  noastră  Biserică  să  iasă  pe  teren , 
ca  odinioară  cea  din  Grecia,  împotriva  marilor  păcă¬ 
toşi  notoriei  şi  împotriva  desfrâului,  care  ne  mistuie 
şi  primejdueşte  societatea  şi  neamul? 

Dr.  GH.  CIUHANDU. 


(se) 

Deunăzi,  un  student  colportor,  care  spunea  că 
e  trimisul  Centrului  Cultural  Studenţesc  „Viitorul 
Ţării",  al  cărui  Preşedinte  de  onoare  este  dl  N. 
Iorga,  mi-a  vândut  cartea  Mai  multă  logică  în  viaţă 
de  I.  D.  Protopopescu.1 

Autorul  cărţii  nu-şi  indică  profesiunea.  Probabil 
presupune  că  lumea  e  datoare  să-l  cunoască.  Titlul 
sugestiv  al  cărţii  ademeneşte  pe  orice  cititor.  Jude¬ 
când  după  notiţa  sublineară  din  pag.  285,  „această 
lucrare  a  fost  scrisă  în  1909“  şi  a  ajuns  în  1928  la 
a  IH-a  ediţie. 

Am  citit  cu  atenţiune  această  carte.  Voiam  să 
cunosc  nu  numai  lucruri  nouă,  ci  şi  să  ştiu  dacă 
autorul  este :  student,  profesor  universitar,  pedagog, 
medic  etc. 

Cartea  are  2  părţi.  In  partea  întâia  se  tratează 
subiecte  destul  de  interesante  ca :  Scopul  vieţii,  feri¬ 
cirea,  viaţa  fizică,  alimentaţia,  alcoolism  etc.  Dacă 
autorul  se  mărginea  la  acestea,  aş  fi  presupus  că 
este  vre-un  medic,  care  voind  să  fie  original,  com¬ 
bate  cu  dese  repeţiri  civilizaţia  actuală  şi  accentuează 
mereu  banalităţi  ce  se  află  în  toate  cărţile  de  bucă¬ 
tărie  vegetariană,  precum  şi  la  autorii  diferitelor 
sisteme  de  educaţie  fizică.  Citind  partea  întâi  mi-am 
zis:  Iată  lucruri  cunoscute.  Totuş  verva  autorului 
mi-a  plăcut  şi  am  citit  cu  plăcere  această  înseilare 
de  idei  a  medicului  [presupuneam  eu]  autor. 


’  Ediţia  III,  revăzută,  1928.  Oficiul  de  librărie  universitară.  Bucu¬ 
reşti,  strada  Doamnei  Nr.  1. 

Situaţia  însă  se  schimbă  în  partea  a  doua  a  cărţii. 
Aci  autorul  nu  mai  apare  ca  medic  [?]  şi  are  pretenţii 
de  pedagog,  estetician,  sociolog  etc.  Adică  un  fel 
de  Pico  de  Mirandola,  subtil  causeur  „de  Omni  re 
scibili  et  quibusdam  aliis".  De  aceea  creionul  şi 
semnele  de  întrebare  au  mult  de  lucru  în  partea  H, 
unde  logica  cititorului  atent  se  izbeşte  mereu  de 
ciudăţenii. 

Noi  vom  reproduce  aci  câteva  din  specimenele 
autorului,  debitate  la  adresa  religiei. 

„Tot  Testamentul  Vechiu,  care  ocupă  un  loc 
aşa  de  important  în  educaţiunea  copiilor,  nu  este  în 
fond  decât  un  complex  nelogic  de  basme,  care  mai 
curând  întunecă  inteligenţa  decât  o  luminează.  Copilul 
se  învaţă  din  frageda  tinereţe  să  creadă  într’o  mulţime 
de  lucruri  nereale,  precum  sunt  toate  minunile  cu¬ 
prinse  în  Biblie". 

„Vechiul  Testament,  dela  început,  dela  legenda 
lui  Adam,  până  la  sfârşit,  nu  e  decât  o  compilare 
de  nonsensuri.  învăţarea  acestor  lucruri  nu  con- 
tribue  întru  nimic  la  desvoltarea  sentimentului  reli¬ 
gios  şi  moral,  ci  mai  curând  la  obicinuirea  copiilor 
de  a  crede  în  lucruri  neraţionale  şi  în  superstiţii. 
Nu  căutăm  a  combate  religia,  deoarece  ea  e  necesară 
multor  [?]  persoane,  însă  credem  că  ea  trebue  să 
fie  predată  elevilor  mai  târziu  [?]  şi  într’o  formă  cât 
se  poate  mai  curată  de  basme  şi  superstiţii  [?]". 

„Nu  prea  devine  nimeni  moral  de  frica  lui  Dum¬ 
nezeu  sau  în  vederea  unei  răsplate  pe  lumea  cealaltă. 
Moralitatea  şi  imoralitatea  se  reduc  în  fond  la  o 
chestiune  de  obicei". 

„Argumentul  că  religia  e  necesară  a  fi  predată 
copiilor,  deoarece  ea  îi  poate  face  mai  morali, 
cade  dela  sine,  deoarece  nu  cu  basme  se  poate 
desvolta  simţul  moral  la  un  copil". 

„Religia...  s’ar  putea  studia  comparativ  cu  toate 
religiile  mai  însemnate  ale  omenirii.  Dacă  elevul 
are  un  temperament  religios,  va  putea  să-şi  aleagă. 

religia  care  îi  convine  mai  bine,  fără  ca  pentru 
aceasta,  să  fie  nevoit  să-şi  încarce  memoria  cu  o 
mulţime  de  basme  şi  să-şi  pervertească  modul  de 
a  judeca11. 

„Religiunea,  în  partea  ei  constructivă,  şi-a  avut 
rosturile  ei  în  timpurile  când  societăţile  omeneşti 
nu  erau  organizate.  Religia  a  fost  cea  care  a  fixat 
raporturile  sociale  între  oameni.  Azi  însă,  când 
societăţile  sunt  organizate  pe  o  bază  mai  ştiinţifică, 
religiunea  rămâne  o  chestiune  de  sentiment  pentru 
cei  cari  sunt  predispuşi  prin  natura  lor  la  această 
manifestare  sentimentală [Din  pag.  211 — 214]. 

După  autor,  religia  e  chestiune  de  sentiment  şi 
din  cele  3  forme  în  cari  se  manifestă  sentimentul 
[iubire,  artă,  religie]  ea  ocupă  locul  din  urmă. 

Cităm  alte  specimene: 

„A  treia  manifestaţiune  a  sentimentului,  e  acea 
care  se  prezintă  sub  forma  religioasă.  Această 
formă  a  sentimentului  a  apărut  foarte  târziu  [?],  şi 
nu  e  generală,  nemanifestându-se  la  toţi  oamenii. 
Deşi  n’avem  mijloace  să  ne  convingem  despre 
aceasta,  dar  credem  că  acest  sentiment  nu  se  ma¬ 
nifestează  la  animale". 

„Tot  acest  sentiment  [religios]  împedică  pe  mulţi 
oameni  de  a  judeca  chiar  azi  într’un  mod  indepen¬ 
dent.  Lucrul  acesta  se  poate  vedea  în  faptul  că 
oamenii  religioşi  se  feresc  de  a  discuta  şi  de  a  se 
convinge  prin  ei  înşişi  de  anumite  aşa  zise  adevă¬ 
ruri  numite  dogme,  pe  care  ie  primesc  drept  ade¬ 
văruri,  fără  să  le  mai  supue  nici  unui  control". 

„Cât  timp  inteligenţa  omului  a  fost  puţin  des- 
voltată,  sentimentul  religios  a  avut  o  mare  putere 
asupra  ei,  forţând-o  să  se  supue  la  un  anumit  mod 
de  judecare.  Cu  progresul  ştiinţelor  şi  cu  desvol- 
tarea  obiect! vită  ţii  în  modul  de  a  judeca,  inteligenţa 
a  început  să  se  emancipeze  de  influenţa  sentimen¬ 
tului  religios.  Tendinţa  aceasta  de  a  separa  senti¬ 
mentul  religios  de  intelect,  merge  făcând  mari  pro¬ 
grese  şi  cu  timpul  Biserica  o  să  fie  redusă  la  rolul 

ei  pur  religios,  îndepărtată  fiind  cu  totul  dela  viaţa 
socială". 

„Sentimentul  religios  nu  e  foarte  desvoltat  la 
toţi  oamenii,  la  mulţi  acest  sentiment  nemanifestân- 
du-se  de  loc". 

„Cu  desvoltarea  sentimentului  naţional,  cel  re¬ 
ligios  a  fost  oarecum  slăbit,  nemai  fiind  singur  a  se 
exercita  asupra  sufletului.  Statul  laic  a  căutat  să 
îndepărteze  Biserica  dela  viaţa  politică  şi  socială 
dar  na  isbutit  decât  încetul  cu  încetul  şi  numai 
acolo  unde  educaţiunea  a  făcut  destule  progrese 
pentru  a  emancipa  intelectul  de  sub  influenţa  sen¬ 
timentului  religios". 

„Sentimentul  religios  are  defectul  de  a  exercita 
o  mare  influenţă  asupra  intelectului,  împedecându-1 
în  libertatea  lui  şi  îngreuindu-i  prin  urmare  desvol- 
tarea". 

„Cu  aplicarea  unei  adevărate  [?]  educaţiuni  care 
să  desvolte  în  mod  paralel  atât  voinţa,  cât  şi  inte¬ 
ligenţa  omului,  o  viaţă  morală  va  fi  un  lucru  relativ 
uşor,  iar  constrângerea  internă  şi-o  va  putea  pro¬ 
duce  ori  şi  ce  om  în  urma  unei  judecăţi  logice". 

„Religiunea,  şi  prin  urmare  şi  sentimentul  reli¬ 
gios,  sunt  nişte  manifestaţiuni  trecătoare  ale  sufle¬ 
tului  uman.  Acest  sentiment  a  apărut  târziu  [?]  şi 
nu  în  mod  general,  [la  mulţi  oameni  nemanifestân- 
du-se  de  loc],  şi  va  dispărea  când  inteligenţa  va  fi 
destul  de  desvoltată  spre  a-1  înăbuşi.  El  nare  per¬ 
manenţa  celorlalte  două  manifestări  sentimentale, 
iubirea  şi  plăcerea  artistică,  care  au  să  evolueze, 
de  sigur,  paralel  cu  fiinţa  umană,  dar  care  n’au  să 
dispară.  Prin  faptul  că  sentimentul  religios  nu  e 
general,  precum  şi  prin  faptul  că  el  împinge  la  unele 
stări  psihice  morbide,  precum  e  fanatismul,  sar 
putea  considera  acest  sentiment  mai  curând  ca  re¬ 
zultatul  unui  desechilibru  organic  [?],  ca  un  fel  de 
manifestaţie  bolnăvicioasă.  In  ori  şi  ce  caz,  pentru 
oamenii  normali,  cu  o  inteligenţă  vie  şi  cu  o  voinţă 
sănătoasă,  având  cunoştinţe  exacte  [ştiinţifice]  despre 

lumea  materială  şi  despre  cea  socială,  sentimentul 
religios  şi  religia  nu  le  mai  pot  fi  de  nici  un  folos, 
ba  chiar  ar  putea  să  le  păgubească.  Aşa  dar,  când 
în  urma  unei  concepţii  mai  reale  şi  mai  sănătoase 
despre  viaţă,  oamenii...  vor  căuta  să  perfecţioneze 
atât  fizicul  cât  şi  intelectul  lor,  atunci  sentimentul 
religios,  cât  şi  practicele  religioase,  vor  dispărea 
dela  sine,  ca  ceva  inutil  dacă  nu  chiar  vătămător. 
In  starea  însă  actuală  a  omenirei,  în  care  o  mul¬ 
ţime  de  forţe  se  prăpădesc  inutil,  sentimentul  reli¬ 
gios  mai  e  necesar  pentru  a  obliga  pe  om  să  se 
supună  de  fiică  la  morala  individuală  şi  la  cea  so¬ 
cială,  şi  să  menţină  sau  să  încetineze  întru  câtva 
degenerescenţa  omenirei,  prin  deslănţuirea  patimelor 
atât  fizice  cât  şi  intelectuale".  [Din  pag.  235 — 242]. 

„Ce-i  foloseşte  omului  civilizat  din  zilele  noa¬ 
stre,  că  are  o  inteligenţă  şi  un  sentiment  foarte  de- 
svoltat,  cât  timp  viaţa  lui  e  slabă  şi  fizicul  său  de¬ 
generat?  El  e  o  fiinţă  desechilibrată,  şi  aceasta  o 
simte,  manifestând-o  în  toate  zilele  prin  nemulţumirea 
lui  şi  pesimismul  său  care-1  duc  adesea  la  sinuci¬ 
dere.  Viaţa  i  se  pare  grea,  pentrucă  a  complicat-o 
foarte  mult  şi  pentrucă  slaba  lui  energie  nu  mai  e 
suficientă  pentru  ca  să  o  suporte.  A  trebuit  să-şi 
creeze  religia,  cu  promisiunile  ei  de  o  viaţă  mai 
bună,  pentru  ca  prin  speranţă  să  înlocuiască  golul 
lăsat  de  energia  lui  slăbită  şi  pentru  ca  să  poată 
suporta  viaţa,  pe  care  o  consideră  de  atâtea  ori  ca 
o  povară". 

„Sentimentul,  am  văzut  că  se  manifestă  şi  sub 
o  formă  religioasă,  însă  noi  am  considerat  această 
formă  ca  ceva  morbid,  care  poate  împedeca  sau 
chiar  devia  în  rău  evoluţia  individului.  Sentimentul 
religios  are  apucături  monopolizatoare,  căutând  să 
acapareze  toată  fiinţa  umană.  Voinţă,  inteligenţă  etc., 
pot  fi  supuse  de  sentimentul  religios  şi  împedecate 
de  a  se  desvolta  în  libertate.  Sentimentul  artistic 
nare  apucăturile  acestea  acaparatoare  şi  tiranice, 
astfel  că  el  nu  împiedecă  desvoltarea  celorlalte 

două  elemente  constitutive  ale  sufletului,  inteligenţa 
şi  voinţa.  De  aceea  o  civilizaţie  cu  adevărat  bună 
va  fi  aceea  care  va  împedeca  sentimentul  de  a  lua 
calea  religioasă,  menţinându-1  pe  calea  manifesia- 
ţiunilor  artistice".  [Din  pag.  318 — 323]. 

Ne  oprim  aici  cu  citatele  despre  Religie  şi  Bi¬ 
serică.  Notăm  că  autorul  dispreţueşte  la  fel  toate 
religiile,  iar  pentru  creştinism  în  special  are  numai 
cuvinte  de  ocară,  fiindcă  Hristos  a  emancipat  £e- 
meea.  „Biserica  creştină  a  căutat  să  se  sprijine  pe 
lumea  femenină  pentru  a  putea  birui  mai  uşor  pă- 
gânismul,  şi  a  fost  astfel  nevoită  să  acorde  oare¬ 
care  drepturi  sociale  şi  femeilor".  [Pag.  283]. 

Autorul  este  un  pretenţios  om  de  „ştiinţă  po¬ 
zitivă",  un  înfocat  adept  al  concepţiei  materialiste, 
după  care  „cugetarea  nefiind  decât  rezultatul  unei 
funcţiuni  organice"  iar  „sufletul  nu  e  decât  un 
produs  al  trupului  şi  anume  o  funcţiune  a  sistemului 
nervos.  Sunt  false  doctrinele,  fie  ele  religioase  sau 
filozofice,  care  admit  separaţimiea  între  suflet  şi 
trup".  [Pag.  193 — 4]. 

Avem  deci  icoana  complectă  a  autorului  şi  a 
înălţimii  lui  de  gândire.  In  faţa  mândriei  lui  apodic¬ 
tice  ne  vin  în  minte  cuvintele  genialului,  dar  mode¬ 
stului  Goethe:  „Existenţa  împărţită  cu  raţiunea  ome¬ 
nească,  nu  se  împarte  exact,  ci  mai  rămâne  un  rest. 
Aşadar  îi  rămâne  religiei  sarcina  de  a  tălmăci 
sensul  lucrurilor,  nu  cu  idei  pentru  raţiune,  ci  cu 
simboluri  sfinte  pentru  suflet.  Cea  mai  mare  feri¬ 
cire  a  omului,  care  cugetă,  este  a  cerceta  ceeace 
se  poate  şi  a  venera  cu  seninătate  ceeace  nu  se 
poate  cerceta". 

Nu  ne-am  fi  ocupat  atât  de  pe  larg  de  această 
ciudată  carte  şi  cu  atât  mai  puţin  de  pretenţiosul 
ei  autor,  dacă  cartea  n’ar  purta  stampila  Centrului 
Studenţesc  „Viitorul  Ţării"  patronat  de  dl  N.  Iorga 
şi  n’ar  fi  colportată  de  studenţi.  Libertatea  absolută 
a  tiparului  face  posibilă  răspândirea  tuturor  ere¬ 
ziilor  şi  pe  teren  ştiinţific.  întrebarea  ce  ni-am  pus-o 

este:  Oare  studenţimea  universitară,  de  care  Bise¬ 
rica  leagă  nădejdile  zilei  de  mâine,  şi  care  pe  steagul 
său  a  scris  cuvintele:  Hristos,  Rege,  Naţiune,  se 
lasă  condusă  în  direcţia  concepţiei  autorului,  care 
—  se  zice  —  ar  fi  profesor  universitar?  Atunci  să 
ne  deşteptăm  şi  să  cunoaştem  prăpastia  ce  i  se 
pregăteşte  acestui  tineret. 

In  privinţa  autorului  avem  un  sfat:  Dacă  e  bine 
intenţionat,  să  recurgă  şi  la  modestele  lumini  ale 
profesorului  de  Apologetică  dela  cea  mai  apropiată 
facultate  de  teologie,  şi  nu  va  putea  decât  să  profite. 

ANDREI  CRIŞANUL 

Arhiereu,  vicar  episcopesc. 


MIŞCAREA  LITERARA. 


Hrisostom  Papadopulos,  arhiepiscopul  Atenei  şi  al  întregei 
Elade:  PRIMATUL  EPISCOPULUI  ROMEI  studiu  istoric  şi  critici 
(în  1.  greacă).  Atena  1930.  XVI  -j-  340  pg. 

Propaganda  catolică  devenise  îa  ultimii  ani  tot  mai  în¬ 
drăzneaţă  printre  Greci,  servindu-se  de  tiica  papei  cea  vopsită 
ortodox,  de  Uniaţie  şi  de  creşterea  în  spirit  catolic  a  vlăsta¬ 
relor  autohtone,  Ia  şcoalele  străine  înfipte  de  biserica  apuseană 
în  mijlocul  populaţiei  greceşti. 

Episcopul  unit  G.  Halavadzi  îndreptase  de  vre-o  doi  ani 
câteva  epistole  împotriva  Bisericii  ortodoxe  şi  printr’o  lucrătură 
meschină  îşi  însuşise  fără  ştiinţa  şi  fără  învoirea  celor  vizaţi 
jurisdicţia  religioasă  a  coloniei  greceşti  din  Lyon. 

Pe  de  altă  parte  şcoalele  străine  îşi  urmăreau  până  acolo 
convertirea  copiilor  greci,  că-i  trimiteau  după  absolvenţă  la 
Roma  „pentru  complectarea  studiilor",  abuzând  de  sărăcia  lor 
(3£'KK/.ij<u'w,  5  Iulie  1930,  pag.  221). 

Noroc  numai  că  nu  peste  tot  îşi  găseşte  iscusinţa  şi  în¬ 
drăzneala  catolică  oamenii.  Grecii  sunt  oameni  cari  preţuesc 
serios  bunurile  religioase  şi-şi  lasă  toate  lucrurile  la  o  parte  şi 
sar  în  ajutorul  moştenirii  strămoşeşti,  când  o  văd  primejduită. 

Scrisorile  lui  Halavadzi  şi-au  primit  răspunsul  prompt  în 
tot  atâtea  scrisori  ale  arhipăstorului  turmei  ortodoxe  din  Grecia, 
Hr.  Papadopulos.  (Ele  au  fost  publicate  în  traducerea  dlui 
Teodor  Popescu  şi  la  noi  în  Biserica  Ortodoxă  şi  Telegraful 
Român  în  acest  an).  Dar  zelosul  ierarh  nu  s’a  mulţumit  numai 
cu  atât,  ci  a  supus  unei  cercetări  mai  ample  temelia  schismei 
papale  şi  prilejul  tuturor  neajunsurilor  ce  ni  Ie  aduce  pe  cap 
Biserica  papei  de-o  mie  de  ani  încoace:  ambiţia  episcopului 
din  Roma,  de-a  fi  mai  mult  decât  episcop,  de-a  fi  căpetenia  de 
drept  divin  a  tuturor  episcopii  or.  înalt  Prea  Sfinţitul  ierarh  este 
istoric  de  specialitate,  şi  încă  un  istoric  foarte  erudit.  Che¬ 
stiunea  tratată,  întâlnind-o  la  toate  răspântiile  în  studiile  sale, 
nu-1  va  fi  costat  prea  multă  străduinţă  alcătuirea  monografiei 
acesteia,  publicată  la  început  ca  articole  în  revista  Anaplosis . 
Familiaritatea  cu  materia  şi  intenţia  de-a  scrie  o  carte  la  în¬ 
demâna  cât  mai  multora  îl  va  fi  făcut  de  sigur  să  nu  o  încarce 

cu  o  prea  grea  armătură  bibliografică,  cu  o  prea  minuţioasă 
consolidare  a  fiecărei  etape  prin  considerarea  tuturor  obiec- 
ţiunilor  cunoscute  sau  eventuale. 

Chestiunea  este  studiată  după  planul  obişnuit  şi  unic  po¬ 
sibil  în  istorie.  Se  începe  cu  cercetarea  întrebării  dacă  Petru  a  fost 
primul  episcop  şi  apoi  se  consultă  şi  interpretează  mărturiile 
şi  conştiinţa  fiecărui  timp  pe  rând  privitor  la  chestiunea  dacă  a 
fost  episcopul  Romei  sau  nu  recunoscut  căpetenie  de  drept  divn 
a  întregei  Biserici. 

Rezultatul  studiului  este  cel  la  care  au  ajuns  toţi  cercetă¬ 
torii  nepărtinitori:  Episcopul  Romei  n’a  avut  până  la  schismă 
decât  un  primat  de  onoare,  după  expresia  clasică  a  sinoadelor 
ecumenice.  Atât  i-a  fost  recunoscut  de  Biserică.  Iar  când  a  ţinut 
cu  orice  preţ  să-şi  impună  primatul  jurisdicţional  s’a  produs 
schisma. 

Importantă  este  cartea  şi  pentrucă  urmăreşte  chestiunea 
până  azi  prin  capitolele  dela  sfârşit:  Primatul,  piedeca  princi¬ 
pală  a  unirii  şi  complecta  desfiinţare  a  primatului  prin  infailibi¬ 
litate. 

In  legătură  cu  această  carte  şi  în  bună  parte  ca  efecte 
ale  ci  ţin  să  semnalez  alte  câteva  întâmplări  înrudite  din  Bise¬ 
rica  grecească  de  azi. 

Reacţiunea  ortodoxă  împotriva  propagandei  catolice  odată 
pornită,  azi  se  continuă  năvalnic.  Coloanele  revistei  oficiale  a 
Bisericii  greceşti  sunt  martore.  Episcopul  Gherman 

al  Thyatirelor  publică  în  aceste  coloane  un  studiu  mai  lung  în¬ 
titulat:  Ce  este  Uniaţia?  Se  arată  în  acest  studiu  o  seamă  de 
mijloace  josnice  folosite  de  Uniţi  în  propagandă  şi  mai  ales  pe 
cel  remarcat  întâi  de  mitropolitul  Hr.  Papadopulos,  al  acomo¬ 
dării  externe,  aşa  că  „unii  ortodocşi  fiind  amăgiţi  şi  crezând  că 
e  vorba  de  clerici  ortodocşi  se  duc  la  ei  să  se  mărturisească, 
să  se  împărtăşească  şi  să-şi  boteze  copiii  de  cătră  preoţi  uniţi, 
cari  afirmă  că  sunt  ortodocşi*.  (3 AkiU  1930,  6  Sept.  pg.  298). 

Mitropolitul  Papadopulos  a  dat  o  circulară  cătră  preoţii  săi 
să  vegheze  cu  toată  atenţiunea  la  propaganda  unită,  iar  mini¬ 
strul  Mihalacopulos  a  chemat  la  sine  pe  episcopul  catolic,  aver- 
tizându-1  să  pună  capăt  scandalului  prozeiitistic. 

Ceeace  este  însă  mai  grăitor,  e  circulara  adresată  preoţilor 
uniţi,  cu  Nr.  55247  de  Ministeriul  Instrucţiunii  şi  Cultelor  din 
10  Sept.  1930,  prin  care  le  pune  în  vedere  că  Art.  1  din  Con¬ 
stituţie  opreşte  prozelitismul  şi,  având  în  vedere  că  ei  se  ser¬ 
vesc  Ia  aceasta  de  îmbrăcămintea  lor  identică  cu  a  ortodocşilor, 
le  porunceşte  s’o  schimbe  astfel,  ca  să  se  distingă  precis  de 
îmbrăcămintea  preoţilor  ortodocşi.  Ordonanţa  este  justificată  cu 
faptul  că  preoţimea  ortodoxă  este  un  corp  constituit  cu  o  uni¬ 
formă  proprie  dinainte  de-a  apărea  uniţii  şi  statul  are  datoria 

să  apere  ca  uniforma  corporaţiilor  constituite  să  nu  fie  imitată 
de  cei  cari  nu  fac  parte  din  ele. 

Câteva  zile  după  aceasta  Ministerul  Instrucţiunii  şi  Cul¬ 
telor  a  dat  o  altă  ordonanţă  prin  care  se  interzice  copiilor  au¬ 
tohtonilor  frecventarea  şcoalelor  streine  înainte  de  absolvirea 
şcoalelor  primare  ale  statului,  (’/'kx/.  13  Sept.  1930,  pg.  300— 302). 

Iată  o  verificare  a  cunoscutei  afirmaţii,  că  Grecii  consi¬ 
deră  credinţa  ortodoxă  ca  un  bun  naţional  şi  că  de  aceea  Bise¬ 
rica  şi  statul  procedează  în  deplin  acord  când  această  credinţa 

trebue  apărată.  Dr.  D.  STÂNILOAE. 

* 

Silutu  Dragomir:  ISTORIA  DESROBIRII  A  ROMÂNILOR 
DIN  ARDEAL  IN  SECOLUL  AL  XVIII.  Voi.  II.  Cu  75  docu¬ 
mente  anexate.  Sibiu,  1930.  Editura  Tipografiei  Arhidiecezane. 
Pag.  440.  Lei  400—. 

Unirea  religioasă  a  unei  părţi  a  Românilor  din  Ardeal  cu 
Roma  este  un  fapt  politic.  El  s’a  realizat  pe  urma  politicei 
catoiicizante  a  Habsburgilor  cari  operau  cu  deviza  „divide  et 
impera"  şi  cu  mijloacele  caracteristice  propagandei  papistaşe 
peste  tot:  momeli,  foc  şi  sabie. 

Nu  e  de  mirare,  că  unaţia  a  stârnit  cele  mai  înverşunate 
lupte  de  rezistenţă  din  partea  Românilor,  împotriva  celorce 
voiau  să  le  răpească  legea  strămoşească  şi  să  le  impună  o 
altă  lege,  străină  şi  păgubitoare  unităţii  sufleteşti  a  neamului. 

Această  luptă  uriaşe  de  rezistenţă  a  ortodoxiei  împotriva 
catolicismului  agresiv,  desfăşurată  în  Ardeal  în  veacul  al  XVIII, 
o  expune  documentat  şi  cuceritor  eruditul  profesor  universitar 
şi  membru  al  Academiei  Române,  dl  Silviu  Dragomir,  în  monu¬ 
mentala  sa  lucrare  (2  volume)  cu  titlul  din  fruntea  acestor  rânduri. 
Primul  volum  a  apărut  în  1920.  Al  doilea  iese  tocmai  Ia  10 
ani.  Opera  are  o  dublă  semnificaţie.  Ea  are  în  rândul  întâi  sem¬ 
nificaţia  şi  importanţa  oricărei  cercetări  istorice.  Lucrarea  dlui 
S.  Dragomir  este  însă  şi  de  o  actualitate  deosebită.  Ea  ne 
îmbie  un  excepţional  de  preţios  material  istoric  în  lupta  ce-o 
ducem  pentru  aşezarea  Bisericii  noastre  în  toate  drepturile  sale 
fireşti. 

Generaţia  nouă  va  învăţa  din  opera  dlui  Dragomir  să-şi 
aprecieze  trecutul  în  vrednicia  lui  adevărată;  se  va  inspira  din 
eroismul  fără  seamăn  al  înaintaşilor  noştri  din  veacul  a!  XVIII-lea 
şi  se  va  înarma  în  felul  acesta  cu  necesarele  arme  duhovniceşti 
pentru  lupta  ce  trebue  s'o  ducem  până  la  izbânda  integrală  a 
ortodoxiei  în  România  nouă. 

„Istoria"  dlui  S.  Dragomir  se  desfăşoară  în  cadrele  celei 
mai  stricte  obiectivităţi  ştienţifice.  Nu  e  zidită  pe  temelia  sen¬ 
sibilităţii  istoricului  —  şi  vai,  cât  de  emoţionante  sunt  faptele 
povestite  în  această  „istorie" !  —  ci  pe  temeiul  documentelor 

reale. 

Totuşi  nu  e  mai  puţin  adevărat,  că  în  rodul  ostenelilor  ştien- 
ţiiice  ale  dlui  S.  Dragomir  noi  vedem  —  cu  tot  dreptul  —  şi 
un  strălucit  omagiu  adus  nesfârşitului  şir  de  mucenici  ai  sfintei 
noastre  Biserici  —  la  10  ani  de  unire.  Oricum  am  judeca-o, 
„Istoria  desrobirii  religioase  a  Românilor  din  Ardeal  “  este,  in¬ 
contestabil,  cea  mai  valoroasă  lucrare  de  istorie  bisericească 
apărută  dela  răsboiu  încoace. 

Suntem  siguri,  că  ea  va  alcătui  catehismul  istoric  al  preo- 
ţimii  noastre  şi  al  oricărui  ortodox  luminat  din  cuprinsul  patriei 
întregite.  Pentrucare  pricină  am  scris,  mai  ales,  aceste  rânduri, 
promiţând  că  vom  reveni  mai  pe  larg  asupra  cărţii  trimise  de 
dl  S.  Dragomir  la  propoveduire  în  mijlocul  neamului.  n.  c. 

* 

Teodor  P.  Păcescu :  FOTOGRAFII  ORTODOXE.  Bucureşti. 
Edit.  Nouei  Reviste  Bisericeşti.  1930.  Pag.  80.  Lei  40. 

Iată  o  carte  originală.  Prin  subiect  şi  prin  felul  în  care  e 
scrisă  —  deopotrivă.  Ea  cuprinde  portretele  duhovniceşti  ale 
unor  personalităţi  proeminente  din  viaţa  noastră  bisericească. 
Proeminente  prin  smerenia  lor,  prin  ambiţia  lor,  prin  situaţia 
lor,  prin  învăţătura  lor,  prin  ifosele  lor  — •  şi  aşa  mai  departe. 

Unele  din  aceste  portrete  au  apărut  în  Noua  Revistă  Bi¬ 
sericească  de  sub  direcţia  şi  redacţia  aproape  esclusivă  a  au¬ 
torului  „Fotografiilor  ortodoxe".  Altele  însă  sunt  inedite.  Şi  iarăşi 
altele  sunt  menite  să  înlocuiască  fotografii  mai  vechi,  publicate 
în  amintita  revistă. 

De  fapt  nu  avern  de-a  face  cu  un  album  de  fotografii. 
Ci  cu  unul  de  portrete  schiţate.  Schiţate  însă  cu  atâta  măestrie 
şi  talent,  încât  din  cele  câteva  linii  caracteristice  ale  artistului 
(nu  fotografului)  privitorul  (cititorul)  îşi  poate  integra  în  chip 
admirabil  fizionomia  sufletească  a  modelului.  Autorul  nu  ope¬ 
rează  cu  amănunte.  Ci  cu  linii  caracteristice,  fundamental  de 
caracteristice.  Tocmai  această  împrejurare  îi  împrumută  scri¬ 
sului  său  o  deosebită  vioiciune  şi  originalitate. 

E,  de  bună  seamă,  ceeace  a  scris  mai  frumos  şi  mai  sin¬ 
tetic  dl  T.  P.  Păcescu.  Sincere  felicitări.  N.  c. 

* 

Toma  Gheraslmescu,  CREAŢIA  UNIVERSULUI,  din 
punct  de  vedere  filozofic,  ştiinţific  şi  biblic.  Volumul  1,  partea 
îl-a.  1.  Teoriile  moniste,  mecaniste  şi  evoluţioniste :  2.  concluzia 
părţii  filozofice.  Pag.  52.  Roman,  Lei  15. 

In  numărul  pe  Ianuarie — Februarie  al  revistei  noastre  am 
spus  că  nu  se  poate  trage  concluzia  părţii  filozofice  deoarece 
se  aşteaptă  publicarea  părţii  a  doua  din  studiul  pe  care  autorul 
îl  anunţă.  Suntem  veseli  de  apariţia  acestei  părţi,  care  cuprinde : 
Energetismul.  Materia  şi  energia.  Mecanism  şi  Teologie.  Ipo¬ 
teza  generaţiunii  spontanee.  Evoluţionismul.  Diferite  teorii 

asupra  transformării  speciilor.  Ipoteza  descendenţei  omului  din 
maimuţă.  Valoarea  teoriilor  evoluţioniste  în  timpul  nostru.  Evo- 
luţionismul  şi  ştiinţa.  Atitudinea  oamenilor  de  ştiinţă  faţă  de 
teoriile  evoluţioniste.  Cum  se  comportă  evoluţionismul  faţă  de 
scopuri  şi  faţă  de  progres?  Evoluţionism  şi  teism. 

Dela  un  capăt  la  celalt  se  discută  cu  multă  pricepere 
principalele  afirmaţii  ale  monistului  Haeckel  şi  ale  adepţilor  săi : 

1.  Materia  şi  energia  sunt  eterne.  O  creaţie  supranaturală 
a  universului  e  exclusă. 

2.  Materia  a  produs  viaţa  dela  sine  fără  vre-o  intervenţie 
supranaturală. 

3.  Primii  oameni  s’au  născut  dintr’o  specie  superioară  de 
maimuţe. 

Ajutat  de-o  judecată  limpede  şi  cil  sprijinire  pe  diferiţi  au¬ 
tori  cu  renume,  profesorul  Gherasimescu  să  răsboeşte  cu  toate 
sistemele  filozofice  eronate  şi  ajunge  Ia  concluzia,  că 

„  Tetsrnul  e  soluţia  cea  mai  fericită  pe  care  o  dă  filo¬ 
zofia  problemei  universului  şi  originii  lui,  el  răspunde  în  mod 
clar,  limpede  şi  logic  la  întrebarea  de  unde  vine  universul  şi 
toate  cele  ce-l  populează,  afirmând  existenţa  unei  Fiinţe  atot¬ 
puternice,  deosebite  de  el,  care  l-a  creat  din  nimic  şi-l  conduce 
spre  zările  infinite  ale  înţelepciunii  Sale,  spre  Binele  \şi  Feri¬ 
cirea  absolută 

Expunerea  plină  de  amănunte  preţioase  face  cinste  scri¬ 
sului  teologic,  iar  cartea  se  recomandă  cu  toată  căldura  spre 
citire,  tuturor  iubitorilor  de  adevăr.  Prof.  N.  NEAGA 


1  Teismul  este  acel  sistem  filozofic,  care  susţine  credinţa  în  exi¬ 
stenţa  unui  Dumnezeu,  care  conduce  lumea  după  libera  sa  voinţă. 

CONFERENŢA  TEOLOGICĂ  OST- VEST -EUROPEANĂ. 
Sâmbătă,  în  6  Septemvrie,  Ia  ora  16  ne-am  întrunit  cu  toţii  în 
sala  senatului  academic  al  Universităţii  din  Bem.  Conlerenţa  a 
fost  deschisă  în  mod  solemn  de  însuş  preşedintele  comisiunei 
teologilor  de  pe  lângă  Consiliul  ecumenic  pentru  creştinismul 
practic,  profesorul  Aciolf  Deissmann,  de  prezent  rector  al  Uni¬ 
versităţii  din  Berlin, 

La  conferenţă  participă,  din  partea  bisericii  catolice- vechi 
episcopul  şi  profesorul  universitar  Dr.  Adoif  Kilry  din  Bem  şi 
profesorul  dela  Universitatea  din  Bem  Ernst  Gaugler.  Din 
partea  bisericii  protestante-reîormate  din  Elveţia  participă  pro¬ 
fesorul  Wilhelm  Michaelis  dela  Universitatea  din  Bem.  Din  partea 
bisericii  protestante-luterane  din  Germania  participă  prof.  Martin 
Dibelius  dela  Universitatea  din  Heidelberg,  vicepreşedintele  co- 
misiunii  teologilor,  profesorul  Theodor  Odenwald  dela  Univer¬ 
sitatea  din  Heidelberg  şi  prof.  Karl  Ludwig  Schmidt  dela  Uni¬ 
versitatea  din  Bonn  (până  acum  la  Basel). 

Din  partea  bisericii  protestante  din  Franţa  a  sosit  la  con¬ 
ferenţă  profesorul  Henri  Clavier,  dela  Facultatea  liberă  prote¬ 
stantă  din  Montpellier.  Din  partea  bisericii  anglicane  profesorul 
Wilbert  F.  Howard  dela  Handworth  College  din  Birmingham 
(Anglia)  şi  Principal  H.  Leonhard  Pass  dela  Chichester  Theo- 
logical  College.  Din  partea  bisericii  suedeze  a  sosit  pastorul 
Hermann  Neander  din  Estuna  Iar  din  partea  bisericii  ortodoxe 
au  venit,  ca  să  participe  la  lucrările  acestei  conferenţe  profe¬ 
sorii  universitari:  Panaghiotis  Bratsiotis  din  Atena,  Stephan 
Zankow  din  Sofia,  Demetrlu  Stefanovici  din  Belgrad,  Sergius 
Bulgakoţf  dela  institutul  teologic  rusesc  din  Paris,  Nicolae  Arse - 
niew  dela  Konisberg  şi  Dr.  Vasile  Gheorghiu  din  partea  Fa¬ 
cultăţii  de  Teologie  din  Cernăuţi  şi  a  Arhidiecezei  Bucovinei. 

La  şedinţa  de  deschidere  participă  ca  oaspe  şi  Arhiepis¬ 
copul  Nathan  Soderblom  din  Upsala.  Preşedintele  Deissmann 
salută  pe  membrii  conferenţei  sosiţi  de  pretutindeni  şi  pe  oaspeţii, 
cari  asistă  şi  arată  importanţa  şi  scopul,  pe  care  îl  are  mişcarea 
mondială'pentru  unirea  bisericilor  şi  în  special  conferinţele  teo¬ 
logilor,  mai  ales  în  zilele  noastre,  când  viaţa  creştină  a  ajuns  la 


REVISTA  TEOLOGICĂ 


o  grea  răspântie  în  urma  mentalităţii  înstrăinate  de  Dumnezeu 
a  lumii  postbelice. 

Amintindu-se  de  prima  conîerenţă  a  teologilor,  care  s’a 
ţinut  în  anul  trecut  (1929)  în  Novi  Sad  (Iugoslavia),  se  expe¬ 
diază  din  partea  conferenţei  o  telegramă  de  salutare  P.  Si.  Sale 
Episcopului  din  Novi-Sad  Dr.  Irineu  dric,  sub  al  cărui  prezidiu 
s’a  ţinut  prima  conîerinţă  a  teologilor. 

Imediat  după  acestea  se  trece  Ia  lucrările  conferinţei. 

Ca  subiect  al  discuţiunilor  s’a  fixat  din  vreme,  după  cum 
am  spus  mai  sus,  epistola  către  Efeseni.  In  legătură  cu  această 
epistolă  se  discută  cele  mai  importante  chestiuni  ale  bisericii. 

Luând  presidiul  episcopul  Adolf  Kiiry,  prof.  Michaelis  îşi 
ceteşte  raportul  său  asupra  particularităţilor  epistolei  către  Efe¬ 
seni,  atingând  şi  chestiunea  autenticităţii  acestei  epistole,  despre 
care  zice,  că  nu  este  convins.  In  discuţiunea,  care  urmează, 
unii  sunt  pentru  autenticitatea  acestei  epistole  şi  o  apără,  alţii 
rămân  sceptici. 

In  seara  aceleiaşi  zile,  ora  20  are  loc  în  sala  mare  a 
primăriei  o  adunare  religioasă,  la  care  participă  autorităţile  din 
Bem  şi  multă  lume,  care  poartă  interes  chestiunilor  religioase. 
Profesorul  Deissmann  deschide  adunarea  cu  o  cuvântare  scurtă, 
dar  bine  simţită.  Profesorul  Arsenieiv  vorbeşte  „despre  mişcarea 
ecumenică  de  unire  a  bisericilor  şi  biserica  rusă*,  iar  prof. 
Bulgakoff  „despre  biserica  rusă  şi  caracterul  mistic  al  poporului 
rus*.  Arhiepiscopul  Soderblom  încheie  seria  cuvântărilor,  arătând 
importanţa  conîerenţei  teologilor,  care  s’a  deschis  azi  în  Bern, 
în  concertul  mişcărilor  mari  mondiale  pentru  unirea  bisericilor 
mai  ales  în  timpurile  de  azi  de  criză  generală  sufletească. 

In  Dumineca  de  7  Septemvrie,  care  urmează,  conferenţiarii 
iau  parte  mai  întâiu  la  liturgia  pontificală,  celebrată  de  însuşi 
episcopul  Kiiry,  asistat  de  2  membri  ai  clerului  său,  în  biserica 
catedrală  veche-catolică  de  lângă  palatul  municipal. 

El  însuşi  ţine  predica  festivă,  informând  pe  credincioşii  săi 
despre  importanţa  conferenţei  teologilor,  care  se  ţine  de  astă 
dată  în  Bem. 

Imediat  după  serviciul  divin  urmează  o  excursium  cu  au¬ 
tomobilele  în  cantonul  Selethum  şi  Olten.  Excursiunea  este 
aranjată  de  cătră  Consiliul  sinodal  al  bisericii  vechi-catolice  din 
Bern  Se  vizitează  bisericile  vechi-catolice  din  Grenchen,  So- 
lothurn,  Tullecken,  Schloss  Altenstein,  Nauenstein,  Scbillenwert, 
Drimmbach  şi  Olten.  Prânzul  se  serveşte  în  Salathurn.  In  Olten 
asistăm  cu  toţii  la  serviciul  divin  de  seara  (vesperă)  şi  apoi 
luăm  cina.  După  cină  plecăm  îndărăt  spre  Bem,  unde  ajungem 
târziu  seara. 

Luni  dimineaţa,  la  ora  9,  întrunindu-ne  din  nou  în  sala 
senatului  universitar,  îşi  cetesc  mai  întâiu  prof.  Gheorghiu  şi 
apoi  prof.  Gaugler  raportul  despre  planul  de  mântuire  şi  reali- 

zarea  acestuia  în  legătură  cu  cele  spuse  în  epistola  cătră  Ete- 
seni  1,  3,  2,  IO. 

In  discuţia,  care  se  încinge  se  relevează,  că  biserica  apare 
preexistentă,  întrucât  este  vorba  despre  hotărârea  luată  de 
Dumnezeu  de  a  ne  chiema  la  timpul  său  la  mântuire,  şi  despre 
o  biserică  văzută  care  a  luat  fiinţă  în  timpul  istoric.  Caracterul 
bisericii  din  urmă  este  obiectiv.  Dars’a  şi  relevat,  că  platonismul 
în  biserică,  pe  care-1  preconizează  alţii,  prezintă  un  mare  pe¬ 
ricol  în  biserică. 

Cu  raportul  asupra  chestiunii :  Hristos  şi  biserica  în  legă¬ 
tură  cu  Efeseni  5,  25 — 32,  a  fost  însărcinat  prof.  Glubokowsky. 
Dar  de  vreme  ce  acesta  n’a  putut  veni  la  Bem,  dânsul  a 
rugat  pe  prof.  Ştefan  Zankoff,  ca  să  aducă  raportul  său  la 
cunoştinţa  membrilor  conferenţii. 

Despre  acelaş  subiect  tratează  şi  proî.  Howard. 

Marti,  dimineaţa  la  ora  9,  îşi  citeşte  şi  prof.  Schmidt  ra¬ 
portul  său  asupra  subiectului :  Hristos  şi  biserica  în  legătură  cu 
Efeseni  5,  25 — 32,  relevând,  că  asemănarea  care  se  face  între 
legătura  căsătorială  şi  între  Hristos  şi  biserica  sa,  este  o  notă 
specifică  a  epistolei  către  Efeseni.  Discuţia  se  încinge  asupra 
chestiunilor,  dacă  epistola  noastră  cuprinde  idei  dintr’o  lume 
străină,  necunoscută  nouă  (gnostică),  sau  din  lumea  evraică- 
greacă. 

Stefanouic  îşi  citeşte  raportul  său  despre  unitatea  comu¬ 
nităţii  creştine  în  legătură  cu  Efeseni  2,  11 — 12.  Dânsul  rele¬ 
vează,  că  după  dorinţa  apostolului  are  să  se  desfiinţeze  deo¬ 
sebirea  de  până  atunci  dintre  păgâno-  şi  iudeo-creştini  şi  toţi 
au  să  formeze  o  unică  biserică  creştină. 

Pentru  Marţi,  după  masă,  Consiliul  sinodal  al  bisericii  evan- 
gelice  reformate  al  Cantonului  Bem  a  aranjat  o  frumoasă  ex- 
curslune  pe  lacul  Thun. 

Din  Bem  am  plecat  mai  întâiu  cu  trenul  până  la  gara 
Thun,  iar  de  aici  cu  un  vapor,  rezervat  numai  pentru  membrii 
conferenţei,  am  plecat  mai  întâiu  până  ia  localitatea  Spiez,  unde 
am  vizitat  vechiul  castel  şi  biserica  de  aici,  care  este  una  dintre 
cele  mai  vechi  biserici  din  ţară,  având  o  vechime  de  peste 
1000  de  ani.  De  aici  traversând  lacul  în  direcţiunea  nordică 
am  debarcat  în  localitatea  Merligen,  unde  ne-a  salutat  preşe¬ 
dintele  consiliului  sinodal  al  bisericii  evangelice-reformate  şi  ni 
s’a  servit  şi  o  gustare.  La  ora  19  ne-am  îmbarcat  din  nou  şi 
am  plecat  până  la  Thun  şi  de  aici  cu  trenul  înapoi  Ia  Bern. 

Miercuri,  la  10  Septemvrie,  dimineaţa,  raportează  Principal 
Pass  asupra  apostulului  păgânilor  în  legătură  cu  cele  scrise  în 
Efeseni  3,  1 — 21.  Raportul  a  fost  făcut  în  limba  engleză.  El 
relevează,  că  biserica  este  ceeace  sfinţeşte  pe  om  şi  uneşte  pe 
toţi  sub  un  unic  cap,  care  este  Hristos, 

Miercuri,  după  masă,  raportează  Bratsiotis  despre  diregătoria 
bisericească,  expresie  a  unităţii,  în  legătură  cu  Efeseni  4,  1 — 16. 
Raportul  accentuează,  că  biserica  este  trupul  lui  Hristos,  este 
văzută,  are  acelaş  spirit  sfânt.  Diregâtoriile  bisericeşti  sunt  în 
consecinţă  purtătoarele  unităţii  bisericii. 

Miercuri,  Ia  ora  17,  membri  conferinţei  sunt  primiţi  şi  sa¬ 
lutaţi  din  partea  decanului  Facultăţii  de  Teologie  evangelice  din 
Bern,  profesorul  Hoffmann  în  capela  bisericii  catedrale  (Munster- 
Kapelle).  Urmează  vizitarea  bisericii. 

Proî.  Schădelin,  parohul  bisericii  dă  explicaţiile  necesare. 
De  pe  tumul  bisericii  se  deschide  o  frumoasă  privelişte  spre 
defileul  de  munţi  din  sud,  acoperiţi  cu  omăt  etern. 

Joi,  11  Septemvrie,  dimineaţa  prof.  Lieb  îşi  citeşte  raportul 
său  asupra  aceluiaş  subiect:  „Diregâtoriile  bisericeşti  ca  expresie 
a  unităţii",  relevând  şi  el,  că  biserica  este  în  primul  rând  veşnică 
şi  neschimbabilă,  iar  în  rândul  al  doilea  temporală  şi  nu  fără 
de  raporturi  faţă  de  lume,  aşa  dar  omenească  şi  supusă  slăbi¬ 
ciunilor.  Dar  unitatea  bisericii  nu  însemnează,  că  ea  ar  trebui 
să  fie  şi  de  un  fel  („Einheit  ist  nicht  Einerleiheit“).  Discuţia  se 
încinge  în  jurul  chestiunii  synergistice  şi  în  care  înţeles  trebue 
luat  cuvântul  nMigcofta. 

Profesorul  Dibelius,  îşi  face  raportul  său  asupra  vieţii  cre¬ 
ştine  în  legătură  cu  Efeseni  4,  17—6,  9.  El  stă  pe  punctul  de 
vedere,  că:  caracterul  îndemnurilor  din  epistola  c.  Efeseni  se 
aseamănă  mult  cu  cel  al  îndemnurilor  din  epistolele  pauline  şi 
nu  sunt  proprii  pauline,  ci  un  bun  comun  creştin. 

Jai,  11  Septemvrie,  ora  16,  îşi  ceteşte  prof,  Clavier,  ra¬ 
portul  său  asupra  aceluiaş  subiect  ca  şi  Dibelius. 

Prof.  Clavier  vorbeşte  în  limba  franceză.  El  susţine,  că 
numai  din  cauza  tabloului  casnic  (Haustafel)  trebue  să  ne 
îndoim  despre  autenticitatea  epistolei  noastre.  Dealtcum  morala 
este  paulină. 

Discuţia  relevează,  că  morala  din  epistola  c.  Efeseni  stă 
pe  aceeaş  treaptă  ca  şi  predica  de  pe  munte.  Alţii  susţin  că 
este  morală  elenistâ. 

Joi,  Ia  ora  20,  membrii  conferenţei  sunt  primiţi  în  mod 
oficial  de  către  preşedintele  Cantonului  Bern  Dr.  Diirrenmatt  în 
fruntea  guvernului  şi  a  consiliului  muncipal  din  Bern  în  Schwei- 
zerhoîf.  După  primire  urmează  un  banchet,  la  care  se  ţin  mai 
multe  toaste. 

Vineri,  Ia  12  Septemvrie,  dimineaţa,  parohul  Neander  îşi 
face  raportul  său  despre  „lupta  creştinului  în  legătură  cu  Efeseni 
6,  10—20“.  EI  arată,  că  lupta  trebue  să  se  desfăşoare  pe  3 
fronturi :  împotriva  păcatului  din  noi  înşine,  împotriva  pă¬ 
catelor  din  societate  şi  împotriva  păcatelor  din  biserică.  In 

discuţie  se  spune,  că  soarta  bisericii  ruse  nu  este  o  apariţie 
locală,  ci  generală  a  creştinătăţii.  Lupta  pentru  apărarea  cre¬ 
dinţei  trebue  să  ne  unească  pe  toţi. 

Odenwald  ia  cuvântul  pentru  a  concretiza  rezultatele,  la 
care  s’a  ajuns.  El  constată,  că  în  unele  chestiuni  s’a  ajuns  la 
un  acord,  alte  chestiuni  au  rămas  deschise,  poate  că  din  cauza 
scurţimii  timpului,  care  ni  stătea  la  dispoziţie. 

Incheindu-se  şi  discuţia  asupra  raportului  lui  Odenwald, 
preşedintele  Kiiry  declară  conferinţa  a  doua  ost-vest-europeană 
a  teologilor  închisă,  mulţumind  tuturor  participanţilor  şi  relevând, 
că  Orientul  a  adus  multă  lumină  în  discuţiuni,  excelând  prin 
seriositate  şi  pietate  faţă  de  cuvântul  dumnezeesc,  iar  occiden¬ 
talii  prin  temeinicia  cercetărilor  lor.  pr  vasile  GHEORGHiu. 

DOGMĂ  ŞI  DISCIPLINĂ.  Comitetul  de  continuare  al  con¬ 
gresului  dela  Lausanne  s’a  întrunit  în  Miirren,  Elveţia,  sub  pre¬ 
zidenţia  Arhiepiscopului  de  York,  Dr.  Temple,  la  26 — 29  August 
a.  c.  Cu  această  ocazie  s’a  ales  un  comitet  de  teologi  de  16 
membri.  Dintre  ortodocşi  e  profesorul  Dr.  Nicolae  Glubokowsky 
—  Sofia,  în  această  comisie.  La  desbaterile  Comitetului  de 
continuare  au  luat  parte  mai  mulţi  ortodocşi  de  seamă.  I.  P.  S. 
Dionisie,  Mitropolitul  Poloniei  a  arătat  că  la  anul  viitor  vor  fi 
invitaţi  la  Varşovia  ierarhii  ortodocşi  spre  a  alcătui  o  expu¬ 
nere  a  credinţii  ortodoxe  în  comparaţie  cu  învăţătura  altor  comu¬ 
nităţi  creştine. 

Prof.  Boulgakoff  din  Paris  a  raportat  despre  activitatea 
Frăţiei  St  Alban  şi  Sf.  Sergiu  a  studenţilor  ruşi  şi  englezi.  Pro¬ 
fesorul  Zankofî  dela  Sofia  a  arătat  necesitatea  editării  unei  bi¬ 
blioteci  pe  seama  tineretului.  Profesorul  Arseniew  din  Konigs- 
berg  a  propus  să  se  centralizeze  informaţii  reale  despre  condi¬ 
ţiile  vieţii  religioase  din  bisericile  reprezentate  în  Comitet. 

în  şedinţa  dela  28  August,  prezidată  de  prof.  Zoellner,  s’a 
decis  să  se  intervie  pe  lângă  Facultăţile  teologice  şi  seminarii 
ca  să  introducă  în  program  cursuri  sistematice  relative  la  cu¬ 
rentul  ecumenicităţii  şi  al  relaţiilor  reciproce  dintre  biserici  (Kir- 
chenkimde). 

S’a  stabilit  subiectul  proximului  congres  de  dogmă  şi  dis¬ 
ciplină:  Biserica  în  planul  dumnezeiril,  cu  următoarele  sub 
împărţiri: 

1.  Biserica  şi  Sf.  Scriptură. 

2.  Biserica  şi  Lumea. 

3.  însemnătatea  Harului : 

a)  Graţia  şi  Biserica; 

b)  Graţia  şi  Ierarhia ; 

c)  Graţia  şi  Sf.  Taine. 

4.  Comuniunea  Bisericii  în  viaţă  şi  cult: 

a)  Viaţa  Bisericii,  manifestată  prin  Sf.  împărtăşanie ; 

b)  Cultul  Sfinţilor; 

c)  Biserica  şi  bisericile,  cuprinzând  problemele  relative 
la  intercomuniune,  federaţie  etc. 

Aceste  subiecte  se  vor  trimite  tuturor  comunităţilor  spre 
studiare  şi  raportare. 

S'a  întregit  la  150  numărul  membrilor  din  comitetul  de 
continuare.  Din  partea  Bisericii  noastre  face  parte  în  acest 
comitet  I.  P.  S.  Mitropolit  Nicolae  al  Transilvaniei. 

TR.  SCOROBEŢ. 

MOARTEA  PATRIARHULUI  CONSTANTIN  VI.  A  încetat 
din  viaţă  la  vârsta  înaintată  de  75  ani  fostul  patriarh  al  Con- 
stantinopolului,  Constantin  al  Vl-lea. 

Născut  în  Prusa  din  Asia-Mică  a  fost  un  şcolar  eminent 
în  tot  timpul  studiilor  sale.  Studiile  teologice  Ie-a  terminat  la 
Halki.  Mulţumită  talentului  şi  muncii  desfăşurată  în  biserica 
grecească,  a  ajuns  mitropolit  la  Vellas  şi  Coniţi  în  Asia. 
Pentru  cunoştinţele  sale  bogate  şi  pentru  judecata  lui  dreaptă 
şi  creştinească,  a  fost  invitat  în  mai  multe  rânduri  să  facă 
parte  ca  membru  activ  din  sinodul  din  Fanar.  A  ocupat 
apoi  scaunele  mitropolitane  din  Trapezunda  şi  Kizik,  fiind  pre- 
tutindenea  iubit  şi  stimat  de  credincioşii  săi.  Când,  în  anul  1925, 
moare  patriarhul  Constantinopolului  Grigore,  atât  clerul  cât  şi 
poporul  grecesc  a  strigat  într’un  singur  glas  că  vor  de  patriarh 
in  Constantinopoi  pe  Mitropolitul  Constantin.  Era  considerat  de 
toată  lumea  ca  singurul  urmaş  vrednic  al  lui  Ioan  Hrisostoniul. 

In  scaunul  patriarhal  a  stat  însă  numai  40  zile,  căci  a  fost 
expulzat  împreună  cu  alte  sute  şi  mii  de  greci  din  Turcia.  De 
atunci  şi  până  la  moarte,  viaţa  lui  a  fost  un  conţinu  pelerinaj 
prin  diferite  centre  bisericeşti  greceşti. 

Moartea  unuia  dintre  cei  mai  buni  creştini  din  zilele  noastre 
şi  a  celui  mai  mare  filantrop  din  biserica  grecească,  a  îndoliat 
adânc  Grecia.  Zile  dearândul  locuitorii  Atenei  au  pelerinat  prin 
faţa  cosciugului  sărutând  rămăşiţele  pământeşti  întocmai  ca  pe 
ale  unui  sfânt.  Guvernul  ţării  a  dispus  să  i  se  Iacă  funerarii 
naţionale.  înmormântarea  a  avut  loc  Sâmbătă  29  Noemvrie  a. 
o.  Biserica  cu  toţi  slujbaşii  ei,  autorităţile  civile,  în  frunte  cu 
preşedintele  republicei  şi  cu  primul  ministru  şi  autorităţile  mili¬ 
tare  au  luat  parte  la  înmormântarea  patriarhului.  S’a  ţinut  să 
se  dea  onorurile  aceluia  ce  trece  drept  erou  al  ortodoxiei  şi 
erou  naţional  al  Grecilor. 

Biserica  ortodoxă  română  împărtăşeşte  doliul  bisericii  su¬ 
rori  pentru  pierderea  vrednicului  patriarh  Constantin  al  Vl-lea. 

Pr.  S,  GÂNDEA, 

* 

INTERNĂ. 

CONGRESUL  ASOCIAŢIEI  GENERALE  A  CLERULUI.  In 
zilele  de  21  şi  22  Octomvrie  a.  c.  s’a  tinut  la  Bucureşti  (Ateneu! 
Dichiu)  Congresul  Asociaţiei  generale  a  clerului  ortodox.  Au 
participat  câteva  sute  de  preoţi  din  toate  părţile  ţării.  S’au  pus 
la  ordinea  zilei  o  seamă  de  probleme  dintre  cele  mai  actuale 
şi  mai  importante,  ca:  raportul  dintre  Biserică  şi  Stat,  bugetul 
Ministerului  Instrucţiunii  şi  al  Cultelor,  reorganizarea  învăţămân¬ 
tului  teologic,  raportul  între  clerul  de  mir  şi  ierarhia  superioară, 
sinodul  ecumenic  ş.  a. 

Spre  deosebire  de  trecut,  discuţiile  asupra  problemelor 
amintite  s’au  desfăşurat  într'o  atmosferă  frăţească  şi  plină  de 
demnitate,  fapt  menit  să  arete  că  preoţimea  noastră  îşi  dă  tot 
mai  mult  seama  că  numai  manifestaţii  pătrunse  de  spiritul  de 
disciplină  îi  pot  spori  prestigiul  şi  o  pot  ajuta  în  realizarea  ju¬ 
stelor  ei  revendicări. 

Constatând  măsura  nedreaptă  în  care  Statul  subvenţionează 
Biserica  ortodoxă  şi  instituţiile  ei,  în  raport  cu  ajutorul  pe  care-1 
acordă  celorlalte  culte  din  ţară,  congresul  cere  ca  Statul  măcar 
de  aci  înainte  să  realizeze  postulatele  precise  ale  Constituţiei 
şi  ale  Legii  cultelor,  împărţind  ajutoarele  după  criteriul  numărului 
credincioşilor  şi  al  necesităţilor  reale  pe  care  le  au  diferitele 
culte. 

In  chestiunea  învăţământului  teologic,  congresul  e  de  pă¬ 
rere  că  starea  actuală,  anticanonică  (cu  Facultăţi  de  teologie 
şi  Seminarii  conduse  de  Minister)  trebuie  menţinută  şi  pe  mai 
departe. 

Dintre  desideratele  congresului  mai  amintim  pe  acela  cu 
privire  la  strângerea  rândurilor  preoţimii  şi  la  lupta  solidară  care 
trebue  dusă  la  un  loc  cu  ierarhia  conducătoare,  căreia  i  se  cere 
o  mai  reală  înţelegere  a  necazurilor  celor  mici,  pentru  izbânda 
marilor  interese  ale  sfintei  noastre  Biserici. 

Din  aportul  congresîştilor  mireni  subliniem  pe  acela  adus 
de  dl  Nichifor  Crainic  prin  lămuririle  sale  asupra  francmaso¬ 
neriei,  una  din  marile  primejdii  ce  ameninţă  Biserica  noastră 
prin  împrejurarea  că  ea  a  atras  în  iţele  sale  importante  perso¬ 
nalităţi  din  viaţa  politică  şi  literară  a  ţării. 

Cu  prilejul  acestui  congres  s’a  inaugurat  şi  căminul  ficelor 
de  preot  cari  studiază  în  capitală.  E  fapta  vrednică  de  toată 
lauda  a  Asociaţiei  preoteselor  din  Bucureşti. 

CONGRESUL  ASOCIAŢIEI  CLERULUI  „ANDREIU  ŞA- 
GUNA“,  din  mitropolia  Ardealului,  s’a  ţinut  anul  acesta  în  11  şi 
12  Noemvrie  la  Braşov,  având  ca  centru  de  preocupare 
problema  misiunii  culturale  a  Bisericii.  S’a  ales  acest  loc 
ca  sediu  al  congresului,  pentrucă  Braşovul  are  o  tradiţie  fără 

păreche  în  ceeace  priveşte  opera  culturală  săvârşită  de  Bise¬ 
rica  ortodoxă  în  mijlocul  neamului  nostru ;  de  aceea  oraşul  de 
sub  Tâmpa  putea  să  îmbie  congreşiştilor  un  mediu  şi  sugestii 
dintre  cele  mai  potrivite  pentru  preocupări  culturale.  Braşovul 
a  fost  în  trecutul  frământat  al  neamului  şi  Bisericii  noastre  şi 
un  admirabil  factor  de  rezistenţă  eroică  împotriva  celorce  voiau 
să  ne  răpească  legea  şi  să  ne  surpe  instituţia  sacră,  pavăza 
nebiruită  a  sufletului  nostru  românesc. 

Cum  în  acest  congres  aveau  să  se  desfăşoare  şi  anumite 
răfuieli  cu  confesiunile  minoritare,  în  special  cu  cea  catolică  de 
ambele  rituri,  animată  de  atât  de  cunoscutul  spirit  agresiv.  Bra¬ 
şovul  oferea  şi  din  acest  punct  de  vedere  cea  mai  potrivită  at¬ 
mosferă. 

La  congres  au  participat  ca  la  două  sute  de  preoţi  în 
frunte  cu  I.  P.  S.  Sa  mitropolitul  Nicolae  şi  cu  P.  S.  arhiereu- 
vicar  Andrei  Crişanul  dela  Orade.  Ca  reprezentanţi  ai  altor 
asociaţii  remarcăm  prezenţa  I.  P.  C.  Sale  Arhim.  I.  Scriban  şi 
a  P.  C.  Sale  Pr.  Partenie  (din  partea  Asoc.  generale  a  clerului), 
a  dlui  Popescu  Tudor,  advocat  din  Bucureşti  (din  partea  Socie¬ 
tăţii  femeilor  ortodoxe)  ş.  a.  De  asemenea  subliniem  cu  o  de¬ 
osebită  satisfacţie,  că  Ia  acest  congres  au  participat  o  mulţime 
de  mireni  intelectuali,  fie  ca  reprezentanţi  ai  colegilor  de  aceeaş 
profesiune,  fie  din  interes  pur  personal.  Amintim  între  altele 
următoarele  nume:  dl  General  Butunoiu,  Gh.  Moroianu,  rec¬ 
torul  Academiei  comerciale  din  Cluj,  Dr.  I.  Garoiu,  advocat  în 
Braşov,  I.  Moşoiu,  dir.  liceului  din  Braşov,  medicul  judeţan  Dr. 
P.  Nistor,  advocaţii  Dr.  S.  Turtea,  Dr.  C.  Moga,  Dr.  I.  Culcă, 
Dş.  Prof.  L.  Stinghe  ş.  a. 

Congresul  s'a  deschis  prin  serviciul  divin  ai  sf.  Liturghii, 
săvârşit  în  istorica  biserică  a  sf.  Nicolae.  La  priceasnă  a  pre¬ 
dicat  Păr.  protopop  al  Braşovului  Dr.  Iosif  Blaga.  După  slujba 
sf.  Liturghii  s’a  săvârşit  un  parastas  pentru  pomenirea  ador¬ 
mitului  întru  Domnul,  episcop  militar  Dr.  Vasiie  Saftu,  primul 
preşedinte  al  Asociaţiei  clerului  „Andreiu  Şaguna“. 

Şedinţele  congresului  s’au  ţinut  în  sala  festivă  a  liceului 
ortodox  „Andreiu  Şaguna“. 

Şedinţa  solemnă  de  deschidere  a  fost  onorată  de  prezenţa 
unei  mari  mulţimi  de  credincioşi  din  oraş ;  această  şedinţă  se 
deschide  la  orele  1T  .  din  zi  printr’un  înălţător  discurs  al  pre¬ 
şedintelui  Asociaţiei  Dr.  Gheorghe  Ciuhandu,  care  evocă  într’o 
strălucită  lumină  istorică  importanţa  culturală  şi  religioasă  a 
Braşovului,  formulând  în  acelaş  timp  sugestii  de  o  deosebită 
importanţă  pentru  lupta  culturală  şi  religioasă  pe  care  Biserica 
noastră  e  chemată  să  o  ducă  în  viitor,  de  astădată  sub  auspicii 
mai  senine  decât  cele  din  trecut.  După  discursul  îndelung 
aplaudat  al  părintelui  preşedinte  a  luat  cuvântul  I.  P.  S.  Sa  mi¬ 
tropolitul  Nicolae  rostind  un  discurs  dintre  cele  mai  impresio- 

nante,  atât  prin  belşugul  ideilor  ce  le  cuprinde,  cât  şi  prin  eloc¬ 
venţa  rară  cu  care  au  fost  expuse  aceste  idei.  Iată  esenţa  di¬ 
scursului  I.  P.  S.  Mitropolit: 

„Ne  găsim  în  acest  liceu  ca  în  casa  noastră,  o  biserică 
a  culturii  noastre  româneşti. 

Dorinţa  de  cultură  a  fost  una  din  caracteristicele  Bisericii 
noastre.  Cunosc  istoria  altor  popoare  şi  biserici  şi  nu  pot  găsi 
o  mai  strălucită  pildă  de  jertfire  pentru  învăţătură,  ca  aceea  a 
Bisericii  noastre. 

Acest  congres  îl  interpretez  ca  o  dovadă  de  identificare 
a  preoţimii  mele  cu  idealul  Bisericii  ce  reprezentăm.  Lumea 
cere  astăzi  nespus  de  mult  dela  preoţi  şi  mă  bucur  când  vad 
sporindu-se  pretenţiile  cu  cari  lumea  se  apropie  de  preoţime. 
E  o  dovadă  că  se  dă  importanţă  şi  se  aşteaptă  multe  dela  cler, 
ca  dela  ceice  purtăm  răspunderea  pentru  sufletul  neamului  no¬ 
stru,  comoară  preţioasă,  ce  ne-a  fost  încredinţată  de  strămoşi. 

împărtăşesc  întru  totul  legitima  voastră  durere,  cu  privire 
la  soartea  tristă  a  Bisericii  noastre.  Biserica  noastră  este  ţinută 
în  mare  nedreptate.  Nu  cerem  privilegii,  nu  le-am  avut  nici 
când,  şi  nici  nu  le  dorim.  Cerem  însă,  cu  hotărâre,  ca  Bisericii 
noastre,  care  s’a  jertfit  pentru  biruinţa  poporului,  să  i  se  facă 
dreptate.  In  raport  cu  celelalte  culte.  Biserica  noastră  are  cele 
mai  puţine  organizaţii  protopopeşti,  episcopii  şi  cei  mai  puţini 
preoţi,  deşi  avem  cel  mai  mare  număr  de  credincioşi.  Noi  or¬ 
todocşii  dăm  cel  mai  mare  număr  de  contribuabili  la  vistieria 
ţării.  E  săracă  vistieria  ţării  ?  Noi  răspundem  :  Să  nu  fie  săracă 
numai  pentru  noi !  Să  fie  pentru  toţi ! 

Am  cerut  reînfiinţarea  episcopiei  de  Timişoara  şi  a  strâ- 
vechei  episcopii  a  Maramurăşului.  Nu  ni  s’a  dat  nici  cel  puţin 
un  răspuns. 

Guvernul  a  cerut  să  reducem  bugetul  cu  15  la  sută.  Noi, 
ierarhii,  stăm  gata  ori  când  să  facem  orice  reducere,  spre  bi¬ 
nele  ţării.  Dar  să  se  ceară  tuturora  egalitate.  Mi-a  spus  cineva, 
care  face  parte  din  guvern  şi  care  e  foarte  bine  informat,  că 
în  noul  budget  se  vor  reduce  mijloacele  de  existenţă  ale  con- 
sistorului  mitropolitan  din  Sibiu.  „Nu  cred  că  veţi  îi  în  stare 
—  i-am  răspuns  —  să  suprimaţi  organul  administrativ  al  ace¬ 
stei  mitropolii,  pentru  care  a  luptat  şi  s’a  jertfit,  ducându-se  în 
nenumărate  rânduri  la  Viena,  neobositul  Andreiu  Şaguna".  (Voci 
din  sală:  ruşine!) 

Anul  trecut  s’a  votat  o  lege  prin  care  s’a  adus  o  nouă  şi 
mare  nedreptate  Bisericii  noastre:  legea  referitoare  la  liceele 
confesionale.  Căci  pe  când  acea  lege  avea  să  se  extindă,  con¬ 
form  cu  precizările  dlui  Ministru  Costăchescu,  numai  asupra  li¬ 
ceelor,  nu  şi  asupra  şcolilor  normale  —  când  a  fost  publicată, 
au  vârât  în  mod  clandestin  într’o  interpretare  a  ei  şi  şcoala 

normală  de  băieţi  şi  de  fete  din  Blaj,  dar  au  eliminat  şcoala 
normală  „Andreiu  Şaguna"  din  Sibiul  Se  poate  un  mai  abuziv 
protecţionism  al  uniţilor  şi  o  mai  grea  nedreptate  adusă  Bise¬ 
ricii  ortodoxe? 

Şcoala  comercială  din  Braşov,  care  a  fost  înfiinţată  de  Bi¬ 
serica  noastră  în  anul  1869,  ne-a  riost  luată  cu  sila  de  stat  în 
1919.  Anul  trecut  s’au  înfiinţat  însă  două  şcoli  confesionale  co¬ 
merciale  la  Blaj,  dându-se  bani  pentru  clădiri  şi  pentru  profe¬ 
sori,  din  bugetul  statului. 

Se  poate  o  mai  sfidătoare  nedreptate  decât  aceasta:  să 
desfiinţezi  şcoala  comercială  ortodoxă  şi  de  altă  parte  să  treci 
în  bugetul  statului,  pe  un  timp  de  criză  financiară  ca  cel  de 
astăzi,  sumele  necesare  pentru  înfiinţarea  de  şcoli  comerciale 
unite  în  Blaj? 

Am  văzut  cu  durere,  cum  au  fost  despoiate  de  puţinul  lor 
pământ,  biserici  de  ale  noastre,  pe  când  altor  confesiuni  Ii  s’a 
mai  dat  încă.  Din  interese  meschine  electorale,  comisii  alcătuite 
de  persoane  care  fac  parte  din  strana  de  stănga,  despoaie  bi¬ 
sericile  noastre.  (Voci:  Ruşine I  Ruşine!) 

Temeritatea  şi-a  ajuns  culmea,  când  o  astfel  de  comi- 
siune  alcătuită  din  uniţi  porniţi  împotriva  Bisericii  noastre,  a 
făcut  încercarea  să  ne  răpească  pădurea  Tufari,  cu  care  mi¬ 
tropolia  noastră  a  fost  împroprietărită  pe  baze  legii.  Am  pro¬ 
misiunea  categorică,  că  se  va  repara  această  incalificabilă  ne¬ 
dreptate,  care  nu  poate  fi  interpretată  decât  ca  o  acţiune  ostilă 
faţă  de  Biserica  ortodoxă  —  dar  nici  până  acum,  după  trecere  de 
câteva  luni,  promisiunile  n’au  fost  realizate  şi  nedreptatea  con¬ 
tinuă  să  instigheze  la  luptă  pe  toţi  fiii  cei  buni  ai  Bisericii  noastre. 

Vă  făgăduiesc  solemn,  că  voiu  sta  în  fruntea  tuturor  mişcă¬ 
rilor  de  revindecare.  Mă  bucur  de  aprobarea  preoţimii  şi  a  cre¬ 
dincioşilor.  Aceasta  e  tăria  noastră.  Cler  şi  popor,  umăr  la 
umăr  şi  mână  în  mână,  vom  merge  tot  înainte. 

Dau  cu  toată  inima  binecuvântarea  mea  şi  rog  pe  bunul 
Dumnezeu  să  ne  ajute.  (Aclamaţii  frenetice). 

Mă  bucur  văzând  mirenii  noştri  reprezentaţi  în  număr  aşa 
de  frumos  la  acest  congres.  Fac  apel  la  dânşii  să  vie  printre 
noi  şi  să  ne  sprijinească.  Nu  vreau  să  înţeleg  prin  aceasta,  că 
trebue  introdus  în  lupta  noastră  clericalismul.  Biserica  noastră  nu 
cunoaşte  aşa  ceva.  Preoţii  noştri  nu  cunosc  clericalism,  pentrucă 
nu  au  favoruri  şi  privilegii  ale  tagmei,  pe  cari  să  le  apere.  Au 
fost  totdeauna  în  sărăcie.  An  suferit  alături  de  poporul  iobag 
şi  nu  au  avut  latifundii.  Să  ne  legăm  cu  toţii,  unii  de  alţii. 

Mă  gândesc  la  o  realizare  practică:  un  ziar  mare  la  Bu¬ 
cureşti,  care  să  nu  fie  o  publicaţie  de  specialitate,  dar  care  să 
se  ocupe  de  frământările  şi  sbuciumul  poporului  nostru.  Să  ia 
atitudine  faţă  de  toate  problemele  mari  ale  ţării  şi  să  oglin¬ 
dească  şi  să  reflecteze  puterea  spirituală  a  ortodoxiei,  această 

forţă  formidabilă  ,  care  a  creat  unitatea  sufletească  şi  care  a 
fost  desăvârşită  prin  vitejia  dorobanţului  român.  Să  ducem  cu¬ 
vântul  nostru  pretutindeni,  până  în  cel  din  urmă  sat,  la  cel  din 
urmă  credincios. 

Nimeni  nu  ne  poate  substitui  în  rolul  nostru.  Aşa  sa  ne 
ajute  Dumnezeu!  (Aplauze  frenetice). 

Au  urmat  la  cuvânt  reprezentanţii  diferitelor  autorităţi,  mi¬ 
litare,  civile  şi  eclesiastice,  precum  şi  ai  diferitelor  societăţi 
culturale,  cari  au  adus  salutul  şi  sincerele  lor  urări  de  izbândă 
pentru  congres.  Tuturor  le  răspunde,  mulţumindu-le,  preşedin¬ 
tele  congresului.  In  uralele  nesfârşite  ale  asistenţei,  congresul 
hotărăşte  să  trimită  Maiestăţii  Sale  Regelui  Carol  al  II-lea  urmă¬ 
toarea  telegramă: 

MAIESTĂŢII  SALE 
REGELUI  CAROL  AL  II-LEA 

SINAIA. 

Preoţimea  ortodoxă  din  Ardeal  întrunită  la 
Braşov  în  al  zecelea  Congres,  Vă  roagă  Sire  să-i 
îngăduiţi  bucuria  de  a-şi  exprima  întreaga  ei  cre¬ 
dinţă  şi  întregul  ei  devotament  faţă  de  slăvitul  Tron, 
rugând  pe  Dumnezeu  să  Vă  dea  zile  îndelungate 
pentru  a  putea  conduce  scumpa  noastră  ţară  pe 
drumul  marilor  ei  biruinţe. 

Preşedinte,  Mitropolit  N/COLAE. 

La  ora  1372  a  urmat  masa  comună  a  congresiştilor  la 
restaurantul  „Transilvania".  Fără  toasturi. 

Şedinţa  a  doua  s’a  deschis  la  orele  16.  La  ordinea  zilei: 
referatul  Păr.  protopop  Emilian  Stoica  (Sighişoara)  asupra  pro¬ 
blemei  „Bugetul  Ministerului  cultelor  şi  Biserica  neamului".  După 
o  largă  şi  documentata  expunere  asupra  măsurii  nedrepte  în 
care  Statul  subvenţionează  diferitele  culte  din  ţară,  raportorul 
cere  să  i  se  facă  deplină  dreptate  şi  Bisericii  ortodoxe. 

Preotul  Pavel  Borzea  (Viştea-de-jos)  îşi  citeşte  referatul 
asupra  modificării  art.  6  din  legea  cultelor,  care  prevede  sanc¬ 
ţiuni  speciale  pentru  preoţii  cari  prin  acţiunea  lor  ar  tulbura 
ordinea  publică.  Raportorul  constată  cu  toată  dreptatea  că 
aceasta  dispoziţie  a  legii  jigneşte  profund  demnitatea  clerului 
nostru  animat  de  spiritul  de  disciplină  şi  de  înţeleaptă  atitudine 
pe  care  o  desprinde  nu  numai  din  textele  legii,  ci  mai  ales  din 
învăţăturile  Sfintei  Evanghelii  pe  care  o  propovădueşte.  In  con¬ 
secinţă  raportorul  cere  abrogarea  jignitorului  text  de  lege.  După 
discuţii  dintre  cele  mai  interesante  şi  mai  obiective,  şedinţa 
se  ridică. 

Seara  la  orele  S1 3  a  avut  Ioc  în  sala  cinema  „Astra"  un 
grandios  festival  religios  dat  cu  concursul  corului  bisericii  Sî. 

Nicolae  sub  conducerea  dlui  Ioan  Brânzea  şi  cu  al  P.  C.  Prot. 
Dr.  I.  Lupaş,  membru  al  Academiei  Române,  care  a  vorbit  despre 
„Opera  culturală  a  Bisericii  ortodoxe  în  trecutul  neamului*.  Pro- 
gramul  festivalului  religios  s’a  desfăşurat  în  faţa  une  isăli  arhipline. 

Şedinţa  a  treia  a  fost  deschisă  la  orele  9  dimineaţa  (12 
Noemvrie)  prin  citirea  numeroaselor  telegrame  şi  adrese  de 
adeziune,  de  urări  de  izbândă  sosite  dela  diferite  personalităţi 
bisericeşti  şi  mireneşti  din  cuprinsul  ţării  (P.  S.  Episcop  Roman, 
episcopul  Orăzii,  P.  S.  Grigorie,  episcopul  Aradului,  P.  S.  Nicolae, 
Ivan,  episcopul  Clujului,  P.  S.  Iosif,  al  Caransebeşului,  P.  S. 
Vasile,  vicarul  arhiepiscopiei  de  Sibiu,  Societatea  femeilor  ort., 
Cluj,  dl  Ministru  Mihail  Popoviciu,  dl  Ministru  Voicu  Niţescu, 
Profesorii  Academiei  comerciale  Cluj  ş.  a.). 

Intrându-se  în  ordinea  de  zi  dl  Nicolae  Colan  rectorul 
Academiei  teologice  din  Sibiu  şi  Secretarul  general  al  Asociaţiei 
citeşte  referatul  asupra  „Reorganizării  învăţământului  teologic*, 
formulând,  după  ample  expuneri,  următoarele  desiderate: 

1.  Reforma  învăţământului  teologic  să  fie  pusă  cât  mai 
grabnic  la  ordinea  zilei  şi  să  i  se  dea  o  soluţie  conformă  po¬ 
stulatelor  vremii. 

2.  Autoritatea  chemată  să  legifereze  această  reformă  este 
Biserica,  în  speţă  Sî.  Sinod  al  Bisericii  ortodoxe  române. 

3.  Atât  Şcoalele  teologice  secundare  (Seminalii,  licee  con¬ 
fesionale)  cât  şi  cele  de  caracter  superior  (Academiile  teologice) 
vor  sta  sub  conducerea  exclusivă  a  autorităţii  bisericeşti. 

Părintele  Ioan  Crăciun  din  Şpring  referează  asupra  pro¬ 
blemei  „Reforma  agrară  şi  Biserica  ortodoxă*.  Raportorul  arată 
toate  nedreptăţile  îndurate  de  Biserica  noastră  în  urma  trata¬ 
mentului  vitreg  de  care  a  împărtăşit-o  Statul  şi  cu  prilejul  acestei 
reforme  democratice  realizate  după  răsboiu.  Aceste  nedreptăţi 
sunt  cu  atât  mai  dureroase,  cu  cât  simultan  Statul  Român  a 
arătat  o  largă  dărnicie  faţă  de  cultele  minoritare,  cu  toatecă 
aceste  culte  au  moştenit  dela  statul  ungar  o  situaţie  escepţional 
de  privilegiată.  In  concluzie  raportorul  cere  ca  statul  să  pur¬ 
ceadă  imediat  la  reparaţia  pe  care  o  reclamă  cea  mai  elemen¬ 
tară  lege  a  dreptăţii  Bisericii  strămoşeşti. 

Urmează  temeinicele  referate  ale  P.  C.  Prot.  Ioan  Duma 
(Petroşani),  Prot.  Aurel  Nistor  (Sf.  Gheorghe)  şi  Preot.  Ioan 
Ludu  (Prejmer)  asupra  „Misiunii  culturale  a  clerului  nostru*. 
Expunerile  celor  trei  raportori  izvorâte  dintr’o  îndelungată  ex¬ 
perienţă  pastorală  şi  dintr’o  bogată  activitate  publicistică  au 
avut  darul  să  fixeze  luminos  marile  îndatoriri  pe  care  le  are 
preoţimea  noastră  faţă  de  problema  culturii  creştine  care  trebue 
să  străbată  tot  mai  adânc  în  sufletul  neamului  nostru. 

Propunerile  tuturor  raportorilor  diferitelor  chestiuni  au  fost 
primite  de  către  congres  cu  vii  aclamaţii. 

Secretarul  General  al  Asociaţiei  Prof.  N.  Colan,  face  un  sin¬ 
tetic  raport  asupra  activităţii  din  ultimul  an  al  Asociaţiei  „Andreiu 

Şaguna“;  iar  casierul  central  Prot.  V.  Nistor,  consilier  arhiepisco- 
pesc  Sibiu,  îşi  citeşte  darea  de  seamă  asupra  gestiunii  financiare. 
Congresul  aprobă  ambele  referate,  subliniind  cu  vie  satisfacţie 
acţiunea  dusă  cu  atâta  înţelepciune  şi  vigoare  de  Comitetul 
Central  al  Asociaţiei  pentru  apărarea  marilor  interese  ale  Sfintei 
noastre  Biserici. 

Apreciind  după  cuviinţă  eforturile  Asociaţiei  întru  luminarea 
poporului  şi  întru  apărarea  prestigiului  Bisericii  strămoşeşti, 
câţiva  mireni  distinşi  au  ţinut  şi  cu  acest  prilej  să-şi  arete  în 
felul  cel  mai  concret  solidaritatea  cu  preoţimea  noastră,  făcând 
Asociaţiei  daruri  menite  să-i  sporească  posibilităţile  de  luptă. 
Astfel  au  dăruit  pentru  fondul  de  propagandă  al  Asociaţiei 
Domnii :  Dr.  1.  Garoiu,  advocat  Braşov  5000  Lei,  Dr.  S.  Turtea, 
advocat  Braşov  2000  Lei,  Inginer  Ionică  din  Zârneşti  2000  Lei, 
Rector  G.  Moroianu,  Cluj  500  Lei,  iar  dna  prof.  L.  Stinghe  Braşov 
5000  Lei. 

Remarcând  statornicul  sprijin  pe  care  I.  P.  C.  Sa  Arhim. 
I.  Scriban  şi  dl  advocat  Popescu  Tudor  din  Bucureşti,  l-a  dat  şi  îl 
dă  Asociaţiei  noastre  participând  în  mod  activ  la  toate  congre¬ 
sele  ei  şi  ajutând  preoţimea  noastră  in  silinţele  ei  prin  scrisul 
lor  hotărât  şi  înţelept,  Ia  propunerea  Părintelui  preşedinte  Dr. 
Gh.  Ciuhandu,  congresul  proclamă  pe  I.  P.  C.  Sa  Arhim.  Scriban 
şi  pe  advocatul  Popescu  Tudor  membrii  de  onoare  ai  Asociaţiei. 

Pentru  a  veni  în  ajutorul  fraţilor  noştri  din  Maramureş  re- 
întorşi  în  masse  la  sinul  Bisericii  strămoşeşti,  congresul  hotâ- 
reşte  să  dea  un  comunicat  exprimându-şi  bucuria  deosebită 
pentru  această  reîntoarcere  şi  făcând  un  călduros  apel  către 
clerul  şi  poporul  nostru  credincios  de  pretutindeni  să  trimită 
danii  benevole  pentru  înzestrarea  bisericilor  din  Maramurăs,  pă¬ 
rintelui  protopop  Mihail  Muntean  din  Sighet. 

In  legătură  cu  doleanţele  Bisericii  noastre,  doleanţe  re¬ 
liefate  în  diferitele  rapoarte  din  congres,  se  hotăreşte  ca 
Biroul  central  să  alcătuiască  un  Memoriu  pe  care  să-l  pre¬ 
zinte  printr’o  delegaţie  Maiestăţii  Sale  Regelui  şi  guvernului  ţării. 
Delegaţia  va  fi  alcătuită  din  domnii:  Preşedinte  Dr.  Gh.  Ciu¬ 
handu,  Arad,  Consilier  V.  Nistor,  Sibiu,  Dr.  1.  Vască,  Cluj,  Prot. 
I.  Duma,  Petroşani,  Prot.  I.  Rafiroiu,  Poiana-sărată  şi  Preot  I. 
Crăciun,  Şpring. 1 

La  ora  12  din  zi  dl  Preşedinte  Dr.  Gh.  Ciuhandu  închide 
congresul  cu  mulţumirea  sufletească  pe  care  i-a  inspirat-o  unul 
dintre  cele  mai  înălţătoare  congrese  ale  Asociaţiei  clerului  „An- 
dreiu  Şaguna“.  NECULCE. 


1  Memoriul  acesta  a  fost  alcătuit  şi  prezentat  M.  Sale  Regelui, 
precum  şi  tuturor  Miniştrilor  din  guvernul  G.  G.  Mironescu. 

NOTE  ŞI  INFORMAŢII. 

UN  distins  membru  al  clerului  nostru  —  părintele  Nichlîor 

—  a  lucrat  aproape  un  an  de  zile  ca  să-şi  adune  datele  nece¬ 
sare  pentru  a  arăta  revoltătorul  tratament  de  care  statul  îm¬ 
părtăşeşte  Biserica  noastră  sub  toate  raporturile.  Rezultatul  ace¬ 
stei  osteneli  sunt  cele  două  broşuri  întitulate:  „Bugetul  Mini¬ 
sterului  de  culte  şi  Biserica  ortodoxă"  şi  „Conîesionalism  po¬ 
litic".  In  prima  broşură  se  arată  cu  cifre  oficiale,  cât  de  neso¬ 
cotite  sunt  prevederile  legii  cu  privire  la  obligaţia  statului  de 
a  subvenţiona  diferitele  culte  în  proporţia  numărului  credincio¬ 
şilor  lor  şi  potrivit  cu  trebuinţele  lor  reale;  iar  în  a  doua  se 
desvălue  tot  aşa  de  documentat  confesionalismul  filo-minoritar 
al  guvernelor  ţârii  şi  în  special  al  celui  naţional-ţărănist  de 
astăzi,  care  a  călcat  legea  deopotrivei  libertăţi  şi  protecţiuni  a 
cultelor,  în  paguba  Bisericii  dominante. 

Dupăcum  era  şi  firesc,  expunerile  atât  de  documentate  ale 
părintelui  Nichifor  au  făcut  sensaţie.  Lumea  de  bunăcredinţâ  a 
rămas  stupefiată  de  nedreptatea  ce  i  se  face  Bisericii  neamului. 
Aceeaş  lume  aştepta  să  răspundă  Biserica  unită  cu  un  „pec- 
cavi",  iar  guvernul  ţării  cu  reparaţiile  cuvenite. 

In  loc  să  facă  însă  acest  lucru,  presa  cultului  catolic  de 
rit  oriental  răspunde  cu  paliative  şi  minciuni  tâlcuite  cu  gândul 
de  a  induce  în  eroare  opinia  publică  şi  autoritatea  politică,  plus 
calomniile  pe  care  ne-am  obicinuit  să  le  citim  în  coloanele 
„Unirii";  iar  guvernul,  în  loc  să  purceadă  măcar  în  ceasul  al 
unsprezecelea  la  executarea  legilor  în  vigoare  şi  la  marea  re¬ 
paraţie  ce  se  desprinde  din  ele  pentru  Biserica  ortodoxă,  anunţă 

—  urbi  et  orbi  —  că  taie  30  la  sută  din  bugetul  tuturor  cul¬ 
telor  —  permanentizând  şi  adâncind  în  felul  acesta  nedreptatea 
din  trecut. 

E  uşor  de  înţeles,  că  asemenea  gesturi  provocatoare  nu 
sunt  de  loc  potrivite  pentru  a  creia  atmosfera  liniştită  şi  ar¬ 
monia  atât  de  necesară  momentului  greu  prin  care  trece  ţara. 
Dimpotrivă,  ele  vor  înteţi  şi  mai  mult  lupta  celor  nedreptăţiţi, 
până  la  izbânda  cauzei  lor  sfinte.  Mijloacele  nici  odată  nu  se 
epuizează,  când  există  conştiinţa  vie  a  dreptăţii  călcate  în  pi¬ 
cioare. 

Dar  ne  întrebăm :  este  oare  statul  român  aşa  de...  cuminte, 
încât  să  nu  vadă,  că  nu  e  nici  în  interesul  său  să  împingă  des- 
nădejdea  nedreptăţiţilor  până  la  ultima  limită? 

* 

Dr.  AL.  RUSU,  fostul  director  al  „Unirii"  din  Blaj,  şi-a 
primit  răsplata  pentru  potopul  de  ură  revărsat  de  câţiva  ani 
încoace  în  coloanele  săptămânalului  oficios  al  I.  P.  S.  Mitropolit 
Vasilie:  A  fost  numit  titularul  recent  înfiinţatei  episcopii  unite 
a  Maramurăşului.  Faptul  a  trezit  ecourile  fireşti  în  presă.  Ceeace 
se  va  întâmpla  pe  urma  acestei  quasi-provocătoare  numiri  nu 
este  nici  spre  folosul  ţării,  nici  spre  folosul  Bisericii  catolice  de 
rit  oriental,  a  Blajului. 

Intr’adevăr  e  îndeobşte  cunoscută  mizeria  generală  din 
nenorocitul  nostru  Maramurăş:  Sărăcia  economică  şi  culturală 
şi  tensiunea  confesională  stârnită  de  intoleranţa  agresivă  a 
agenţilor  neopapistaşi.  Ei  bine,  noi  nu  credem  că  pe  urma  insta¬ 
lării  Vlădicăi  Alexandru  această  tensiune  va  slăbi.  Ci  dim¬ 
potrivă.  Ceeace,  dupăcum  am  spus,  nu  e  spre  folosul  statului. 

Dar  îndeobşte  cunoscut  este  şi  valul  de  reîntoarcere  a  cre¬ 
dincioşilor  „uniţii"  din  Maramurăş,  Ia  sânul  Bisericii  strămoşeşti. 
Această  reîntoarcere  n’ar  putea  fi  zădărnicită  decât,  poate,  prin 
pâinea  trupului  şi  prin  pâinea  mângâierii  evanghelice,  pe  care 
le-ar  îmbia-o  preoţii  catolici  năcăjiplor  lor  credincioşi.  Suntem 
convinşi  însă  că  nu  P.  S.  Alexandru,  cu  temperamentul  său 
arţăgos,  le  va  da  pâinea  aceasta.  Mai  ales  pe  cea  din  urmă 
nu.  Un  motiv  în  plus,  pentru  care  procesul  de  reintegrare  du¬ 
hovnicească  a  neamului  nostru  din  Maramurăş  îşi  va  urma 
cursul  său  normal,  în  sensul  indicaţiilor  solidarităţii  naţionale 
din  trecut. 

Iată  pentruce  am  zis,  că  numirea  dlui  Dr.  Al.  Rusu  ca 
titular  al  scaunului  vlădicesc  din  Baia-Mare  nu  va  fi  nici  în 
folosul  Bisericii  catolice  de  rit  oriental  din  România. 

* 

SÂMBĂTĂ,  8  Noemvrie  a.  c.,  ziua  sfinţilor  Arhangeli  Mi- 
hail  şi  Gavril,  s’a  sfinţit  Biserica  Neamului  din  Poiana-Sărată 
(jud.  Treiscaune).  Actul  sfinţirii  l-a  săvârşit  însuşi  I.  P.  S.  Mi¬ 
tropolit  Nicolae,  în  cadrul  unor  festivităţi  dintre  cele  mai  im¬ 
presionante. 

Locaşul  sfânt  s’a  ridicat  pe  ruinele  vechei  biserici  dărâ¬ 
mate  până’n  temelii,  împreună  cu  întreg  satul,  frumos  şi  bogat, 
din  Valea  Oituzului,  pe  vremea  cruntelor  lupte  ce  s’au  dat  aici 
în  timpul  răsboiului  întregirii  noastre  naţionale. 

După  izbânda  cea  mare,  sătenii  —  creştini  ortodocşi  de 
o  profundă  religiositate  —  în  frunte  cu  înţeleptul  şi  devotatul 
lor  păstor  sufletesc,  protopopul  I.  Rafiroiu,  au  hotărât  să  dureze 
un  strălucit  altar  Dumnezeului  biruinţii  noastre.  Ei  înşişi  au  făcut 
eforturi  de-adreptul  eroice  pentruca  visul  acesta  să  se  realizeze. 
Prin  treapădul  fără  hodină  şi  apelurile  entuziaste  şi  insistente 

ale  păr.  protopop  I.  Raîiroiu  s’au  adunat  şi  alte  ajutoare.  Iar 
astăzi  Poiana-Sărată  are  una  dintre  cele  mai  frumoase  biserici 
(nouă)  din  România.  Pictura  fermecătoare  a  sfântului  locaş  este 
opera  pictorilor  Gh.  şi  D.  Belizarie,  planul  bisericii  fiind  lucrarea 
arhitectului  L.  Vulcănescu. 

Părintele  protopop  I.  Raîiroiu  poate  fi  mândru  de  rodul 
ostenelelor  sale,  dupăcum  mare  trebue  să  fie  mulţumirea  sufle¬ 
tească  a  vrednicilor  săi  credincioşi,  cari  cu  o  eroică  jertfelnicie 
au  ţinut  să  ridice  un  aşa  de  măreţ  monument  în  istorica  vale 
a  Oituzului,  drept  mulţumită  lui  Dumnezeu  pentru  ajutorul  ce 
ni  l-a  dat  să  ne-adunăm  cu  toţii  sub  cârmuirea  aceluiaş  Rege. 

*  N.  C. 

CONCORDATUL,  care  se  va  face  între  statul  prusiac  şi 
biserica  evanghelică,  va  rezolva  şi  problema  mult  discutată  a 
numirii  profesorilor  dela  Facultăţile  de  teologie.  In  acest  proiect 
statul  se  obligă  să  consulte  „Biserica"  la  numirea  profesorilor. 

S’a  aprins  acum  o  vehementă  discuţie  în  jurul  întrebării: 
cine  este  „Biserica"?  Facultatea  teologică,  sau  Consistorul?  In 
această  discuţie,  care  a  umplut  multe  coloane  ale  revistelor 
germane  şi  a  angajat  pe  cei  mai  de  seamă  conducători  bise¬ 
riceşti  şi  de  stat,  se  pare  a  se  fi  ajuns  la  următoarea  înţelegere : 
Nu  numai  consistorul  este  „Biserica",  ci  şi  facultatea  teologica. 
Ambii  sunt  organele  aceluiaş  trup.  Faptul  că  Facultatea  este 
totodată  o  parte  constitutivă  şi  în  organizmul  statului,  nu  schimbă 
realitatea.  Acest  caracter  de  duplicitate  l-a  avut  şi  consistorul 
până  la  1918.  Urmele  acestui  trecut  se  resimt  încă  foarte  in¬ 
tens  în  consistor.  Dar  aceeaş  evoluţie,  prin  care  consistorul 
a  devenit  autonom,  a  întărit  foarte  mult  importanţa  bisericească 
a  Facultăţii  teologice.  Schimbarea  externă  şi  internă  s’au  în¬ 
tâlnit.  Astăzi  starea  lucrurilor  este  de  aşa  natură,  că  Facultatea 
teologică,  fără  nici  o  greutate  deosebită,  s’ar  putea  transforma 
în  facultate  bisericească.  La  tot  cazul  în  Prusia  toate  Facultăţile 
de  teologie  sunt  gata  să  se  simtă  organe  bisericeşti  şi  din 
aceasta  să  tragă  şi  urmările  privitoare  la  întregirea  catedrelor. 

Propunerea  actuală  este  următoarea:  Facultatea  şi  consi¬ 
storul  se  înţeleg  într’olaltă  înainte  de  a  trimite  lista  candidaţilor 
la  catedră,  statului.  Statul  are  în  faţa  sa  votul  „Bisericii"  din 
încredinţarea  Facultăţii,  prin  urmare  nu  mai  are  nevoie  să  con¬ 
sulte  „Biserica". 

Statul  se  poate  bucura  numai  de  această  soluţie,  dacă 
doreşte  o  simplificare  a  proeedurei.  El  are  de-a  face  astfel 
numai  cu  o  instanţă.  întrucât  Facultatea  va  rămânea  o 
parte  constitutivă  a  universităţii  de  stat,  ei  îi  rămâne  cuvântul 
deciziv  —  ca  până  acum.  Aceasta  nouă  orânduire  s’ar  putea 
să-i  pară  desavantagioasă  statului,  dar  numai  dintr’un  punct 
de  vedere ;  orice  „divide  et  impera"  în  forma  aceasta  ar  fi  pentru 

el  esclus.  Dar  ce-1  impoartă  pe  el  acest  lucru,  dacă  cu  toate 
acestea  îşi  va  putea  păstra  suveranitatea? 

Iar  „Biserica"?  Consistorul?  Pentruce  nu  ar  preferi  ea  o 
înţelegere  cu  Facultatea  faţă  de  privilegiul  său  de  a  S  consultată 
de  stat?  Nu  ar  fi  aceasta  formulă  mai  demnă,  mai  „biseri¬ 
cească"  ?  Insă  Facultăţile  să  rămână  pe  lângă  aceasta  modalitate, 
pentrucă  şi  ele  sunt  „Biserică".  Aici  e  vorba  de  „Biserica  lui 
Dumnezeu",  care  fără  nici  o  zăbavă  vrea  să  fie  şi  va  îi  „Bi¬ 
serica  lumii".  Dacă  consistorul  are  mandatul  şi  darul  condu¬ 
cerii,  Facultatea  are  mandatul  şi  darul  de  a  învăţa  (I.  Cor.  XII.  7). 

Cum  vor  ajunge  Facultatea  şi  Consistorul  la  o  înţelegere, 
nu  se  ştie. 

Insă  dacă  nu  se  va  ajunge  la  nici  o  înţelegere  cu  pri¬ 
vire  la  propunerea  profesorilor,  fără  îndoială  Facultatea  va 
rămânea  factorul  hotârîtor  în  această  chestiune.  Chemarea  ei 
este  răspândirea  învăţăturii  curate  şi  neschimbate.  De  aceea 
există  ea  ca  organ  al  „Bisericii'*.  Şi  ea  fiind  totodată  organ 
al  statului,  îşi  prezintă  prupunerea  la  minister.  N.  T. 

* 

D.  J.  W.  WILES,  secretarul  Societăţii  Biblice  Britanice 
pentru  Europa  de  răsărit-meazăzi,  a  fost  ales,  într’un  glas,  ce¬ 
tăţean  de  onoare  al  oraşului  Cetinie,  pentru  meritele  sale  lite¬ 
rare  pe  care  şi  le-a  dobândit  în  Muntenegru. 

* 

CHINEZUL  Hsiung  En-Tsing,  agent  ai  Societăţii  Biblice 
Britanice  în  China,  povesteşte  că,  într’un  sat  din  acea  ţară,  se 
află  un  om  foarte  bogat,  care  într’o  zi  a  venit  la  el  şi  i-a  spus 
că  el  a  cetit  amănunţit  cele  4  evanghelii  şi  Faptele  Apostolilor. 
In  aceasta  din  urmă  carte,  a  spus  el,  am  fost  izbit  de  cuvin¬ 
tele  că  creştinii  cei  vechi  bucuros  îşi  dădeau  averile  lor  pentru 
alţii.  Şi  eu  am  averi,  a  zis,  şi  vreau  să  le  întrebuinţez  pentru 
Domnul.  După  ce  a  spus  acestea,  el  a  păşit  la  fapte.  A  dat 
Bisericii  o  mare  întindere  de  pământ,  apoi  a  dăruit  unui  orfe¬ 
linat  o  mare  sumă  de  bani,  i-a  plătit  şi  datoriile  şi  a  dat  o  mai 
mare  lărgime  lucrărilor  lui. 

* 

ANUL  acesta,  Societatea  Biblică  Britanică  şi-a  cumpărat 
un  automobil  de  o  negândită  alcătuire,  care  să  poată  duce 
Biblia  şi  în  lumea  greu  de  străbătut  a  nisipurilor.  Acest  auto¬ 
mobil  cuprinde  două  paturi  care  se  strâng  şi  stau  lipite  pe  laturi, 
apoi  un  lavoar  şi  scaune,  de  aceeaşi  alcătuire.  O  maşină  de  gătit 
şi  cele  trebuincioase  ei  se  adaogă  la  înlesnirile  de  viaţă  ale  oste¬ 
nitorilor.  Două  tancuri,  unul  pentru  petrol  şi  altul  pentru  apă 
de  băut,  îngăduie  munca  de  răspândire  pe  o  rază  foarte  întinsă 
de  acţiune.  Pe  lângă  toate  înzestrările  ei,  în  acest  automobil 
se  pot  duce  ca  la  4000  de  exemplare  din  Biblie.  Cu  un  asemenea 
automobil  se  nădăjdueşte  să  se  ducă  Biblia  şi  în  colţurile  Sa- 

hariei,  unde  până  acum  n’a  putut  pătrunde  şi  să  străbată  chiar 
şi  marea  pustie  dela  Tombuctu. 

Aceasta  s’ar  putea  numi  o  întreagă  caravană  biblică.  Ea 
este  pusă  sub  cârmuirea  lui  Marius  Bonjour,  tânăr  absolvent 
al  Şcoalei  Biblice  elveţiene  din  Geneva.  El  este  şi  şofer  şi  bun 
mecanic,  precum  şi  un  minunat  colportor.  Deci  el  îşi  poate 
drege  singur  automobilul,  dacă  s’ar  strica.  Arhim.  SCRIBAN. 

* 

MĂRUNTE. 

—  Oberammergau  a  avut  în  anul  acesta  350,000  vizita¬ 
tori,  între  cari  100, 000  streini. 

—  Patroana  ascultătorilor  catolici  la  radiofonie  va  fi  Fe¬ 
cioara  de  Orleans,  pentrucă  ea  a  avut  darul  să  audă  glasuri 
cereşti. 

—  încasările  tuturor  misiunilor  evanghelice  pe  anul  1928 
au  fost  211,8  milioane  mărci  (8  miliarde  472  milioane  lei), 
849,260  mărci  mai  mult  ca  în  anul  1927.  Cu  toate  că  încasă¬ 
rile  din  America  de  nord  au  scăzut  cu  16  milioane  mărci.  Din 
suma  totală  America  de  nord  dă  54,5°/0,  Anglia  22,27%,  Eu¬ 
ropa  9,8%. 

—  Programa  de  învăţământ  a  guvernului  italian  prevede 
obligativitatea  învăţământului  religios  şi  pentru  şcolile  supe¬ 
rioare  şi  de  specialitate.  Planul  de  învăţământ  pretinde  să  se 
predea  Vechiul  şi  Noul  Testament,  Sf.  Liturghie  şi  vieţile  sfinţilor. 

—  Numărul  studentelor  în  teologie  în  Germania  în  anii 
1925 — 1929  a  crescut  dela  52  la  229. 

In  Dresda  catolicii  au  făcut  un  chioşc  ambulant  pentru 
răspândirea  literaturii  catolice. 

—  In  Olanda  au  existat  în  1905  —  750  şcoli  creştine,  cu 
126,675  elevi,  în  1918  —  1190  şcoli  cu  195,113  elevi,  iar  azi 
1978  şcoli  cu  301,393  elevi. 

—  In  Lublin  s’a  deschis  o  academie  de  rabini.  Această 
academie  a  costat  100,000  dolari,  adunaţi  prin  contribuţia  evre¬ 
ilor  din  toate  ţările.  Auditorii  trebue  să  stăpânească  400  pa¬ 
gini  cu  comentat  din  Talmud.  Din  500  candidaţi  au  fost  ad¬ 
mişi  120.  La  serbările  inaugurale  au  luat  parte  100.000  oaspeţi. 
Mare  entusiaztn  a  produs  binecuvântarea  conducătorului  Classi- 
dismului,  marele  rabin  din  Czortow.  Academia  a  luat  fiinţă  din 
iniţiativa  marelui  rabin  Meier  din  Piotrkow-Lublin 

— ■  Mitropolitul  Sergiu  al  Rusiei  a  suspendat  pe  mitropo¬ 
litul  Lvloghie  din  Paris  din  postul  său  de  Exarh  al  Europei  de 
vest,  pentru  că  a  participat  la  cultul  divin  oficiat  pentru  creş¬ 
tinii  persecutaţi  din  Rusia.  In  locul  lui  a  fost  numit  pe  arhiepis¬ 
copul  Vladimir.  Sinodul  exarhiei  ruseşti  din  Vest  a  protestat 
unanim  contra  acestui  fapt, 

—  Guvernul  unguresc  a  interzis  vânzarea  pe  credit  în  câr- 
ciume  şi  a  decis  ca  datoriile  de  natura  aceasta  să  nu  poată  fi 
încasate  pe  cale  judecătorească. 

—  In  faţa  tribunalelor  din  Polonia  se  desbat  622  procese 
de  expropriere  a  bisericilor  ortodoxe  în  favoarea  bisericii  ca¬ 
tolice,  dupăce  500  biserici  ort,  au  fost  complect  despoiate  de 
averea  lor. 

—  Papa  a  dăruit  episcopului  Besson  în  Freiburg  (Elveţia) 
2  milioane  lire  (18  milioane  lei)  pentru  zidirea  unei  biserici. 

—  In  Polonia  196  sate  şi  un  oraş  au  introdus  prohibiţia 
alcoholului.  Dr.  n.  t. 

BIROUL^  CENTRAL  AL  ASOCIAŢIEI 

CLERULUI  „ANDRFIU  ŞAGUNA". 

COMUNICAT.  Având  în  vedere  criza  financiară  de  o  es- 
cepţională  acuitate  în  care  se  zbate  ţara  şi  necesitatea  inexo¬ 
rabilă  a  unor  tragice  amputări  în  bugetul  Statului,  o  delegaţie 
a  Asociaţiei  Generale  a  Clerului  ortodox  în  frunte  cu  preşedin¬ 
tele  acestei  Asociaţii  s’a  prezentat  de  curând  la  Domnul  Pre¬ 
şedinte  de  Consiliu  G.  G.  Mironescu  şi  la  alţi  câţiva  Miniştri 
din  guvern  cu  un  memoriu,  cerând  ca  pentru  realizarea  econo¬ 
miilor  bugetare  Ministerul  de  Instrucţiune  Publică  şi  Culte  să 
desfiinţeze  parohiile  cari  au  mai  puţin  de  1600  de  suflete  refu¬ 
zând  plata  salariilor  pentru  preoţii  din  aceste  parohii,  să  taie 
din  buget  organizaţia  mitropolitană  din  Ardeal,  posturile  de  mi¬ 
sionari  eparhiali,  revizori  eclesiastici  etc. 

Intervenţia  Asociaţiei  Generale  a  Clerului  ne  miră  şi  ne 
mâhneşte  profund.  Pentrucă  ea  înseamnă  nesocotirea  faptului 
îndeobşte  cunoscut  că  Statul  s’a  purtat  şi  până  acum  destul  de 
vitreg  cu  Biserica  noastră,  pe  care  nu  a  învrednicit-o  de  aju¬ 
toare  bugetare  în  măsura  în  care  a  învrednicit  celelalte  culte, 
minoritare,  din  ţară,  conform  legilor  în  vigoare. 

In  loc  să  ceară  pur  şi  simplu  repararea  nedreptăţii  din 
trecut,  Asociaţia  Generală  a  Clerului  cere  ca  Statul  să  impună 
Bisericii  ortodoxe  jugul  unor  nouă  jertfe,  menite  să-i  desorga- 
nizeze  cadrele  şi  să  o  pună  în  imposibilitate  de  a-şi  împlini  şi 
în  viitor,  integral,  marea  ei  misiune  în  mijlocul  poporului. 

De  aceea  Asociaţia  Clerului  „Andreiu  Şaguna"  din  Mitro¬ 
polia  Ardealului  regretă  profund  că  se  vede  silită  să  se  desolidari¬ 
zeze  de  acţiunea  aceasta  a  Asociaţiei  Generale  a  Clerului,  ac¬ 
ţiune  pe  care  o  socoteşte  păgubitoare  mai  ales  astăzi,  când  ni 
se  cere  cu  totul  altceva  decât  acţiuni  menite  —  chiar  şi  invo¬ 
luntar  —  să  desorganizeze  aparatul  administrativ  şi  misionar  al 
sfintei  noastre  Biserici. 

* 

CONGRESUL  preoţesc  dela  Braşov,  într’o  frumoasă  şi  una¬ 
nimă  însufleţire,  a  căzut  de  acord,  că  e  datoria  tuturor  preoţilor 
şi  a  creştinilor  noştri,  să  le  vină  într’ajutor  fraţilor  noştri 
din  Maramureş,  cari  lipsiţi  de  cele  necesare  pentru  cult,  au  re¬ 
venit  la  ortodoxie,  şi  cari  mai  sunt  gata  de  a  se  întoarce  la 
nou  In  temeiul  acelei  hotărâri  apelăm  la  toţi  fraţii  preoţi  şi 
prin  mijlocirea  lor,  la  credincioşi,  să  dăruiască,  spre  acest  scop, 
cine  cât  poate  şi  cu  cât  se  îndură  din  ceeace  i-a  dăruit  Dum¬ 
nezeu. 

P.  Cucernicii  Protopopi  sunt  rugaţi  ca,  în  privinţa  aceasta, 
să  discute  chestiunea  la  proxima  conferenţă  preoţească,  iniţiând 
măsurile  ce  le  vor  crede  de  cele  mai  efective,  între  cari  ar  putea 
să  fie  şi  purtarea  unui  disc  special,  la  una  ori  mai  multe  săr¬ 
bători  de  frunte  din  cursul  anului. 

Chiar  ar  îi  bine  să  se  apeleze  îndeosebi  la  intelectuali  şi 
fruntaşi  ţărani  mai  înstăriţi,  să  facă  daruri  de  sume  mai  însem¬ 
nate,  pe  cari  să  le  trimită  spre  acest  scop  P.  C.  Sale  părintelui 
protopop  Mihail  Muntean  din  Sighet  (jud.  Maramurăş),  pentru 
a  face  uz  de  ele  îngrabă  la  procurarea  de  cărţi  liturgice,  ornate 
şi  alte  utensllil  sacre. 

Sumele  ce  se  vor  colecta  cu  discul  prin  Sfintele  biserici, 
însă,  rugăm  să  fie  concentrate  la  fiecare  protopopiat,  de  unde 
să  fie  tnmise,  pe  rând,  P.  C.  Sale  Părintelui  Mihail  Muntean. 

Atât  despre  darurile  mai  mari,  făcute  din  vreme,  cât  şi 
despre  colectele  de  prin  sate  şi  oraşe,  P.  C.  Protopopi  vor  bi¬ 
nevoi  a  înştiinţa  şi  biroul  central  al  Asociaţiei,  ia  Sibiu,  unde 
se  va  purta  evidenţă  pe  protopopiate,  despre  aceste  dăruiri. 

Va  fi,  la  tot  cazul,  un  lucru  cuviincios  ca  atunci,  când  se 
va  aranja  colecta,  să  se  cuvânteze  în  sfintele  Biserici  despre 
rostul  colectei  şi  despre  datoria  frăţeştei  ajutorări,  ca  lumea  să 
fie  orientată  şi  îmdemnată  a  dărui  ce  se  poate,  fără  de  nici  o 
sgârcenie  care  trebue  să  dispară  mai  ales  în  asemenea  cazuri. 

